ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

1.  
2.  
3.  
4.  
5.  

7.1 หลักทรัพย์ของบริษัท

บริษัท ผลิตไฟฟ้าราชบุรีโฮลดิ้ง จำกัด (มหาชน) มีทุนจดทะเบียนที่ชำระเต็มมูลค่าแล้ว
จำนวนรวมทั้งสิ้น 14,500 ล้านบาท ซึ่งเป็นหุ้นสามัญที่ชำระแล้วจำนวน 1,450 ล้านหุ้น
มูลค่าที่ตราไว้หุ้นละ 10 บาท

7.2 หุ้นกู้ของบริษัทย่อย

  1. เมื่อวันที่ 31 มีนาคม 2554 บริษัท ผลิตไฟฟ้าราชบุรี จำกัด (บริษัทย่อยหลัก)
  ได้ดำเนินการออกหุ้นกู้ชนิดระบุชื่อผู้ถือ ไม่ด้อยสิทธิ ไม่มีประกัน และไม่มีผู้แทนผู้ถือหุ้นกู้ จำนวน
  13 ชุด มูลค่ารวมไม่เกิน 13,286,000,000 บาท
  โดยหุ้นกู้ดังกล่าวได้ครบกำหนดไถ่ถอนมาตั้งแต่ปี 2555 มูลค่ารวม 7,603,200,000 บาท
  และครบกำหนดไถ่ถอนระหว่างปี 2557 มูลค่ารวม 4,961,400,000 บาท ซึ่ง ณ วันที่ 31
  ธันวาคม 2557 มีหุ้นกู้ที่ยังไม่ครบกำหนดไถ่ถอนจำนวน 1 ชุด มูลค่ารวม 721,400,000 บาท
  โดยมีรายละเอียด ดังนี้

  ------------------------------------------------------------------------
  ประเภทหุ้นกู้                :   หุ้นกู้ชนิดระบุชื่อผู้ถือ ไม่ด้อยสิทธิ ไม่มีประกัน
                               และไม่มีผู้แทนผู้ถือหุ้นกู้
  ------------------------ --- -------------------------------------------
  อายุหุ้นกู้                   :   4 ปี

  มูลค่ารวมของหุ้นกู้ที่เสนอขาย    :   721,400,000 บาท

  จำนวนหุ้นกู้ที่เสนอขาย         :   721,400 หน่วย

  มูลค่าที่ตราไว้ต่อหน่วย         :   1,000 บาท

  ราคาที่เสนอขายต่อหน่วย       :   1,000 บาท

  วันที่ออกหุ้นกู้                :   31 มีนาคม 2554

  วันที่ครบกำหนดไถ่ถอน         :   31 มีนาคม 2558

  อัตราดอกเบี้ยและกำหนดเวลา   :   อัตราคงที่ ร้อยละ 3.940 ต่อปีตลอดอายุของหุ้นกู้

  ชำระดอกเบี้ย               :   ชำระทุก 6 เดือน โดยจะชำระในวันที่ 31 มีนาคม และ
                               30 กันยายนของทุกปี ตลอดอายุของหุ้นกู้
                               โดยเริ่มชำระงวดแรกในวันที่ 30 กันยายน 2554
                               และชำระดอกเบี้ยงวดสุดท้ายในวันครบกำหนดไถ่ถอนหุ้นกู้

  กำหนดเวลาชำระคืนเงินต้น     :   ชำระคืนเงินต้นทั้งจำนวนในวันครบกำหนดไถ่ถอนหุ้นกู้

  จำนวนคงเหลือของหุ้นกู้        :   721,400 หน่วย (ณ วันที่ 31 ธันวาคม 2557)

  มูลค่าคงเหลือของหุ้นกู้         :   721,400,000 บาท (ณ วันที่ 31 ธันวาคม 2557)

  การจัดอันดับความน่าเชื่อถือ     :   AA (ทริสเรทติ้ง)
  ------------------------------------------------------------------------

2. เมื่อวันที่ 24 สิงหาคม 2554 บริษัท อาร์เอช อินเตอร์เนชั่นแนล (สิงค์โปร์) คอร์ปอเรชั่น
จำกัด (บริษัทย่อยทางอ้อม)ได้ดำเนินการออกหุ้นกู้สกุลเงินเยน ไม่ด้อยสิทธิ และไม่มีประกัน
ให้กับนักลงทุนต่างประเทศ มูลค่ารวม 15,000,000,000 เยน ครบกำหนดไถ่ถอนปี พ.ศ. 2569
โดยมีบริษัทฯ เป็นผู้ค้ำประกันหุ้นกู้ทั้งจำนวน มีรายละเอียด ดังนี้

  ------------------------------------------------------------------------
  ประเภทหุ้นกู้                :   หุ้นกู้ชนิดไม่ด้อยสิทธิ และไม่มีประกัน
  ------------------------ --- -------------------------------------------
  อายุหุ้นกู้                   :   15 ปี

  มูลค่ารวมของหุ้นกู้ที่เสนอขาย    :   15,000,000,000 เยน

  วันที่ออกหุ้นกู้                :   24 สิงหาคม 2554

  วันที่ครบกำหนดไถ่ถอน         :   24 สิงหาคม 2569

  อัตราดอกเบี้ยและกำหนดเวลา   :   อัตราคงที่ ร้อยละ 2.720 ต่อปีตลอดอายุของหุ้นกู้

  ชำระดอกเบี้ย               :   ชำระทุก 6 เดือน โดยจะชำระดอกเบี้ยเป็นสกุลเงินเยน
                               ในวันที่ 24 กุมภาพันธ์ และ 24 สิงหาคมของทุกปี
                               ตลอดอายุของหุ้นกู้ โดยจะเริ่มชำระงวดแรกในวันที่ 24
                               สิงหาคม 2555
                               และชำระดอกเบี้ยงวดสุดท้ายในวันครบกำหนดไถ่ถอนหุ้นกู้

  กำหนดเวลาชำระคืนเงินต้น     :   ชำระคืนเงินต้นทั้งจำนวนในวันครบกำหนดไถ่ถอนหุ้นกู้

  มูลค่าคงเหลือของหุ้นกู้         :   15,000,000,000 เยน (ณ วันที่ 31 ธันวาคม 2557)

  การจัดอันดับความน่าเชื่อถือ     :   BBB (Standard & Poor’s )
  ------------------------------------------------------------------------

3. เมื่อวันที่ 2 พฤษภาคม 2557 บริษัท อาร์เอช อินเตอร์เนชั่นแนล (สิงค์โปร์) คอร์ปอเรชั่น
จำกัด (บริษัทย่อยทางอ้อม)ได้ดำเนินการออกหุ้นกู้สกุลเงินดอลล่าร์สหรัฐฯ ประเภท Senior Note
ให้กับนักลงทุนต่างประเทศ มูลค่ารวม 300,000,000 ดอลล่าร์สหรัฐฯ ครบกำหนดไถ่ถอนปี พ.ศ.
2562 โดยมีบริษัทฯ เป็นผู้ค้ำประกันหุ้นกู้ทั้งจำนวน มีรายละเอียด ดังนี้

  ------------------------------------------------------------------------
  ประเภทหุ้นกู้                :   Senior Note
  ------------------------ --- -------------------------------------------
  อายุหุ้นกู้                   :   5 ปี

  มูลค่ารวมของหุ้นกู้ที่เสนอขาย    :   300,000,000 ดอลล่าร์สหรัฐฯ

  วันที่ออกหุ้นกู้                :   2 พฤษภาคม 2557

  วันที่ครบกำหนดไถ่ถอน         :   2 พฤษภาคม 2562

  อัตราดอกเบี้ยและกำหนดเวลา   :   อัตราคงที่ ร้อยละ 3.50 ต่อปีตลอดอายุของหุ้นกู้

  ชำระดอกเบี้ย               :   ชำระทุก 6 เดือน
                               โดยจะชำระดอกเบี้ยเป็นสกุลเงินดอลล่าร์สหรัฐฯ ในวันที่ 2
                               พฤษภาคม และ 2 พฤศจิกายนของทุกปี ตลอดอายุของหุ้นกู้
                               โดยจะเริ่มชำระงวดแรกในวันที่ 2 พฤศจิกายน 2557
                               และชำระดอกเบี้ยงวดสุดท้ายในวันครบกำหนดไถ่ถอนหุ้นกู้

  กำหนดเวลาชำระคืนเงินต้น     :   ชำระคืนเงินต้นทั้งจำนวนในวันครบกำหนดไถ่ถอนหุ้นกู้

  มูลค่าคงเหลือของหุ้นกู้         :   300,000,000 ดอลล่าร์สหรัฐฯ (ณ วันที่ 31 ธันวาคม
                               2557)

  การจัดอันดับความน่าเชื่อถือ     :   BBB (Standard & Poor’s ), Baa2 (Moody's)
  ------------------------------------------------------------------------

7.3 ผู้ถือหุ้น

[]

7.4 นโยบายการจ่ายเงินปันผล

บริษัทฯ มีนโยบายจ่ายเงินปันผลในอัตราไม่น้อยกว่าร้อยละ 40
ของกำไรตามงบการเงินรวมหลังจากหักเงินทุนสำรองตามกฎหมาย และเงินทุน สำรองอื่นๆ
อย่างไรก็ตาม การจ่ายเงินปันผลดังกล่าวจะต้องขึ้นอยู่กับกระแสเงินสดของบริษัทฯ
ด้วยการจ่ายเงินปันผลของบริษัทฯ มีรายละเอียด ดังนี้

+---------+---------+------------+---------+----------+-------+-----+
| กำไร    |         |            | เงิน     |          |       |     |
|         |         |            | ปันผลจ่าย |          |       |     |
+---------+---------+------------+---------+----------+-------+-----+
| ประจำปี  | สำหรับปี  | หลังหักสำรอ  | จ       | จำนวนหุ้น  | บา    | ร้อ  |
|         |         | งตามกฎหมาย | ำนวนเงิน | (ล้านหุ้น)  | ทต่อหุ้น | ยละ |
|         | (       |            | (       |          |       |     |
|         | ล้านบาท) | (ล้านบาท)   | ล้านบาท) |          |       |     |
|         |         | ^(/1)      |         |          |       |     |
+---------+---------+------------+---------+----------+-------+-----+
| 2544    | 3,060   | 2,907      | 1,450   | 1,450    | 1.00  | 4   |
|         |         |            |         |          |       | 9.9 |
+---------+---------+------------+---------+----------+-------+-----+
| 2545    | 4,729   | 4,492      | 2,175   | 1,450    | 1.50  | 4   |
|         |         |            |         |          |       | 8.4 |
+---------+---------+------------+---------+----------+-------+-----+
| 2546    | 5,424   | 5,153      | 2,537   | 1,450    | 1.75  | 4   |
|         |         |            |         |          |       | 9.2 |
+---------+---------+------------+---------+----------+-------+-----+
| 2547    | 6,487   | 6,162      | 2,900   | 1,450    | 2.00  | 4   |
|         |         |            |         |          |       | 7.1 |
+---------+---------+------------+---------+----------+-------+-----+
| 2548    | 6,066   | 5,763      | 2,900   | 1,450    | 2.00  | 5   |
|         |         |            |         |          |       | 0.3 |
+---------+---------+------------+---------+----------+-------+-----+
| 2549    | 6,106   | 5,955      | 3,045   | 1,450    | 2.10  | 5   |
|         |         |            |         |          |       | 1.1 |
+---------+---------+------------+---------+----------+-------+-----+
| 2550    | 5,829   | 5,829      | 3,045   | 1,450    | 2.10  | 5   |
|         |         |            |         |          |       | 2.2 |
+---------+---------+------------+---------+----------+-------+-----+
| 2551    | 6,493   | 6,493      | 3,190   | 1,450    | 2.20  | 4   |
|         |         |            |         |          |       | 9.1 |
+---------+---------+------------+---------+----------+-------+-----+
| 2552    | 6,740   | 6,740      | 3,263   | 1,450    | 2.25  | 4   |
|         |         |            |         |          |       | 8.4 |
+---------+---------+------------+---------+----------+-------+-----+
| 2553    | 5,226   | 5,226      | 3,263   | 1,450    | 2.25  | 6   |
|         |         |            |         |          |       | 2.4 |
+---------+---------+------------+---------+----------+-------+-----+
| 2554    | 4,849   | 4,849      | 3,263   | 1,450    | 2.25  | 6   |
|         |         |            |         |          |       | 7.3 |
+---------+---------+------------+---------+----------+-------+-----+
| 2555    | 7,726   | 7,726      | 3,292   | 1,450    | 2.27  | 4   |
|         |         |            |         |          |       | 2.6 |
+---------+---------+------------+---------+----------+-------+-----+
| 2556    | 6,514   | 6,514      | 3,292   | 1,450    | 2.27  | 5   |
|         | ^(/2)   |            |         |          |       | 0.6 |
+---------+---------+------------+---------+----------+-------+-----+
| 2557    | 6,279   | 6,279      | 3,292   | 1,450    | 2.27  | 5   |
|         |         |            |         |          | ^(/3) | 2.4 |
+---------+---------+------------+---------+----------+-------+-----+

หมายเหตุ

^(/1) บริษัทฯ จะต้องหักเงินทุนสำรองตามกฎหมายไม่น้อยกว่าร้อยละ 5 ของกำไรประจำปี
จนกว่าทุนสำรองนี้จะมีจำนวนไม่น้อยกว่าร้อยละ 10 ของทุนจดทะเบียน คิดเป็นเงินจำนวน 1,450
ล้านบาท ทั้งนี้ บริษัทฯ ได้หักเงินทุนสำรองตามกฎหมายครบเต็มจำนวนแล้วตั้งแต่ปี 2549

^(/2) กำไรสำหรับปีปรับปรุงใหม่โดยปฏิบัติตามการตีความมาตรฐานรายงานทางการเงิน ฉบับที่ 4
(TFRIC 4)
เรื่องการประเมินว่าข้อตกลงประกอบด้วยสัญญาเช่าหรือไม่และกำหนดให้นำมาตรฐานบัญชี ฉบับที่ 17
เรื่อง สัญญาเช่า
ตามที่สภาวิชาชีพบัญชีกำหนดให้บริษัทจดทะเบียนในตลาดหลักทรัพย์แห่งประเทศไทยถือปฏิบัติ
ตั้งแต่วันที่ 1 มกราคม 2557 เป็นต้นไป

^(/3) เป็นระเบียบวาระเสนอผู้ถือหุ้นพิจารณาในการประชุมสามัญผู้ถือหุ้นประจำปี 2558 ในวันที่
10 เมษายน 2558 ทั้งนี้ บริษัทฯ ได้จ่ายเงินปันผลระหว่างกาลสำหรับผลการดำเนินงานงวด 6
เดือนแรกของปี 2557 (งวดเดือนมกราคม - มิถุนายน 2557) ให้แก่ผู้ถือหุ้นในอัตราหุ้นละ 1.10
บาทแล้ว เมื่อวันที่ 17 กันยายน 2557

สำหรับบริษัท ผลิตไฟฟ้าราชบุรี จำกัด ซึ่งเป็นบริษัทย่อยหลัก มีนโยบายจ่ายเงินปันผลให้กับบริษัทฯ
ในอัตรา ร้อยละ 100 ของกำไรหลังจากหักเงินทุนสำรองตามกฎหมายและเงินทุนสำรองอื่นๆ

8. โครงสร้างการจัดการ

8.1 องค์ประกอบของคณะกรรมการ

ตามข้อบังคับของบริษัทฯ กำหนดให้กรรมการมีจำนวนไม่น้อยกว่า 7 คน และไม่เกินกว่า 15 คน
มีกรรมการที่เป็นผู้บริหารได้ไม่เกินหนึ่งในสามของจำนวนกรรมการทั้งหมด
มีกรรมการอิสระจำนวนไม่น้อยกว่าหนึ่งในสามของจำนวนกรรมการทั้งหมดและอย่างน้อย 3 คน
กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
ประธานกรรมการต้องเป็นกรรมการที่ไม่เป็นผู้บริหารและไม่ใช่บุคคลเดียวกับกรรมการผู้จัดการใหญ่ซึ่งเป็นผู้บริหารสูงสุดและประธานกรรมการและกรรมการผจู้
ดั การใหญเ่ ลือกตั้งจากกรรมการโดยที่ประชุมผู้ถือหุ้นหรือคณะกรรมการบริษัทฯ ทั้งนี้
เพื่อประสิทธิภาพและประสิทธิผลในการปฏิบัติหน้าที่กำกับดูแลและตรวจสอบการบริหารและดำเนินงาน
การถ่วงดุลอำนาจ รวมทั้งให้การปฏิบัติมีความสอดคล้องกับข้อกำหนดที่บังคับใช้

กรรมการมีคุณสมบัติหลากหลายด้านความรู้เฉพาะทางได้แก่ วิศวกรรมศาสตร์ บัญชี บริหารธุรกิจ
เศรษฐศาสตร์ นิติศาสตร์และรัฐศาสตร์ เป็นต้น มีประสบการณ์ในการทำงาน ทักษะ
ความเชี่ยวชาญและอายุ
ซึ่งเป็นประโยชน์ต่อการปฏิบัติงานของคณะกรรมการทั้งคณะในการกำหนดทิศทางและนโยบาย
การกำกับดูแลการบริหารและดำเนินงานของฝ่ายบริหาร
รวมทั้งการให้ความเห็นต่อเรื่องที่ทำการพิจารณาทั้งในเชิงลึกและในแนวกว้างครอบคลุมปัจจัยกระทบอย่างรอบด้าน
ทั้งนี้กรรมการทุกคนไม่มีประวัติการกระทำความผิดอาญาในความผิดที่เกี่ยวกับทรัพย์ซึ่งได้กระทำโดยทุจริต
และไม่มีประวัติการทำรายการที่อาจเกิดความขัดแย้งทางผลประโยชน์กับบริษัทฯ

คุณสมบัติของกรรมการ

กรรมการบริษัทฯ ต้องไม่มีลักษณะต้องห้ามตามที่กฎหมายกำหนด ซึ่งรวมถึงไม่เป็นบุคคลล้มละลาย
ไม่เป็นบุคคลไร้ความสามารถหรือเสมือนไร้ความสามารถ
ไม่เคยได้รับโทษจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้กระทำโดยทุจริต
ไม่เคยถูกลงโทษไล่ออก หรือปลดออกจากราชการหรือองค์กร หรือหน่วยงานของรัฐ หรือเอกชน
ฐานทุจริตต่อหน้าที่ ไม่เคยถูกถอดถอนจากการเป็นกรรมการ ผู้จัดการ พนักงาน
หรือผู้มีอำนาจในการจัดการของหน่วยงานอื่นไม่เป็นข้าราชการการเมือง สมาชิกสภาผู้แทนราษฎร
สมาชิกวุฒิสภาสมาชิกสภาท้องถิ่น หรือผู้บริหารท้องถิ่น
มีคุณวุฒิทางการศึกษาประสบการณ์ในการทำงาน หรือคุณสมบัติอื่น ทั้งนี้ ตามที่บริษัทฯกำหนด
ต้องอุทิศเวลาอย่างเพียงพอและทุ่มเทความสามารถอย่างเต็มที่เพื่อประโยชน์สูงสุดของบริษัทฯ
โดยถือเป็นหน้าที่และพร้อมที่จะเข้าร่วมการประชุมของบริษัทฯ อย่างสม่ำเสมอ

ในช่วงเวลาที่ดำรงตำแหน่งกรรมการของบริษัทฯ
ให้ดำรงตำแหน่งกรรมการในบริษัทจดทะเบียนไม่เกิน 3 แห่ง
และกรรมการต้องไม่กระทำการใดอันมีลักษณะเป็นการเข้าไปบริหารหรือจัดการใดๆในบริษัทฯ
ในลักษณะที่มีผลบั่นทอนผลประโยชน์ของบริษัทฯ หรือเอื้อประโยชน์ให้บุคคลหรือนิติบุคคลใดๆ
ไม่ว่าจะทำเพื่อประโยชน์ของตนเองหรือผู้อื่น

การแต่งตั้งและวาระการดำรงตำแหน่งของกรรมการ

กรรมการได้รับการเลือกตั้งจากที่ประชุมผู้ถือหุ้นในการประชุมสามัญผู้ถือหุ้น
โดยในการประชุมสามัญผู้ถือหุ้นทุกครั้งให้กรรมการออกจากตำแหน่งหนึ่งในสามของจำนวนกรรมการทั้งคณะกรรมการคนที่อยู่ในตำแหน่งนานที่สุดเป็นผู้ออกจากตำแหน่งตามวาระและกรรมการซึ่งพ้นจากตำแหน่งตามวาระอาจได้รับเลือกตั้งเข้าดำรงตำแหน่งใหม่ได้
ในกรณีที่กรรมการพ้นจากตำแหน่งเพราะเหตุอื่นนอกจากถึงคราวออกตามวาระ ให้คณะกรรมการฯ
พิจารณาเลือกบุคคลเข้าเป็นกรรมการแทนได้
โดยบุคคลดังกล่าวจะอยู่ในนตำแหน่งกรรมการได้เท่าวาระที่ยังเหลืออยู่ของกรรมการที่ตนแทน
กรรมการอยู่ในตำแหน่งติดต่อกันได้ไม่เกิน 3 วาระ และมีอายุไม่เกิน 72 ปีบริบูรณ์
ทั้งนี้กรรมการอิสระจะอยู่ในตำแหน่งติดต่อกันได้ไม่เกิน 2 วาระ หรือไม่เกิน 6
ปีและมีคุณสมบัติต่างๆ ซึ่งไม่มีลักษณะต้องห้ามตามที่กฎหมายกำหนด

ความเป็นอิสระของประธานกรรมการ

ประธานกรรมการเป็นกรรมการที่ไม่ได้เป็นผู้บริหารและแม้ว่าประธานกรรมการจะเป็นตัวแทนของผู้ถือหุ้นรายใหญ่
คือ กฟผ. ซึ่งถือหุ้นร้อยละ 45 ของจำนวนหุ้นทั้งหมดของบริษัทฯแต่คณะกรรมการของบริษัทฯ
ประกอบด้วยกรรมการอิสระจำนวน 8 คน จากกรรมการทั้งหมดจำนวน 15 คน
ซึ่งคิดเป็นจำนวนมากกว่าหนึ่งในสามของจำนวนกรรมการทั้งหมด
จึงสามารถมั่นใจได้ว่ากรรมการได้มีการปฏิบัติหน้าที่ในฐานะตัวแทนผู้ถือหุ้น
มีการถ่วงดุลและสอบทานที่เหมาะสมประธานกรรมการได้ปฏิบัติหน้าที่การเป็นประธานอย่างเป็นอิสระไม่ครอบงำหรือชี้นำความคิดในระหว่างการอภิปราย
และส่งเสริมให้กรรมการทุกคนได้มีโอกาสร่วมอภิปรายและแสดงความคิดเห็นอย่างเต็มที่โดยให้เวลาอย่างเพียงพอและเหมาะสมเพื่อให้ได้มติที่ประชุมในการพิจารณาตัดสินใจเรื่องต่างๆ

การแยกตำแหน่งประธานกรรมการและกรรมการผู้จัดการใหญ่

ประธานกรรมการไม่ใช่บุคคลเดียวกับกรรมการผู้จัดการใหญ่และไม่มีความสัมพันธ์ใดๆ กับฝ่ายบริหาร
มีการแบ่งแยกตำแหน่งของประธานกรรมการและกรรมการผู้จัดการใหญ่ออกจากกันก่อให้เกิดการถ่วงดุลอำนาจที่เหมาะสม
ไม่ให้คนใดคนหนึ่งมีอำนาจโดยไม่จำกัด
และมีการกำหนดอำนาจหน้าที่และความรับผิดชอบแตกต่างกันอย่างชัดเจน
โดยประธานกรรมการเป็นผู้นำและมีส่วนสำคัญในการตัดสินใจเรื่องนโยบายของบริษัทฯ
อันเป็นผลมาจากการประชุมคณะกรรมการฯ
ที่ได้พิจารณาและกำหนดเป้าหมายทางธุรกิจร่วมกับฝ่ายบริหาร เป็นผู้นำประชุมคณะกรรมการฯ
ให้มีประสิทธิภาพและประสิทธิผลโดยการสนับสนุนให้กรรมการทุกคนได้มีส่วนร่วมในการประชุมและแสดงความเห็นอย่างเป็นอิสระ
ให้การสนับสนุนและคำแนะนำในการดำเนินธุรกิจของฝ่ายบริหารผ่านทางกรรมการผู้จัดการใหญ่อย่างสม่ำเสมอ
โดยไม่ก้าวก่ายในงานประจำอันเป็นภาระความรับผิดชอบของฝ่ายบริหาร
ในขณะที่กรรมการผู้จัดการใหญ่เป็นกรรมการที่เป็นผู้บริหารเพียงคนเดียวของบริษัทฯ
เป็นเจ้าหน้าที่สูงสุดของฝ่ายบริหารของบริษัทฯ
มีอำนาจหน้าที่ดังรายละเอียดในหัวข้อโครงสร้างการจัดการ

การดำรงตำแหน่งกรรมการในบริษัทอื่น

ไม่มีกรรมการรายใดของบริษัทฯ ที่ดำรงตำแหน่งในบริษัทจดทะเบียนเกินกว่า 3 บริษัท
ซึ่งสอดคล้องกับข้อเสนอแนะของ
ตลท.ในการพิจารณาประสิทธิภาพและการอุทิศเวลาในการปฏิบัติหน้าที่ในฐานะกรรมการของบริษัทฯ

สำหรับกรรมการผู้จัดการใหญ่ คณะกรรมการฯ ได้กำหนดเป็นระเบียบบริษัทฯ
ให้กรรมการผู้จัดการใหญ่เป็นกรรมการในรัฐวิสาหกิจและบริษัทจดทะเบียนรวมกันแล้วไม่เกิน 5
หน่วยงาน ทั้งนี้ไม่นับรวมบริษัทย่อย บริษัทในเครือ และบริษัทร่วมทุนของบริษัทฯ ซึ่งบริษัทฯ
มีความจำเป็นต้องเข้าไปกำกับดูแลการบริหารจัดการเพื่อรักษาผลประโยชน์ของบริษัทฯ
เพื่อให้กรรมการผู้จัดการใหญ่ซึ่งเป็นผู้ดำรงตำแหน่งทางการบริหารสูงสุดของบริษัทฯ
สามารถปฏิบัติหน้าที่ได้อย่างเต็มที่และมีโอกาสได้แลกเปลี่ยนประสบการณ์ สร้างความสัมพันธ์
และเครือข่ายพันธมิตรธุรกิจกับหน่วยงานอื่นๆ ซึ่งจะเอื้อประโยชน์ต่อการประกอบกิจการของบริษัทฯ
อย่างไรก็ตามนายพงษ์ดิษฐ พจนา กรรมการผู้จัดการใหญ่
ไม่ได้เป็นกรรมการในบริษัทอื่นที่นอกเหนือจากบริษัทย่อยและบริษัทร่วมทุนของบริษัทฯ
ส่วนกรรมการและผู้บริหารรายอื่นของบริษัทฯ นั้น คณะกรรมการฯ
ได้พิจารณาให้ความเห็นชอบการเป็นกรรมการและผู้บริหารในบริษัทย่อยและบริษัทร่วมทุนของบริษัทฯ
โดยสอดคล้องกับความรู้ความสามารถและภาระหน้าที่ความรับผิดชอบ

8.2 อำนาจหน้าที่ของคณะกรรมการ

คณะกรรมการบริษัทฯ ในฐานะตัวแทนของผู้ถือหุ้น
เป็นผู้รับผิดชอบจัดการกิจการทั้งหลายทั้งปวงของบริษัทฯ ให้เป็นไปตามกฎหมาย วัตถุประสงค์
ข้อบังคับ และมติที่ประชุมผู้ถือหุ้น และมีอำนาจกระทำการใดๆ
ตามที่ระบุไว้ไนหนังสือบริคณห์สนธิหรือที่เกี่ยวข้องกับการดังกล่าว มีบทบาท หน้าที่
และความรับผิดชอบในการดำเนินกิจการของบริษัทฯ ด้วยความซื่อสัตย์สุจริต
และพึงหลีกเลี่ยงปัญหาในเรื่องของความขัดแย้งทางผลประโยชน์
เพื่อระมัดระวังรักษาผลประโยชน์ขององคก์ รโดยรวม
โดยไม่จำกัดอยู่แต่ฉพาะผู้ถือหุ้นกลุ่มใดกลุ่มหนึ่งหรือรายใด ทั้งนี้
หน้าที่และความรับผิดชอบของคณะกรรมการบริษัทฯ ครอบคลุมเรื่องต่างๆ ได้แก่ การกำหนดนโยบาย
กลยุทธ์ แผนธุรกิจ และงบประมาณการติดตามการปฏิบัติของฝ่ายบริหาร
โดยเปรียบเทียบกับเป้าหมายและประมาณการอย่างน้อยไตรมาสละครั้ง
การบริหารทรัพยากรบุคคลรวมถึงการแต่งตั้งและ/หรือถอดถอนกรรมการและผู้บริหารระดับสูงการประเมินผลการปฏิบัติงานโดยเปรียบเทียบกับเป้าหมายที่กำหนดร่วมกันไว้ที่เชื่อมโยงกับค่าตอบแทนของบริษัทฯ
การดูแลความครบถ้วนสมบูรณ์ของการปฏิบัติให้สอดคล้องกับข้อกำหนดที่บังคับใช้
จรรยาบรรณทางธุรกิจ และหลักการกำกับดูแลกิจการที่ดี
โดยเน้นเรื่องระบบการควบคุมภายในที่มีประสิทธิภาพและพอเพียง
การสื่อสารกับผู้มีส่วนได้เสียของบริษัทฯและสาธารณชน
โดยจัดให้มีระบบการสื่อสารที่เหมาะสมและมีประสิทธิภาพการจัดตั้งและกำหนดบทบาทหน้าที่ของคณะกรรมการชุดย่อย
รวมถึงการประเมินผลการปฏิบัติงานของคณะกรรมการฯ
ซึ่งกำหนดให้มีการประเมินผลการปฏิบัติงานตนเองเป็นประจำทุกปี (บริษัทฯ
กำหนดหน้าที่และความรับผิดชอบของคณะกรรมการฯ ไว้ในระเบียบบริษัทฯ
ว่าด้วยคณะกรรมการบริษัทฯ และเผยแพร่บนเว็บไซต์ของบริษัทฯ)

8.3 คณะกรรมการบริษัทฯ

ณ วันที่ 31 ธันวาคม 2557 คณะกรรมการบริษัทฯ ประกอบด้วยกรรมการจำนวน 15 คน
ซึ่งเป็นผู้ทรงคุณวุฒิ มีความเชี่ยวชาญและประสบการณ์หลากหลาย
และได้ผ่านการสรรหาและคัดเลือกเพื่อประโยชน์ในการปฏิบัติหน้าที่ในฐานะผู้กำหนดนโยบายและติดตามตรวจสอบการปฏิบัติของฝ่ายบริหาร
ดังนี้

1.  นายคุรุจิต นาครทรรพ

  ประธานกรรมการ และประธานกรรมการกลั่นกรองการลงทุน

2.  เรืออากาศเอก ศิริเดช จุลเปมะ

  กรรมการอิสระ และประธานกรรมการตรวจสอบ

3.  นายทรงภพ พลจันทร์

  กรรมการอิสระ และประธานกรรมการทรัพยากรบุคคลและกำหนดค่าตอบแทน

4.  พลตำรวจโท ถาวร จันทร์ยิ้ม

  กรรมการอิสระ และประธานกรรมการบริหารความเสี่ยง

5.  นายสาธิต รังคสิริ

  กรรมการอิสระ กรรมการตรวจสอบและกรรมการธรรมาภิบาลและความรับผิดชอบต่อสังคม

6.  นายชวลิต พิชาลัย

  กรรมการอิสระ และกรรมการตรวจสอบ

7.  นางสาวปิยะธิดา ประดิษฐบาทุกา

  กรรมการอิสระ และกรรมการตรวจสอบ

8.  นายพูนสุข โตชนาการ

  กรรมการ กรรมการทรัพยากรบุคคลและกำหนดค่าตอบแทน
  และกรรมการธรรมาภิบาลและความรับผิดชอบต่อสังคม

9.  นางสาวรัตนา ตรีพิพัฒน์กุล

  กรรมการอิสระ และกรรมการทรัพยากรบุคคลและกำหนดค่าตอบแทน

10. นายสุวิท คงแสงภักดิ์

  กรรมการอิสระ และกรรมการบริหารความเสี่ยง

11. นายรัมย์ เหราบัตย์

  กรรมการ กรรมการบริหารความเสี่ยงและกรรมการกลั่นกรองการลงทุน

12. นายสุทัศน์ ปัทมสิริวัฒน์

  กรรมการ

13. นายชวน ศิรินันท์พร

  กรรมการ

14. นายวิฑูรย์ กุลเจริญวิรัตน์

  กรรมการ

15. นายพงษ์ดิษฐ พจนา

  กรรมการ และกรรมการผู้จัดการใหญ่ ทำหน้าที่เลขานุการคณะกรรมการ

ณ วันที่ 31 ธันวาคม 2556 คณะกรรมการบริษัท ผลิตไฟฟ้าราชบุรี จำกัด ซึ่งเป็นบริษัทย่อยหลัก
ประกอบด้วย กรรมการจำนวน 9 คน ดังนี้

1.  นายพงษ์ดิษฐ พจนา ประธานกรรมการ

2.  นางศิริพร เหลืองนวล กรรมการ

3.  นายอำนวย ทองสถิตย์ กรรมการ

4.  นายกรศิษฏ์ ภัคโชตานนท์ กรรมการ

5.  นายสุธน บุญประสงค์ กรรมการ

6.  นายชุมพล ฐิตยารักษ์ กรรมการ

7.  นายอธิปัตย์ บำรุง กรรมการ

8.  นายธีรวิทย์ จารุวัฒน์ กรรมการ

9.  นายสมนึก จินดาทรัพย์ กรรมการ

คณะกรรมการฯ ประกอบด้วย ผู้ทรงคุณวุฒิ มีความเชี่ยวชาญและประสบการณ์หลากหลาย
ซึ่งได้ผ่านการสรรหาและคัดเลือกเพื่อประโยชน์ในการปฏิบัติหน้าที่ในฐานะผู้กำหนดนโยบายและติดตามตรวจสอบการปฏิบัติของฝ่ายบริหาร

การประชุมคณะกรรมการ

-   หลักการและแนวทางของการประชุมคณะกรรมการ บริษัทฯ
    ให้ความสำคัญอย่างมากกับความเป็นอิสระในการตัดสินใจของกรรมการเพื่อประโยชน์สูงสุดของบริษัทฯ
    และผู้ถือหุ้นโดยรวม
    กรรมการปฏิบัติหน้าที่ด้วยความซื่อสัตย์สุจริตและระมัดระวังรักษาผลประโยชน์ของบริษัทฯ
    โดยตระหนักเสมอว่าเป็นตัวแทนของผู้ถือหุ้น ทำหน้าที่ใน การนำ การสังเกตการณ์ปฏิบัติงาน
    ให้คำแนะนำ ช่วยเหลือ และสนับสนุนการดำเนินงานของฝ่ายบริหารอย่างใกล้ชิด

-   กำหนดการประชุม การจัดทำระเบียบวาระการประชุมและเอกสารประกอบการประชุม
    คณะกรรมการฯ ได้กำหนดการประชุมคณะกรรมการฯ
    และคณะกรรมการชุดย่อยเป็นการล่วงหน้าทั้งปี
    และแจ้งกรรมการแต่ละคนรับทราบกำหนดการดังกล่าว สำหรับปี 2557คณะกรรมการฯ
    กำหนดให้มีการประชุมเวลา 16.00 น. ของทุกวันจันทร์ที่สามของเดือน

ประธานกรรมการและกรรมการผู้จัดการใหญ่ร่วมกันพิจารณาเรื่องที่จะบรรจุไว้ในระเบียบวาระการประชุมเพื่อให้แน่ใจว่าเรื่องสำคัญได้ถูกนำเข้าสู่ที่ประชุมคณะกรรมการฯ
และแจ้งให้กรรมการทราบล่วงหน้าพร้อมกับหนังสือเชิญประชุมในเวลาที่เหมาะสมตามข้อกำหนด
อย่างไรก็ตามกรรมการมีความเป็นอิสระที่จะเสนอเรื่องเข้าสู่ระเบียบวาระการประชุมได้โดยแจ้งล่วงหน้า
10 วันก่อนถึงวันประชุมคณะกรรมการฯ
และในกรณีที่เป็นเรื่องเร่งด่วนฉุกเฉินในเหตุการณ์ที่จะมีผลกระทบต่อบริษัทฯ ทั้งทางตรงและทางอ้อม
กรรมการมีอิสระที่จะเสนอเรื่องพิจารณาหรือแจ้งเพื่อทราบในการพิจารณาเรื่องอื่นๆ
ได้ในระหว่างการประชุมคณะกรรมการฯ
(วิธีการพิจารณาเรื่องที่จะบรรจุไว้ในระเบียบวาระการประชุมและวิธีการให้กรรมการสามารถเสนอเรื่องเข้าสู่ที่ประชุมได้ดังกล่าวมีกำหนดไว้ในระเบียบบริษัทฯ
ว่าด้วยคณะกรรมการบริษัทฯ และเผยแพร่บนเว็บไซต์ของบริษัทฯ www.ratch.co.th)

ระเบียบวาระการประชุมกำหนดเป็นหมวดหมู่และดำเนินการประชุมตามลำดับอย่างเหมาะสม ได้แก่
เรื่องที่ประธานแจ้งให้ที่ประชุมทราบ เรื่องสืบเนื่องจากการประชุมครั้งก่อน เรื่องเสนอเพื่อพิจารณา
เรื่องเสนอเพื่อทราบ และเรื่องอื่นๆ (ถ้ามี)
รวมทั้งกำหนดเรื่องที่จะเสนอต่อที่ประชุมคณะกรรมการฯ เป็นการประจำในแต่ละช่วงเวลาเช่น
ระเบียบวาระประจำเดือน ประจำไตรมาส และประจำปี เป็นการล่วงหน้าด้วย
ซึ่งรวมถึงการกำหนดการรายงาน
การวิเคราะห์ผลการดำเนินงานประจำเดือนและรายงานความก้าวหน้าของโครงการที่บริษัทฯเข้าลงทุนที่กำหนดเป็นรายงานเสนอคณะกรรมการฯ
เพื่อทราบเป็นประจำทุกเดือน

หนังสือเชิญประชุมพร้อมระเบียบวาระการประชุมและเอกสารประกอบจัดส่งให้กรรมการแต่ละคนล่วงหน้าก่อนการประชุมเป็นเวลา
1 สัปดาห์
เพื่อให้มีเวลาเพียงพอในการศึกษาข้อมูลก่อนการประชุมและกรรมการสามารถสอบถามข้อมูลเพิ่มเติมจากกรรมการผู้จัดการใหญ่และสำนักงานเลขานุการบริษัทได้
และสำหรับคณะกรรมการชุดย่อยสามารถสอบถามข้อมูลที่เกี่ยวข้องกับภารกิจเพิ่มเติมได้จากกรรมการผู้จัดการใหญ่และผ่านทางเลขานุการคณะกรรมการชุดย่อยแต่ละคณะ

-   บทบาทของประธานกรรมการ กรรมการ ฝ่ายบริหาร และบรรยากาศในการประชุม

  - ประธานกรรมการ เป็นผู้นำประชุม
  จัดสรรเวลาให้กรรมการได้อภิปรายและแสดงความคิดเห็นอย่างเพียงพอเหมาะสม
  เท่าเทียมและทั่วถึง
  ส่งเสริมและกระตุ้นให้กรรมการทุกคนมีส่วนร่วมในการอภิปรายและแสดงความคิดเห็นอย่างรอบด้านและทั่วถึงและสรุปมติที่ประชุม

  - กรรมการ ร่วมแสดงความคิดเห็นจากการศึกษาข้อมูลที่ฝ่ายบริหารจัดทำเสนอ
  และข้อมูลเพิ่มเติมที่เกี่ยวข้องและจำเป็นอื่นๆ
  ร่วมอภิปรายอย่างสร้างสรรค์โดยคำนึงถึงผลประโยชน์ ผลกระทบและปัจจัยเสี่ยงต่อบริษัทฯ
  ต่อผู้มีส่วนได้เสียทุกด้านอย่างรอบคอบ เพื่อให้ได้มติจากที่ประชุม อุทิศเวลาและความรู้
  ความสามารถอย่างเต็มที่ให้กับการปฏิบัติงานตามบทบาทกรรมการบริษัทจดทะเบียน

  - ฝ่ายบริหาร ให้ข้อมูลที่เกี่ยวข้องและจำเป็นอย่างถูกต้อง เพียงพอ ครบถ้วน ทันเหตุการณ์
  เพื่อประกอบการพิจารณาของคณะกรรมการฯ และนำเสนอข้อมูลเป็นการล่วงหน้า
  เพื่อให้กรรมการมีเวลาเพียงพอที่จะศึกษาข้อมูลได้ล่วงหน้าอย่างเหมาะสม
  เสนอแนวทางเลือกต่อคณะกรรมการฯและให้ข้อมูลหรือชี้แจงเพิ่มเติมในประเด็นที่มีการซักถามในที่ประชุม
  คณะกรรมการฯ
  ได้กำหนดให้ผู้บริหารระดับสูงของทุกสายงานเข้าร่วมประชุมรวมทั้งเชิญผู้บริหารอื่นที่เกี่ยวข้องเข้าร่วมประชุมเพื่อร่วมชี้แจงในรายละเอียดเฉพาะเรื่อง

  - บรรยากาศในการประชุมและการแสดงความคิดเห็น บริษัทฯ
  จัดเตรียมอุปกรณ์และสิ่งอำนวยความสะดวกสำหรับการประชุมอย่างเหมาะสมและเพียงพอบรรยากาศในการประชุมมีการส่งเสริมและเปิดโอกาสให้กรรมการทุกคนมีส่วนร่วมในการอภิปรายและแสดงความเห็นเป็นไปอย่างสร้างสรรค์
  และคำนึงถึงประโยชน์และผลกระทบต่อผู้มีส่วนได้เสียทุกฝ่ายอย่างรอบคอบ
  ระยะเวลาในการประชุมมีความเหมาะสมเฉลี่ยครั้งละประมาณ 1 ชั่วโมงครึ่งถึง 2 ชั่วโมง

  - การดำเนินการประชุม โดยทั่วไปในการพิจารณา เรื่องแต่ละวาระ
  ฝ่ายบริหารจะนำเสนอความเป็นมาหลักการและเหตุผล ความจำเป็น คำชี้แจง ข้อมูลที่เกี่ยวข้อง
  เพื่อประกอบการตัดสินใจและข้อเสนอของฝ่ายบริหาร
  หลังจากนั้นประธานกรรมการจะให้เวลาที่ประชุมอภิปรายประเด็นที่เกี่ยวข้องจนครบถ้วนและทั่วถึง
  มีการกระตุ้นให้กรรมการทุกคนได้ร่วมแสดงความคิดเห็น และซักถามประเด็นสำคัญ
  เพื่อให้ฝ่ายบริหารชี้แจงเพิ่มเติมก่อนทำการตัดสินใจเป็นมติที่ประชุม

  - คณะกรรมการฯ มีหลักการที่จะให้มีการนำเสนอเรื่องเพื่อขอสัตยาบันให้น้อยที่สุด
  เว้นแต่กรณีเป็นนโยบายที่เร่งด่วน และกรณีที่อาจทำให้บริษัทฯเสียประโยชน์
  ซึ่งฝ่ายบริหารจะเข้าพบเพื่อชี้แจงและหารือกับประธานกรรมการและกรรมการอย่างไม่เป็นทางการ
  เพื่อตัดสินใจดำเนินการก่อนจะนำเสนอขอรับสัตยาบันจากที่ประชุมคณะกรรมการฯในภายหลัง

  - กรรมการซึ่งมีส่วนได้เสียในเรื่องใด ไม่มีสิทธิออกเสียงลงคะแนนในเรื่องนั้น
  (อ้างอิงการมีส่วนได้เสียจากรายงานที่กรรมการและผู้บริหารแจ้งการมีส่วนได้เสียของตน
  และผู้ที่เกี่ยวข้องไว้ที่เลขานุการบริษัท)
  และได้มีการถือปฏิบัติอย่างเคร่งครัดในเรื่องดังกล่าวในการประชุมคณะกรรมการฯ มาโดยตลอด

  - การพิจารณารายการที่เกี่ยวโยงกันและรายการที่มีหรืออาจมีความขัดแย้งของผลประโยชน์
  จะคำนึงถึงประโยชน์ของบริษัทฯ และผู้ถือหุ้นโดยรวมเป็นสำคัญ
  มีการพิจารณาความจำเป็นและความสมเหตุสมผลเปรียบเทียบได้กับการเข้าทำรายการในลักษณะเดียวกันโดยทั่วไป
  และให้ความสำคัญกับขั้นตอนการดำเนินการ
  และการเปิดเผยข้อมูลอย่างถูกต้องและครบถ้วนตามข้อกำหนด

  - เลขานุการบริษัท ได้ให้คำแนะนำเบื้องต้นแก่ฝ่ายบริหารและคณะกรรมการฯ
  เพื่อให้การปฏิบัติของคณะกรรมการฯ และบริษัทฯ สอดคล้องกับข้อกำหนดต่างๆ ที่เกี่ยวข้อง เช่น
  กฎหมายบริษัทมหาชนจำกัด กฎหมายหลักทรัพย์ การเปิดเผยข้อมูลการทำรายการได้มาซึ่งสินทรัพย์
  และรายการที่เกี่ยวโยงกัน รวมถึงการปฏิบัติตามหลักการกำกับดูแลกิจการที่ดี

-   การจัดทำและจัดเก็บรายงานการประชุม

  - สำนักงานเลขานุการบริษัท ได้รับมอบหมายจากคณะกรรมการฯ ให้รับผิดชอบการจดบันทึก
  จัดทำและเก็บรักษารายงานการประชุมคณะกรรมการฯและรายงานการประชุมผู้ถือหุ้น

  - รายงานการประชุม จัดทำเป็นลายลักษณ์อักษร มีสาระสำคัญครบถ้วน ได้แก่
  วันและเวลาเริ่มและเลิกประชุม สถานที่ประชุม ชื่อกรรมการและผู้บริหารที่เข้าประชุม
  ชื่อกรรมการที่ไม่มาประชุม สรุปสาระสำคัญของเรื่องที่เสนอต่อที่ประชุม
  สรุปประเด็นสำคัญที่มีการอภิปราย ความเห็นและข้อสังเกตของกรรมการและมติที่ประชุม
  พร้อมทั้งมีการลงชื่อผู้บันทึกและประธานที่ประชุม
  การจัดทำร่างรายงานการประชุมแล้วเสร็จภายในเวลาประมาณ 3 วันหลังวันประชุม
  และนำเสนอกรรมการทุกคนเพื่อพิจารณาแก้ไขปรับปรุง
  และหากไม่มีการแจ้งแก้ไขเพิ่มเติมภายในระยะเวลา 7 วัน
  ให้ถือว่ารายงานการประชุมฉบับดังกล่าวได้รับการพิจารณารับรองจากคณะกรรมการฯ
  และนำเสนอประธานที่ประชุมเพื่อลงนามรับรอง
  ก่อนจัดส่งสำเนาให้กรรมการทุกคนเพื่อใช้เป็นเอกสารอ้างอิง นอกจากนี้
  ยังได้นำรายงานที่ได้รับการรับรองแล้วบรรจุไว้เป็นระเบียบวาระเพื่อทราบในการประชุมคณะกรรมการฯ
  ในคราวต่อไปด้วย

  - การถ่ายทอดมติที่ประชุม กรรมการผู้จัดการใหญ่ได้แจ้งมติที่ประชุมคณะกรรมการฯ
  เป็นลายลักษณ์อักษรไปยังหน่วยงานที่เกี่ยวข้องเพื่อรับทราบ และ/หรือดำเนินการ
  และมีการติดตามการปฏิบัติต่อคณะกรรมการฯ

-   การประชุมคณะกรรมการฯ คณะกรรมการชุดย่อยของบริษัท ผลิตไฟฟ้าราชบุรีโฮลดิ้ง จำกัด
    (มหาชน) และคณะกรรมการบริษัท ผลิตไฟฟ้าราชบุรี จำกัด ในปี 2557 คณะกรรมการบริษัทฯ
    และคณะกรรมการชุดย่อย ที่คณะกรรมการบริษัทฯ แต่งตั้งขึ้น
    มีการประชุมเหมาะสมกับลักษณะธุรกิจและภารกิจที่ได้รับมอบหมาย ดังนี้

  คณะกรรมการบริษัท ผลิตไฟฟ้าราชบุรีโฮลดิ้ง จำกัด (มหาชน)

-   คณะกรรมการบริษัทฯ มีการประชุมจำนวน 13 ครั้งและในการประชุมครั้งที่ 13
    มีการประชุมกรรมการที่ไม่เป็นผู้บริหารก่อนเริ่มการประชุมคณะกรรมการบริษัทฯทั้งคณะ

-   คณะกรรมการตรวจสอบ มีการประชุมจำนวน 6 ครั้งและในการประชุมครั้งที่ 6
    มีการประชุมกับผู้สอบบัญชีโดยไม่มีผู้บริหารในช่วงท้ายของการประชุมคณะกรรมการตรวจสอบ

-   คณะกรรมการกลั่นกรองการลงทุน มีการประชุมจำนวน 6 ครั้ง

-   คณะกรรมการทรัพยากรบุคคลและกำหนดค่าตอบแทนมีการประชุมจำนวน 9 ครั้ง

-   คณะกรรมการบริหารความเสี่ยง มีการประชุมจำนวน 5 ครั้ง

-   คณะกรรมการธรรมาภิบาลและความรับผิดชอบต่อสังคมมีการประชุมจำนวน 1 ครั้ง

-   

  คณะกรรมการบริษัท ผลิตไฟฟ้าราชบุรี จำกัด

-   คณะกรรมการฯ มีการประชุมจำนวน 12 ครั้ง

การเข้าร่วมการประชุมคณะกรรมการ ถือเป็นหน้าที่ที่กรรมการจะต้องเข้าร่วมในการประชุมทุกครั้ง
เว้นแต่มีภารกิจสำคัญและจำเป็นอย่างยิ่ง ซึ่งสามารถแจ้งความเห็นในเรื่องต่างๆ
ตามระเบียบวาระการประชุมที่ได้จัดส่งให้ล่วงหน้าก่อนการประชุมได้
การเข้าร่วมประชุมคณะกรรมการบริษัทฯ และคณะกรรมการชุดย่อย ที่คณะกรรมการบริษัทฯ
แต่งตั้งขึ้นในปี 2557 มีรายละเอียด ดังนี้

การเข้าร่วมประชุมคณะกรรมการฯ คณะกรรมการชุดย่อยของบริษัทฯ ที่แต่งตั้งขึ้นในปี 2557

[]

การเข้าร่วมประชุมคณะกรรมการบริษัท ผลิตไฟฟ้าราชบุรี จำกัด ที่แต่งตั้งขึ้นในปี 2557
มีรายละเอียด ดังนี้

  --------- ---------------- ---------------- ----------------------------------
  กรรมการ                                     คณะกรรมการบริษัท

  1         นายพงษ์ดิษฐ        พจนา             9/9

  2         นางศิริพร          เหลืองนวล         9/9

  3         นายอำนวย         ทองสถิตย์          9/9

  4         นายชุมพล          ฐิตยารักษ์          9/9

  5         นายอธิปัตย์         บำรุง             9/9

  6         นายธีรวิทย์         จารุวัฒน์           8/9

  7         นายสุธน           บุญประสงค์         9/9

  กรรมการ                                     คณะกรรมการบริษัท

  8         นายกรศิษฏ์         ภัคโชตานนท์        7/9

  9         นายสมนึก          จินดาทรัพย์         9/9

  10        นายสุทัศน์          ปัทมสิริวัฒน์         2/4
  --------- ---------------- ---------------- ----------------------------------

หมายเหตุ

+-----------------------------------------------------------------+----+
| (1)    ตัวเลขหน้า / แสดงจำนวนครั้งที่กรรมการเข้าประชุม                  |    |
+-----------------------------------------------------------------+----+
| (2)    ตัวเลขหลัง /                                               |    |
| แสดงจำนวนครั้งครั้งที่มีการประชุมในช่วงที่กรรมการอยู่ในตำแหน่ง                |    |
|                                                                 |    |
| (3) การประชุมครั้งที่ 1/2557 ถึง ครั้งที่ 4/2557 บริษัทฯ                    |    |
| มีกรรมการอยู่ในตำแหน่งจำนวน 10 ท่าน                                  |    |
|                                                                 |    |
| (4) การประชุมครั้งที่ 5/2557 ถึง ครั้งที่ 9/2557 บริษัทฯ มีกรรมการอยู่ในตำแหน่ง |    |
| จำนวน 9 ท่าน                                                     |    |
|                                                                 |    |
| (5) นายสุทัศน์ ปัทมสิริวัฒน์ พ้นจากตำแหน่งเนื่องจากลาออกตั้งแต่วันที่ 1 พฤษภาคม   |    |
| 2557                                                            |    |
+-----------------------------------------------------------------+----+

8.4 โครงสร้างฝ่ายบริหาร และโครงสร้างองค์กร

คณะกรรมการฯ ได้กำหนดอำนาจหน้าที่ของคณะกรรมการฯ และฝ่ายบริหาร
ไว้แยกจากกันอย่างชัดเจน กล่าวโดยสรุป คือ คณะกรรมการฯ
มีอำนาจหน้าที่กำหนดนโยบายและติดตามการปฏิบัติของฝ่ายบริหาร
ในขณะที่ฝ่ายบริหารมีอำนาจหน้าที่ในการนำนโยบายไปปฏิบัติและรายงานผลการปฏิบัติต่อคณะกรรมการฯ

กรรมการผู้จัดการใหญ่เป็นผู้ดำรงตำแหน่งทางการบริหารสูงสุดของบริษัทฯ
มีอำนาจในการบริหารงานประจำ ได้แก่ มีอำนาจบังคับบัญชาพนักงานและลูกจ้างของบริษัทฯ
อำนาจในการจ้าง บรรจุ แต่งตั้ง และลงโทษทางวินัยพนักงานและลูกจ้าง
และให้พนักงานและลูกจ้างพ้นสภาพ รวมทั้งการเลื่อนหรือปรับค่าจ้างของพนักงานและลูกจ้าง
แต่ไม่รวมถึงพนักงานระดับผู้ช่วยกรรมการผู้จัดการใหญ่ขึ้นไป ที่เป็นอำนาจของคณะกรรมการฯ
การออกคำสั่งหรือประกาศ กำหนดวิธีการบริหารงานและดำเนินกิจการของบริษัทฯ
โดยไม่ขัดหรือแย้งกับระเบียบของบริษัทฯ และมติคณะกรรมการฯ
การกำหนดหน้าที่และเงื่อนไขในการทำงานให้พนักงานและลูกจ้างของบริษัทฯ ระดับต่างๆ ปฏิบัติ

ในส่วนของกิจการเกี่ยวกับบุคคลภายนอก กรรมการผู้จัดการใหญ่มีอำนาจกระทำแทนและผูกพันบริษัทฯ
ได้ ยกเว้นในรายการที่กรรมการผู้จัดการใหญ่หรือบุคคลที่อาจมีความขัดแย้ง
มีส่วนได้เสียหรือมีความขัดแย้งทางผลประโยชน์กับบริษัทฯ หรือบริษัทย่อย
จะกระทำได้ต่อเมื่อได้รับอนุมัติจากที่ประชุมคณะกรรมการฯ
ที่มีกรรมการอิสระเข้าร่วมประชุมด้วยเท่านั้น
เพื่อการนี้กรรมการผู้จัดการใหญ่จะมอบอำนาจให้บุคคลใดกระทำกิจการเฉพาะอย่างแทนก็ได้
เว้นแต่กิจการ อันจะเป็นพันธะผูกพันบริษัทฯ ในฐานะผู้กู้ ผู้ซื้อ หรือผู้ว่าจ้างทำของ
ซึ่งอาจดำเนินงานเป็นมูลค่าเกินกว่า 30 ล้านบาท
สำหรับนิติกรรมที่กรรมการผู้จัดการใหญ่กระทำโดยฝ่าฝืนระเบียบของบริษัทฯ
หรือมติของคณะกรรมการฯ ย่อมไม่ผูกพันบริษัทฯ เว้นแต่คณะกรรมการฯ จะให้สัตยาบัน

นอกจากนี้ คณะกรรมการบริษัทฯ
ได้กำหนดให้กรรมการผู้จัดการใหญ่มีอำนาจในการอนุมัติการจัดซื้อจัดจ้างในวงเงินครั้งละไม่เกิน 30
ล้านบาทในขณะที่การจัดซื้อจัดจ้างในวงเงินครั้งละเกินกว่า 30
ล้านบาทให้เป็นอำนาจอนุมัติของคณะกรรมการบริษัทฯ
และสำหรับอำนาจในการอนุมัติเงินบริจาคเพื่อสาธารณกุศลนั้น
คณะกรรมการบริษัทฯได้กำหนดอำนาจอนุมัติไว้เป็น 3 ระดับ คือ
กรรมการผู้จัดการใหญ่มีอำนาจอนุมัติเงินบริจาคเพื่อสาธารณกุศลในวงเงินครั้งละไม่เกิน 300,000
บาทประธานกรรมการมีอำนาจอนุมัติเงินบริจาคเพื่อสาธารณกุศลในวงเงินครั้งละไม่เกิน 500,000
บาท และวงเงินที่เกินกว่านั้นกำหนดให้เป็นอำนาจอนุมัติของคณะกรรมการบริษัทฯ

กรณีที่กรรมการผู้จัดการใหญ่ไม่อยู่หรือไม่สามารถปฏิบัติหน้าที่ได้หรือตำแหน่งกรรมการผู้จัดการใหญ่ว่างลง
คณะกรรมการบริษัทฯได้กำหนดให้ นายพีระวัฒน์ พุ่มทอง รองกรรมการผู้จัดการใหญ่พัฒนาธุรกิจ 1
นายเกรียงฤทธิ์ เจียจันทร์พงษ์ รองกรรมการผู้จัดการใหญ่พัฒนาธุรกิจ 2 นายสมนึก จินดาทรัพย์
รองกรรมการผู้จัดการใหญ่บริหารสินทรัพย์ และนายวุฒิชัย ตันกุรานันท์
รองกรรมการผู้จัดการใหญ่การเงิน เป็นผู้รักษาการแทนกรรมการผู้จัดการใหญ่ ตามลำดับ
โดยให้มีอำนาจหน้าที่เช่นเดียวกับกรรมการผู้จัดการใหญ่
เว้นแต่อำนาจหน้าที่ของกรรมการผู้จัดการใหญ่ในฐานะเป็นกรรมการในคณะกรรมการบริษัทฯ

การบริหารงานของบริษัทฯ แบ่งเป็น 5 สายงาน ประกอบด้วยสายงานพัฒนาธุรกิจ 1
สายงานพัฒนาธุรกิจ 2 สายงานบริหารสินทรัพย์สายงานการเงิน และสายงานบริหารองค์กร
โดยสายงานพัฒนาธุรกิจ 1 สายงานพัฒนาธุรกิจ 2 สายงานบริหารสินทรัพย์
และสายงานการเงินมีผู้บริหารระดับรองกรรมการผู้จัดการใหญ่เป็นหัวหน้าสายงานส่วนสายงานบริหารองค์กร
มีผู้บริหารระดับผู้ช่วยกรรมการผู้จัดการใหญ่เป็นหัวหน้าสายงาน
และมีหน่วยงานที่สังกัดกรรมการผู้จัดการใหญ่ 3 หน่วยงาน คือ ฝ่ายกฎหมาย ฝ่ายตรวจสอบภายใน
และสำนักงานเลขานุการบริษัท โดยฝ่ายตรวจสอบภายในรายงานตรงต่อคณะกรรมการตรวจสอบ

ณ วันที่ 31 ธันวาคม 2557 ผู้บริหารของบริษัท ฯ ประกอบด้วย

1.  นายพงษ์ดิษฐ พจนา กรรมการผู้จัดการใหญ่

2.  นายพีระวัฒน์ พุ่มทอง รองกรรมการผู้จัดการใหญ่พัฒนาธุรกิจ 1

3.  นายเกรียงฤทธิ์ เจียจันทร์พงษ์ รองกรรมการผู้จัดการใหญ่พัฒนาธุรกิจ 2

4.  นายสมนึก จินดาทรัพย์ รองกรรมการผู้จัดการใหญ่บริหารสินทรัพย์

5.  นายวุฒิชัย ตันกุรานันท์ รองกรรมการผู้จัดการใหญ่การเงิน

6.  นายประยุทธ ธงสุวรรณ ผู้ช่วยกรรมการผู้จัดการใหญ่บริหารองค์กร

7.  นางสุนี รัชตมุทธา ผู้ช่วยกรรมการผู้จัดการใหญ่การเงิน

8.  นายสมหมาย ภูษณชาคร ผู้อำนวยการฝ่ายอาวุโส ฝ่ายกำกับและวิเคราะห์บัญชี

9.  นางสาวเรวดี ศรีคงยศ ผู้อำนวยการฝ่ายอาวุโส ฝ่ายวางแผนและบริหารการเงิน

10. นางนิสาลักษณ์ มุ่งพาลชล ผู้อำนวยการฝ่ายประมวลบัญชี

11. นางสุพัตรา ทองกาญจน์ ผู้อำนวยการฝ่ายบริหารภาษี

  ณ วันที่ 31 ธันวาคม 2557 ผู้บริหารของบริษัท ผลิตไฟฟ้าราชบุรี จำกัด ประกอบด้วย

1.  นายสมนึก จินดาทรัพย์ กรรมการผู้จัดการ

2.  นายณัฐพร ศรีสิงห์ ผู้อำนวยการฝ่ายองค์กรสัมพันธ์

3.  นายสมบูรณ์ โฆษิตวานิช ผู้อำนวยการฝ่ายบริหารและการเงิน

4.  นายพยัต ชินวิไล ผู้อำนวยการฝ่ายควบคุมการผลิต

โครงสร้างการจัดการ

[]

8.5 เลขานุการคณะกรรมการ และเลขานุการบริษัท

เลขานุการคณะกรรมการ

คณะกรรมการบริษัทฯ แต่งตั้งกรรมการผู้จัดการใหญ่เป็นเลขานุการคณะกรรมการฯ
โดยมีส่วนงานเลขานุการคณะกรรมการในสังกัดสำนักงานเลขานุการบริษัท รับผิดชอบงานประชุม
งานอำนวยการและการประสานงานกิจการต่างๆ ของคณะกรรมการบริษัทฯ

เลขานุการบริษัท

เพื่อส่งเสริมคณะกรรมการบริษัทฯ
ในการดำเนินงานให้เป็นไปตามหลักการกำกับดูแลกิจการที่ดีของบริษัทจดทะเบียนในหมวดความรับผิดชอบของคณะกรรมการ
กฎหมาย กฎเกณฑ์ ข้อกำหนดข้อบังคับบริษัทฯ ระเบียบบริษัทฯ นโยบายบริษัทฯ
ระเบียบและข้อพึงปฏิบัติต่างๆ ของหน่วยงานกำกับดูแลและหน่วยงานอื่นที่เกี่ยวข้อง
รวมทั้งข้อกำหนดแห่งพระราชบัญญัติหลักทรัพย์และตลาดหลักทรัพย์ คณะกรรมการบริษัทฯ
ในการประชุมครั้งที่ 8/2551 เมื่อวันที่ 23 มิถุนายน 2551 ได้แต่งตั้ง “เลขานุการบริษัท”
โดยให้มีหน้าที่รับผิดชอบตามข้อกำหนดแห่งพระราชบัญญัติหลักทรัพย์และตลาดหลักทรัพย์
รวมทั้งให้มีหน้าที่รับผิดชอบในการให้คำแนะนำเบื้องต้นด้านกฎหมาย และกฎเกณฑ์ต่างๆ ที่เกี่ยวข้อง
การดำเนินการจัดการประชุมคณะกรรมการบริษัทฯ คณะกรรมการบริษัทย่อย
คณะกรรมการชุดย่อยของบริษัทฯ การประชุมผู้ถือหุ้น และการดูแลกิจกรรมของคณะกรรมการบริษัทฯ
เพื่อให้การประชุมและการดำเนินกิจกรรมของคณะกรรมการบริษัทฯ มีประสิทธิภาพ ประสิทธิผล
และเกิดประโยชน์สูงสุดต่อบริษัทฯ
การประสานงานให้มีการปฏิบัติตามมติคณะกรรมการและมติที่ประชุมผู้ถือหุ้น
การดูแลการดำเนินงานที่เกี่ยวข้องกับสิทธิของผู้ถือหุ้น การดูแลเปิดเผยข้อมูล
การรายงานสารสนเทศ และการจัดทำรายงานประจำปี (แบบ 56-2) ของบริษัทฯ
รวมถึงการจัดทำ และเก็บรักษาเอกสารสำคัญต่างๆ เช่น
หนังสือเชิญประชุมและรายงานการประชุมคณะกรรมการ
หนังสือเชิญประชุมและรายงานการประชุมผู้ถือหุ้น รายงานประจำปี ทะเบียนกรรมการ
และรายงานการมีส่วนได้เสียที่รายงานโดยกรรมการและผู้บริหาร เป็นต้น

นอกจากนี้ เลขานุการบริษัทยังมีบทบาทสำคัญในการส่งเสริมการกำกับดูแลกิจการที่ดี
โดยมีหน้าที่ส่งเสริมการปฏิบัติหน้าที่ของกรรมการบริษัทฯ และกรรมการผู้จัดการใหญ่
รวมทั้งรับผิดชอบงานการกำกับดูแลกิจการบริษัท (Compliance)
ผ่านทางหน่วยงานกำกับดูแลการปฏิบัติงานของบริษัทฯ ได้แก่ ส่วนกำกับการปฏิบัติงานและหลักทรัพย์
สังกัดสำนักงานเลขานุการบริษัท

ในปี 2557 นางบุญทิวา ด่านศมสถิต ผู้ช่วยกรรมการผู้จัดการใหญ่ ทำหน้าที่เลขานุการบริษัท
จนถึงวันที่ 27 กรกฎาคม 2557 และเนื่องจากได้รับมอบหมายภารกิจอื่นเพิ่มมากขึ้น
คณะกรรมการบริษัทฯ จึงได้แต่งตั้งนายนวพล ดิษเสถียร ผู้อำนวยการฝ่ายอาวุโสฝ่ายกฎหมาย
ให้ทำหน้าที่เลขานุการบริษัท (แทนนางบุญทิวา ด่านศมสถิต)อีกหน้าที่หนึ่ง โดยให้มีผลตั้งแต่วันที่ 28
กรกฎาคม 2557 จนถึงปัจจุบัน

8.6 ค่าตอบแทนกรรมการ ผู้บริหาร และพนักงาน

นโยบายและหลักเกณฑ์การจ่ายค่าตอบแทนกรรมการ และผู้บริหาร

เพื่อให้สามารถจูงใจและรักษาบุคลากรที่มีคุณภาพ รวมทั้งดึงดูดและสร้างแรงจูงใจบุคลากรที่มีคุณวุฒิ
ความรู้ ความสามารถทักษะ
ประสบการณ์ที่เหมาะสมและเอื้อประโยชน์ต่อความสำเร็จในการประกอบกิจการของกลุ่มบริษัทฯ
คณะกรรมการบริษัทฯ
ได้กำหนดนโยบายและหลักเกณฑ์ในการจ่ายค่าตอบแทนกรรมการและผู้บริหารระดับสูงของกลุ่มบริษัทฯ
ไว้เป็นลายลักษณ์อักษร มีหลักเกณฑ์ วิธีการและกระบวนการที่ชัดเจน เหมาะสม โปร่งใส
เป็นไปตามสภาวะที่เป็นปัจจุบันที่สุด และเป็นประโยชน์ต่อการประกอบกิจการของบริษัทฯ
โดยพิจารณาถึงความเชื่อมโยงกับเป้าหมาย
ผลประกอบการของกลุ่มบริษัทฯตามระดับความรับผิดชอบที่ได้รับมอบหมาย
และอยู่ในลักษณะที่เปรียบเทียบได้กับมาตรฐานหรือระดับที่ปฏิบัติอยู่ในธุรกิจประเภทและขนาดเดียวนับตั้งแต่ปี
2548 เป็นต้นมา

ค่าตอบแทนของกรรมการบริษัทฯ และกรรมการในคณะกรรมการชุดย่อยทุกคณะ

ต้องผ่านการพิจารณากลั่นกรองอย่างละเอียดจากคณะกรรมการทรัพยากรบุคคลและกำหนดค่าตอบแทน
และเสนอขอความเห็นชอบจากคณะกรรมการบริษัทฯ แล้วจึงเสนอขออนุมัติจากที่ประชุมผู้ถือหุ้นทุกปี

ปัจจุบันกรรมการได้รับค่าตอบแทน 2 ลักษณะ ได้แก่

1.  โบนัสกรรมการ จัดสรรตามระยะเวลาที่ดำรงตำแหน่งและตามการเข้าประชุมคณะกรรมการฯ
    ทั้งนี้ หากช่วงเวลาใดมีการดำรงตำแหน่งกรรมการในบริษัทฯ และบริษัทย่อยมากกว่า 1 บริษัท
    ให้ได้รับโบนัสจากบริษัทที่จัดสรรโบนัสมากกว่า สำหรับระยะเวลานั้น

2.  ค่าตอบแทนประจำสำหรับคณะกรรมการบริษัทฯ กำหนดให้จ่ายเป็นรายเดือน โดยแบ่งเป็น 2
    ส่วน คือ ส่วนที่จ่ายคงที่ร้อยละ 75 และส่วนที่จ่ายเมื่อเข้าร่วมประชุมร้อยละ 25
    ส่วนค่าตอบแทนประจำสำหรับคณะกรรมการชุดย่อย
    กำหนดให้จ่ายเป็นรายครั้งเมื่อเข้าร่วมการประชุมคณะกรรมการชุดย่อย
    ปัจจุบันอัตราค่าตอบแทนประจำที่ได้รับอนุมัติจากที่ประชุมผู้ถือหุ้น เป็นดังนี้

  บริษัท ผลิตไฟฟ้าราชบุรีโฮลดิ้ง จำกัด (มหาชน)

-   ค่าตอบแทนประจำสำหรับคณะกรรมการฯ ประธานกรรมการ ได้รับในอัตรา 50,000 บาท
    และกรรมการได้รับในอัตรา 40,000 บาท

-   ค่าตอบแทนประจำสำหรับคณะกรรมการชุดย่อย ประธานกรรมการ ได้รับในอัตรา 30,000
    บาท และกรรมการได้รับในอัตรา 24,000 บาท ทั้งนี้คณะกรรมการชุดย่อยมีจำนวน 5 คณะ
    อันได้แก่ คณะกรรมการตรวจสอบ คณะกรรมการทรัพยากรบุคคลและกำหนดค่าตอบแทน
    คณะกรรมการบริหารความเสี่ยง คณะกรรมการกลั่นกรองการลงทุน
    และคณะกรรมการธรรมาภิบาลและความรับผิดชอบต่อสังคม

  บริษัท ผลิตไฟฟ้าราชบุรี จำกัด

-   ค่าตอบแทนประจำสำหรับคณะกรรมการฯ ประธานกรรมการ ได้รับในอัตรา 40,000 บาท
    และกรรมการได้รับในอัตรา 32,000 บาท

-   ค่าตอบแทนประจำสำหรับคณะกรรมการชุดย่อย ประธานกรรมการ ได้รับในอัตรา 30,000
    บาท และกรรมการได้รับในอัตรา 24,000 บาท ทั้งนี้คณะกรรมการชุดย่อยมีจำนวน 1 คณะ
    ได้แก่ คณะกรรมการบริหารความเสี่ยง

ในส่วนของผู้บริหารที่เป็นกรรมการไม่ได้รับค่าตอบแทนประจำสำหรับกรรมการ
แต่ได้รับโบนัสในฐานะกรรมการผู้บริหารที่เป็นกรรมการไม่ได้รับค่าตอบแทนประจำสำหรับกรรมการ
แต่ได้รับโบนัสในฐานะกรรมการ

ค่าตอบแทนผู้บริหารระดับสูง

เป็นไปตามหลักการและนโยบายที่คณะกรรมการฯ กำหนดดังกล่าวแล้ว
โดยได้ผ่านการพิจารณาและกลั่นกรองจากคณะกรรมการทรัพยากรบุคคลและกำหนดค่าตอบแทนตามเกณฑ์ประเมินผลงานที่ได้ตกลงร่วมกันไว้ล่วงหน้าแต่ละปีก่อนนำเสนอคณะกรรมการบริษัทฯ
เพื่อพิจารณาอนุมัติ ทั้งนี้ ในระหว่างการประชุมพิจารณากำหนดค่าตอบแทนของผู้บริหารระดับสูง
ไม่มีผู้มีส่วนได้เสียเข้าร่วมในการพิจารณา ซึ่งคณะกรรมการบริษัทฯ
พิจารณาอนุมัติกำหนดค่าตอบแทนของผู้บริหารระดับสูงตามผลการประเมินและประธานกรรมการแจ้งผลการพิจารณาให้กรรมการผู้จัดการใหญ่ทราบ

บริษัท ผลิตไฟฟ้าราชบุรีโฮลดิ้ง จำกัด (มหาชน)

  ค่าตอบแทนคณะกรรมการบริษัทและคณะกรรมการชุดย่อย ประจำปี 2557

[]

  ------------------------------- ------------------- ------------------ --
  หน่วย:ล้านบาท                                                            

  ค่าตอบแทนผู้บริหารของบริษัทฯ ประจำปี                                          
  2557                                                                   

  ค่าตอบแทน                        จำนวน (คน)          จำนวนเงิน           

  เงินเดือน                         5                   32.44              

  โบนัส                            5                   20.64              

  เงินสมทบกองทุนสำรองเลี้ยงชีพ         5                   2.31               

  รวม                             5                   55.39              
  ------------------------------- ------------------- ------------------ --

หมายเหตุ ผู้บริหารบริษัทฯ มีจำนวน 5 คน

  -------------------------------- ------------------ -------------------
  หน่วย:ล้านบาท                                         

  ค่าตอบแทนพนักงานของบริษัทฯ ประจำปี                       
  2557                                                

  ค่าตอบแทน                         จำนวน (คน)         จำนวนเงิน

  เงินเดือน                          190                193.66

  โบนัส                             190                100.50

  เงินสมทบกองทุนสำรองเลี้ยงชีพ          190                15.29

  อื่นๆ (ถ้ามี)                        -                  -

  รวม                              190                309.45
  -------------------------------- ------------------ -------------------

หมายเหตุ ณ วันที่ 31 ธันวาคม 2557 บริษัทฯ มีพนักงานทั้งหมดจำนวน 195 คน ประกอบด้วย
สายงานพัฒนาธุรกิจ 1 จำนวน 41 คน สายงานพัฒนาธุรกิจ 2 จำนวน 20 คน
สายงานบริหารสินทรัพย์ จำนวน 29 คน สายงานการเงิน จำนวน 37 คน สายงานบริหารองค์กร
จำนวน 45 คน และอื่นๆ จำนวน 23 คน

บริษัท ผลิตไฟฟ้าราชบุรี จำกัด

  ค่าตอบแทนคณะกรรมการบริษัท ประจำปี 2557

  หน่วย:บาท

  ------------- ----------------- ---------------- ---------------- ----------------
  กรรมการ                         เบี้ยประชุม         โบนัสกรรมการปี     รวม
                                                   2556^(/1)        

  นายสุทัศน์       ปัทมสิริวัฒน์          140,000.00       227,260.27       367,260.27

  นายทรงภพ      พลจันทร์            0.00             185,643.84       185,643.84

  นางศิริพร       เหลืองนวล          384,000.00       880,000.00       1,264,000.00

  นายอำนวย      ทองสถิตย์           384,000.00       880,000.00       1,264,000.00

  นายนที         ทับมณี              0.00             185,643.84       185,643.84

  นายธนากร      พูลทวี              0.00             880,000.00       880,000.00

  นายเกษมสันต์    จิณณวาโส           0.00             185,643.84       185,643.84

  นายพิษณุ        ทองวีระกุล          0.00             50,630.14        50,630.14

  นายสุธน        บุญประสงค์          384,000.00       0.00             384,000.00

  นายเกรียงฤทธิ์   เจียจันทร์พงษ์^(/2)   0.00             185,643.84       185,643.84

  นายมงคล       สกุลแก้ว            0.00             733,333.33       733,333.33

  นายชุมพล       ฐิตยารักษ์           384,000.00       694,356.16       1,078,356.16

  นายอธิปัตย์      บำรุง              384,000.00       694,356.16       1,078,356.16

  นายธีรวิทย์      จารุวัฒน์            376,000.00       694,356.16       1,070,356.16

  นายพีระวัฒน์     พุ่มทอง^(/2)        0.00             368,876.71       368,876.71

  นายสมนึก       จินดาทรัพย์^(/2)     0.00             694,356.16       694,356.16

  นายพงษ์ดิษฐ     พจนา^(/2)         0.00             0.00             0.00

  นายกรศิษฏ์      ภัคโชตานนท์         376,000.00       0.00             376,000.00

  รวม                             2,796,000.00     7,590,100.45     10,386,100.45
  ------------- ----------------- ---------------- ---------------- ----------------

หมายเหตุ /1 โบนัสกรรมการปี 2556 ซึ่งจ่ายในเดือนมีนาคม 2557
ตามมติที่ประชุมสามัญผู้ถือหุ้นประจำปี 2557 เมื่อวันที่ 17 มีนาคม 2557

/2 กรรมการที่เป็นผู้บริหาร

  ------------------------------- ------------------- ------------------ --
  หน่วย:ล้านบาท                                                            

  ค่าตอบแทนกรรมการของบริษัท                                                 
  ผลิตไฟฟ้าราชบุรี จำกัด ประจำปี 2557                                          

  ค่าตอบแทน                        จำนวน (คน)          จำนวนเงิน           

  ค่าตอบแทนประจำสำหรับกรรมการ       8                   2.796              

  โบนัสปี 2556                      15                  7.590              

  รวม                                                 10.386             

  หน่วย:ล้านบาท                                                            

  ค่าตอบแทนผู้บริหารของบริษัท                                                  
  ผลิตไฟฟ้าราชบุรี จำกัด ประจำปี 2557                                          

  ค่าตอบแทน                        จำนวน (คน)          จำนวนเงิน           

  เงินเดือน                         4                   7.512              

  โบนัส                            4                   11.659             

  เงินสมทบกองทุนสำรองเลี้ยงชีพ         4                   0.676              

  รวม                             4                   19.847             

  หน่วย:ล้านบาท                                                            

  ค่าตอบแทนพนักงานบริษัท ผลิตไฟฟ้าราชบุรี                                        
  จำกัด ประจำปี 2557                                                       

  ค่าตอบแทน                        จำนวน (คน)          จำนวนเงิน           

  เงินเดือน                         59                  27.340             

  โบนัส                            59                  13.178             

  เงินสมทบกองทุนสำรองเลี้ยงชีพ         59                  2.360              

  อื่นๆ (ถ้ามี)                       -                   -                  

  รวม                             59                  42.878             
  ------------------------------- ------------------- ------------------ --

หมายเหตุ /1 คณะกรรมการบริษัท ผลิตไฟฟ้าราชบุรี จำกัด มีจำนวนทั้งสิ้น 10 คน
ในระหว่างปีมีกรรมการพ้นจากตำแหน่งและเข้ารับตำแหน่งใหม่จำนวน 4 คน
กรรมการลาออกจากตำแหน่งจำนวน 1 คน
และกรรมการที่เป็นผู้บริหารไม่ได้รับค่าตอบแทนประจำสำหรับกรรมการ
ซึ่งเป็นไปตามหลักเกณฑ์ที่กำหนดไว้

/2 กรรมการ จำนวน 1 คน ดำรงตำแหน่งกรรมการบริษัท ผลิตไฟฟ้าราชบุรีโฮลดิ้ง จำกัด
(มหาชน) ด้วย จึงไม่ได้รับโบนัสจากบริษัท ผลิตไฟฟ้าราชบุรี จำกัด
ซึ่งเป็นไปตามหลักเกณฑ์ที่กำหนดไว้

บริษัท ราชบุรีแก๊ส จำกัด บริษัท ราชอุดม เพาเวอร์ จำกัด บริษัท ราชบุรี อัลลายแอนซ์ จำกัด
บริษัท ราชบุรีพลังงาน จำกัด บริษัท ราช-ลาว เซอร์วิส จำกัด และบริษัท อาร์เอช
อินเตอร์เนชั่นแนล คอร์ปอเรชั่น จำกัด

กรรมการและผู้บริหารของบริษัทย่อยเหล่านี้ได้รับแต่งตั้งจากผู้บริหารของกลุ่มบริษัท ผลิตไฟฟ้าราชบุรี
โฮลดิ้ง จำกัด (มหาชน) และไม่ได้รับค่าตอบแทน

8.7 บุคลากร

  จำนวนพนักงานของบริษัทฯ และบริษัทย่อยมีรายละเอียดดังนี้

1.  บริษัท ผลิตไฟฟ้าราชบุรีโฮลดิ้ง มีพนักงานและลูกจ้างทั้งสิ้น 195 คน แบ่งได้ดังนี้

    1.  สายงานพัฒนาธุรกิจ 1 จำนวน 41 คน

    2.  สายงานพัฒนาธุรกิจ 2 จำนวน 20 คน

    3.  สายงานบริหารสินทรัพย์ จำนวน 29 คน

    4.  สายงานการเงิน จำนวน 37 คน

    5.  สายงานบริหารองค์กร จำนวน 45 คน

    6.  อื่นๆ จำนวน 23 คน

2.  บริษัท ผลิตไฟฟ้าราชบุรี จำกัด มีพนักงานและลูกจ้างทั้งสิ้น 62 คน แบ่งได้ดังนี้

    1.  กลุ่มงานบัญชีและการเงิน จำนวน 7 คน

    2.  กลุ่มงานบริษัท จำนวน 4 คน

    3.  กลุ่มงานเทคนิคและวิศวกรรม 19 คน

    4.  กลุ่มงานบริการ จำนวน 14 คน

    5.  กลุ่มงานประชาสัมพันธ์ จำนวน 5 คน

    6.  อืนๆ จำนวน 13 คน

  ลักษณะผลตอบแทนที่ให้กับพนักงาน

เพื่อให้พนักงานได้รับผลตอบแทนจากการทำงานอย่างเป็นธรรม
บริษัทฯได้กำหนดผลตอบแทนพนักงานเป็น 3 ลักษณะ คือ

1)
จ่ายเป็นเงินเดือนประจำตามหน้าที่ความรับผิดชอบของแต่ละคนโดยพิจารณาเปรียบเทียบจากตลาดแรงงาน
ประสบการณ์ และคุณวุฒิ เป็นสำคัญ

2) จ่ายเป็นสวัสดิการช่วยเหลือเฉพาะพนักงานหรือช่วยเหลือพนักงานและครอบครัว เช่น
กองทุนสำรองเลี้ยงชีพ การประกันสุขภาพ การประกันชีวิต การประกันอุบัติเหตุ
การตรวจสุขภาพประจำปี ค่าทันตกรรม เงินช่วยเหลือในการคลอดบุตร เงินช่วยเหลือเพื่อที่อยู่อาศัย
เงินช่วยเหลือกรณีจำเป็น และประกันสังคม

3) สิทธิต่างๆ เช่น สิทธิการหยุดพักผ่อนประจำปี สิทธิการลาประเภทต่างๆ
ค่าใช้จ่ายเดินทางไปปฏิบัติงาน การขึ้นเงินเดือน/ค่าจ้าง และโบนัส เป็นต้น

ค่าตอบแทนรวมประจำปี 2557 ของบริษัทฯ และบริษัทย่อย เป็นดังนี้

  ------------------------------------------------------------------------
  บริษัท                                ค่าตอบแทน (ล้านบาท)    
  ----------------------------------- -------------------- ---------------
  บริษัท ผลิตไฟฟ้าราชบุรีโฮลดิ้ง จำกัด (มหาชน) 417.59               

  บริษัท ผลิตไฟฟ้าราชบุรี จำกัด              67.97                

  บริษัท ราชบุรีพลังงาน จำกัด               2.37                 

  บริษัท ราช-ลาว เซอร์วิส จำกัด            15.88                

  บริษัท ไตร เอนเนอจี้ จำกัด               9.13                 

  บริษัท ราช-ออสเตรเลีย คอร์ปอเรชั่น จำกัด   115.55               

  รวม                                 628.49               
  ------------------------------------------------------------------------

8.8 การบริหารทรัพยากรบุคคล

ปัจจัยอันสำคัญที่จะผลักดันให้บริษัทฯ บรรลุวัตถุประสงค์ตามวิสัยทัศน์และพันธกิจที่ตั้งไว้
คือบุคลากรที่มีความรู้ ความสามารถมีทักษะ ประสบการณ์ และมีทัศนคติที่ดี บริษัทฯ
จึงแสวงหาและธำรงรักษาบุคลากรที่มีศักยภาพสูง
โดยใช้ระบบการสรรหาที่หลากหลายมีกระบวนการคัดเลือกที่เหมาะสมและมีประสิทธิภาพ
รวมทั้งสนับสนุนส่งเสริมและพัฒนาบุคลากรอย่างเป็นระบบ เพื่อเพิ่มพูนทักษะความรู้ความสามารถ
เสริมสร้างวัฒนธรรมในการทำงานร่วมกันเป็นหมู่คณะช่วยเหลือเกื้อกูลกัน และสิ่งสำคัญที่สุดที่บริษัทฯ
มุ่งเน้นมาโดยตลอดคือการส่งเสริมคุณภาพชีวิตที่ดีของพนักงาน จัดให้มีสภาพแวดล้อมการทำงานที่ดี
มีอาชีวอนามัยและความปลอดภัยในการทำงานโดยคำนึงถึงมาตรฐานสากล
นอกจากนี้ตามกลยุทธ์ของบริษัทฯ ที่จะเติบโตในภูมิภาคเอเชียแปซิฟิก บริษัทฯ
จึงให้ความสำคัญในเรื่องของการดูแลพนักงานที่ไปปฏิบัติงานในต่างประเทศ
พนักงานท้องถิ่นในแต่ละประเทศและการเชื่อมวัฒนธรรมระหว่างกันอีกด้วย โดยในปี 2557
บริษัทฯมีการบริหารทรัพยากรบุคคลที่สำคัญ ดังนี้

1.  การปรับโครงสร้างองค์กร

เพื่อตอบสนองต่อแผนกลยุทธ์ของบริษัทฯ
ซึ่งจะขยายการลงทุนในธุรกิจโดยเฉพาะอย่างยิ่งการลงทุนในต่างประเทศให้เพิ่มมากขึ้นและได้ตั้งเป้าหมายที่จะเพิ่มมูลค่ารวมของทั้งบริษัทตามราคาตลาด
(Enterprise Value) ให้เป็น 282,000 ล้านบาท ในปี 2566 และเพิ่มกำลังการผลิตเป็น
9,700 เมกะวัตต์ ภายในปีเดียวกัน บริษัทฯ
จึงมีการปรับโครงสร้างองค์กรให้มีความเหมาะสมและสอดคล้องเพื่อให้การบริหารงานภายในองค์กรเป็นกลไกอันสำคัญที่จะผลักดันให้บริษัทฯ
สามารถบรรลุเป้าหมายที่วางไว้ โดยมีการประกาศใช้ตั้งแต่วันที่ 1 มีนาคม 2557
มีสาระสำคัญในการปรับเปลี่ยน ดังนี้

1)  ให้มีหน่วยงานที่รับผิดชอบโดยตรงในการบริหารสินทรัพย์ (Asset Management)
    เพื่อให้มีบทบาทในการบริหารสินทรัพย์ที่มีอยู่ให้เกิดมูลค่าสูงสุด

2)  แบ่งงานด้านพัฒนาธุรกิจในปัจุบันออกเป็น 2
    สายงานเพื่อกระจายความรับผิดชอบตามขอบเขตพื้นที่ทางภูมิศาสตร์
    โดยแบ่งเป็นสายงานพัฒนาธุรกิจ 1 และสายงานพัฒนาธุรกิจ 2

3)  จัดแบ่งหน่วยงานภายในสายงานการเงินใหม่
    เพื่อให้สนับสนุนต่อกลยุทธ์การบริหารสินทรัพย์ให้เกิดมูลค่าสูงสุดและสนับสนุนต่อการขยายการลงทุนของบริษัทฯ

4)  มีการปรับปรุงในระดับส่วนงานของสายงานบริหารองค์กร
    เพื่อให้การบริหารงานมีความคล่องตัว
    สามารถสนับสนุนภารกิจหลักขององค์กรได้อย่างมีประสิทธิภาพมากยิ่งขึ้น

2.  การปรับโครงสร้างค่าจ้าง

บริษัทฯ ได้ดำเนินการให้บริษัทที่ปรึกษาเข้ามาทำ
การสำรวจและศึกษาข้อมูลเพื่อปรับโครงสร้างค่าจ้างตั้งแต่ปลายปีที่ผ่านมาและได้ดำเนินการปรับโครงสร้างค่าจ้างเมื่อวันที่
1 กรกฎาคม 2557 โดยมีวัตถุประสงค์ดังนี้

1)  เพื่อให้โครงสร้างค่าจ้างของบริษัทฯ สามารถแข่งขันได้ในตลาดแรงงาน
    โดยเฉพาะอย่างยิ่งในธุรกิจประเภทเดียวกัน

2)  เพื่อให้ค่าจ้างของบริษัทฯ สามารถดึงดูด และรักษาบุคลากรที่มีศักยภาพสูงไว้กับบริษัทฯ ได้

3)  เพื่อสร้างขวัญกำลังใจ และความผูกพันของพนักงานต่อบริษัทฯ

3.  การจัดทำแผนสืบทอดตำแหน่ง (Succession Plan)

บริษัทฯ ได้มีการจัดทำแผนการสืบทอดตำแหน่งงาน (Succession Plan)
เพื่อเตรียมความพร้อมบุคลากรที่จะทดแทนตำแหน่งระดับบริหาร จำนวน 9 ตำแหน่ง โดยบริษัทฯ
ได้ว่าจ้าง Aon Hewitt Co., Ltd.เป็นบริษัทที่ปรึกษา โดยเริ่มงานตั้งแต่เดือนพฤษภาคม -
พฤศจิกายน 2557 มีผู้เข้าร่วมโครงการผู้บริหารระดับผู้ช่วยกรรมการผู้จัดการใหญ่จำนวน 7 คน
ผู้บริหารระดับผู้อำนวยการฝ่าย จำนวน 32 คน รวม 39 คน

ผลจากการดำเนินงานตามแผนสืบทอดตำแหน่งงาน (Succession Plan) คือสามารถคัดเลือก
Successor ที่มีศักยภาพในการพัฒนาความรู้
ความสามารถเพื่อทดแทนตำแหน่งระดับบริหารที่จะมีการเกษียณอายุในระยะเวลา 5 ปีข้างหน้า
และผู้เข้าร่วมโครงการรับทราบถึงจุดแข็ง จุดอ่อนของตนเอง
ประเมินช่องว่างของศักยภาพตนเองและจัดทำเป็นแผนพัฒนารายบุคคล (Individual
Development Plan) เพื่อใช้ในการพัฒนาตนเองต่อไปในอนาคต

4.  การเผยแพร่ค่านิยมองค์กร (Core Value)

บริษัทฯ ได้ปรับเปลี่ยนค่านิยมองค์กรให้สอดคล้องและสนับสนุนต่อวิสัยทัศน์และพันธกิจของบริษัทฯ
โดยค่านิยมองค์กรของบริษัทฯ ประกอบด้วย

Reliability : ความน่าเชื่อถือ หมายถึง ดำเนินธุรกิจอย่างเต็มความสามารถ
มีประสิทธิภาพและประสิทธิผล เพื่อตอบสนองต่อความคาดหวังของผู้มีส่วนได้เสียอย่างสมดุล
ทำให้ทุกภาคส่วนมีความเชื่อถือและไว้วางใจที่จะทำธุรกิจหรือกิจกรรมร่วมกับองค์กร

Accountability : ความรับผิดชอบ หมายถึง เสริมสร้างการเติบโตขององค์กรในระดับมืออาชีพ
ในการดำเนินการและผลลัพธ์ของงานด้วยความรับผิดชอบ

Trust : ความเชื่อมั่นและไว้วางใจ หมายถึง
ดำเนินธุรกิจด้วยความยึดมั่นในหลักการบริหารกิจการที่ดี
ยึดมั่นในคุณธรรมและจรรยาบรรณธุรกิจด้วยความรับผิดชอบต่อสังคม
เพื่อเสริมสร้างความเชื่อมั่นและความไว้วางใจจากทุกภาคส่วน

Challenge : ความท้าทาย หมายถึง มุ่งมั่นและท้าทายโดยม่งุ เน้นการสร้างมูลค่า องค์กร
และขยายธุรกิจ
ให้บรรลุตามเป้าหมายเพื่อคงความเป็นผู้นำทางธุรกิจผลิตไฟฟ้าในประเทศและก้าวสู่ความเป็นบริษัทชั้นนำด้านพลังงานในภูมิภาคเอเชียแปซิฟิก

Happiness : ความสุขในองค์กร หมายถึง พนักงานมีความผูกพัน มีความรักองค์กร
มีความสุขในการทำงาน สร้างค่านิยมความร่วมมือ ร่วมใจ ทำงานเป็นทีม
สร้างบรรยากาศการทำงานที่ส่งเสริมแรงจูงใจและเพิ่มประสิทธิภาพในการทำงาน
สู่เป้าหมายองค์กร “Employer of Choice”

เพื่อสร้างการตระหนักรับรู้ใน Core Value ของบริษัทฯตลอดปี 2557
จึงมีการประชาสัมพันธ์ผ่านสื่อต่างๆ ภายในบริษัทฯอย่างต่อเนื่อง เช่น การทำโปสเตอร์
การจัดทำสื่อเพื่อสื่อสารผ่านทางระบบLotus Notes การให้ข้อมูลเรื่อง Core Value ผ่าน
Newsletter และการจัดการสัมมนาเชิงกิจกรรม Team Synergy: Conveying Core Value
ทั้งหมด 3 รุ่น โดยมีวัตถุประสงค์เพื่อถ่ายทอดความหมาย Core Value ของบริษัทฯ
ให้รับทราบอย่างเป็นขั้นตอน โดยมีผู้บริหารและพนักงานเข้าร่วมกิจกรรมโดยพร้อมเพรียงกัน

5.  การพัฒนาทรัพยากรบุคคล

บริษัทฯ มีนโยบายในการพัฒนาทรัพยากรบุคคล และดำเนินการมาอย่างต่อเนื่อง
โดยในแต่ละปีจะมีการจัดการพัฒนาฝึกอบรมผู้บริหารและพนักงาน ทั้งทักษะเฉพาะด้าน
ทักษะด้านการบริหาร และการพัฒนาตนเอง
โดยเป็นการฝึกอบรมที่จัดภายในบริษัทฯและการส่งฝึกอบรมกับสถาบันภายนอก
ทั้งในประเทศและต่างประเทศตลอดจนทักษะเฉพาะวิชาชีพที่ตรงกับลักษณะงานและตามกฎหมาย

นอกเหนือจากการอบรมพัฒนาทั้งภายในและภายนอก ตามแผนการฝึกอบรมประจำปีแล้ว ในปี 2557
บริษัทฯ ยังได้ประสาน ความร่วมมือกับ กฟผ. เพื่อส่งพนักงานเข้าร่วมฝึกอบรม สัมมนา
ตามหลักสูตรมาตรฐานของ กฟผ. ซึ่งนอกเหนือจากการได้พัฒนาความรู้ และทักษะด้านต่างๆ แล้ว
ยังเป็นการสร้างความสัมพันธ์อันดีระหว่าง พนักงานบริษัทฯ และพนักงาน กฟผ.
อันจะส่งผลดีในการประสาน ความร่วมมือในการปฏิบัติงานระหว่างกันในอนาคต และนอกจากนั้น
บริษัทฯ ยังได้ส่งพนักงานไปเข้ารับการฝึกปฏิบัติงานจริง (On-the-Job Training)
โดยเฉพาะอย่างยิ่งด้านบริหารงานก่อสร้างตามโครงการต่างๆ ที่บริษัทฯ
เข้าไปร่วมลงทุนทั้งในประเทศและต่างประเทศ

6.  การต่อต้านการทุจริตคอร์รัปชั่น

บริษัทฯ
ให้ความสำคัญการยึดมั่นในจริยธรรมและคุณธรรมและการกำกับดูแลกิจการที่ดีในการประกอบธุรกิจ
โดยการจัดทำจรรยาบรรณธุรกิจเป็นลายลักษณ์อักษร
เพื่อเป็นแนวทางในการปฏิบัติสำหรับคณะกรรมการฯ ผู้บริหาร และพนักงานทุกคน เช่น การไม่เรียก
ไม่รับหรือจ่ายผลประโยชน์ใดๆ ที่ไม่สุจริตในการค้ากับคู่ค้า และ/หรือเจ้าหนี้ของบริษัทฯ
อีกทั้งยังกำหนดให้ “คุณธรรมและจริยธรรม” (Integrity) เป็นหนึ่งในสมรรถนะหลัก (Core
Competency) พนักงานที่ทำงานเกี่ยวข้องกับข้อมูลสำคัญของบริษัทฯ
จะต้องมีการลงนามสัญญารักษาความลับและในฐานะบริษัทจดทะเบียน บริษัทฯ
มีข้อห้ามเกี่ยวกับการใช้ข้อมูลภายในเพื่อประโยชน์ส่วนตน
ให้มีการรายงานการถือครองและการเปลี่ยนแปลงการถือครองหลักทรัพย์ของบริษัทฯ
ของกรรมการผู้บริหาร พนักงาน และผู้ที่เกี่ยวข้องกับบุคคลดังกล่าว
ให้มีการรายงานการมีส่วนได้เสียตามข้อกำหนดของ ตลท. และ ก.ล.ต.
รวมทั้งกำหนดระเบียบวิธีปฏิบัติในเรื่องต่างๆ การมอบอำนาจตามลำดับชั้นไว้ชัดเจนได้แก่
ระเบียบการจัดซื้อจัดจ้าง การบัญชี งบประมาณ การเงิน และการบริหารงานบุคคล เป็นต้น บริษัทฯ
ได้จัดให้มีระบบการควบคุมภายในเพื่อให้มั่นใจว่าการดำเนินงานมีประสิทธิภาพและประสิทธิผลเกิดการตรวจสอบถ่วงดุล
มีการควบคุมดูแลการใช้ทรัพย์สินเพื่อประโยชน์ของบริษัทฯ อย่างแท้จริง โดยคณะกรรมการฯ
มอบหมายให้คณะกรรมการตรวจสอบทำหน้าที่สอบทานและติดตามประเมินความเพียงพอของระบบการควบคุมภายในของบริษัทฯ
อย่างสม่ำเสมอทุกปีและบริษัทฯ
ได้จัดให้มีช่องทางในการร้องเรียนและการแจ้งเบาะแสหากสงสัยหรือพบการกระทำผิด
ตามรายละเอียดที่กล่าวถึงในหัวข้อการร้องเรียนและการแจ้งเบาะแส และในรายงานความยั่งยืน

นอกจากนี้ บริษัทฯ
ได้สมัครเข้าร่วมเป็นภาคีเครือข่ายแนวร่วมปฏิบัติของภาคเอกชนไทยในการต่อต้าการทุจริต เมื่อวันที่
24 พฤศจิกายน 2557
และคณะกรรมการแนวร่วมปฏิบัติของภาคเอกชนไทยในการต่อต้านการทุจริตได้ร่วมลงนามรับทราบการเข้าร่วมประกาศเจตนารมณ์ของบริษัทฯ
เมื่อวันที่ 2 ธันวาคม 2557
ซึ่งขณะนี้อยู่ระหว่างดำเนินการเพื่อเข้าสู่กระบวนการรับรองของคณะกรรมการแนวร่วมปฏิบัติของภาคเอกชนไทยในการต่อต้านการทุจริต
และคาดว่าจะสามารถผ่านการรับรองภายในปี 2559

9. การกำกับดูแลกิจการ

บริษัทฯ มุ่งมั่นดำเนินธุรกิจโดยให้ความสำคัญและยึดถือปฏิบัติตามหลักการกำกับดูแลกิจการที่ดี
และจรรยาบรรณธุรกิจ
รวมทั้งการส่งเสริมและพัฒนายกระดับมาตรฐานการปฏิบัติที่เป็นเลิศอย่างต่อเนื่อง
เพื่อสร้างความเชื่อมั่นและไว้วางใจให้แก่ผู้ถือหุ้นและผู้มีส่วนได้ส่วนเสียทุกฝ่าย
ในการก้าวสู่ความสำเร็จและบรรลุเป้าหมายสุดท้ายคือ
การเติบโตอย่างมั่นคงและยั่งยืนไปพร้อมกับชุมชนและสังคม

9.1 สิทธิของผู้ถือหุ้น

ตลอดปี 2557 ไม่มีเหตุการณ์หรือการปฏิบัติใดๆ อันเป็นการละเมิดหรือลิดรอนสิทธิของผู้ถือหุ้น
โดยคณะกรรมการฯ และฝ่ายบริหารได้มีการติดตามตรวจสอบให้มีการปฏิบัติตาม
"นโยบายเกี่ยวกับผู้ถือหุ้น" ที่คณะกรรมการฯ ได้ประกาศใช้มาตั้งแต่ปี 2550 อย่างเคร่งครัด
เพื่อเป็นแนวปฏิบัติต่อผู้ถือหุ้นในฐานะเจ้าของกิจการ
ด้วยตระหนักในความสำคัญและมุ่งมั่นที่จะดูแลและปกป้องสิทธิของผู้ถือหุ้นอย่างจริงจังและต่อเนื่อง
สะท้อนการเคารพและการปกป้องสิทธิขั้นพื้นฐานของผู้ถือหุ้น
รวมถึงการดูแลให้ผู้ถือหุ้นได้รับสิทธิขั้นพื้นฐานดังกล่าว

1)  สิทธิในการจดทะเบียนเป็นเจ้าของหุ้น การเปลี่ยนมือหรือการโอนสิทธิในหุ้น

บริษัทฯ ได้มอบหมายให้บริษัท ศูนย์ฝากหลักทรัพย์ (ประเทศไทย) จำกัด (TSD)
เป็นนายทะเบียนหลักทรัพย์ของบริษัทฯ ทำหน้าที่รับฝากหลักทรัพย์ของบริษัทฯ
จัดเก็บและดูแลข้อมูลของผู้ถือหุ้นให้เป็นปัจจุบันอยู่เสมอ
และเป็นผู้ให้บริการแก่ผู้ถือหุ้นที่ถือหลักทรัพย์ของบริษัทฯ เช่น การออกใบหลักทรัพย์
ฝาก/ถอนใบหลักทรัพย์ โอน/รับโอนหลักทรัพย์ และการจ่ายสิทธิประโยชน์ต่างๆ ให้แก่ผู้ถือหุ้น
ซึ่งผู้ถือหุ้นสามารถติดต่อกับ TSD ได้โดยตรงที่ TSD Call Center โทร. 0 2229 2888
และปัจจุบัน TSD ได้เปิดบริการ Investor Portal เพื่อบริการข้อมูลผู้ถือหุ้นทางอินเตอร์เน็ต
ซึ่งผู้ถือหุ้นสามารถสมัครใช้บริการได้ที่
http://www.tsd.co.th/th/investorportal/index.html

2)  สิทธิในการได้รับเงินปันผล

บริษัทฯ มีการจ่ายเงินปันผลอย่างต่อเนื่องทุกปีตลอดระยะเวลานับตั้งแต่เริ่มดำเนินกิจการเป็นต้นมา
โดยเป็นไปตามนโยบายการจ่ายเงินปันผล ดังรายละเอียดในหัวข้อดังกล่าว
และจากการติดตามตรวจสอบข้อมูลการรับเงินปันผลของบริษัทฯ
พบว่ามีเงินปันผลค้างจ่ายจำนวนหนึ่งที่ผู้ถือหุ้นยังไม่ได้ติดต่อขอรับเงิน ซึ่งบริษัทฯ
ได้พยายามติดต่อผู้ถือหุ้นตามข้อมูลที่ตรวจสอบพบโดยมีหนังสือแจ้งรายละเอียดการติดต่อขอรับเงินปันผล
รวมทั้งช่วยประสานงานเพื่อการออกเช็คเงิน ปันผลใหม่กรณีตรวจสอบพบว่าเช็คสูญหายหรือหมดอายุ
และการดำเนินการเพื่อโอนกรรมสิทธิ์การถือหุ้นและให้ทายาทรับเงินปันผลแทนกรณีผู้ถือหุ้นถึงแก่กรรม
นอกจากนี้บริษัทฯ ยังได้เชิญชวนให้ผู้ถือหุ้นสมัครใช้บริการจ่ายเงินปันผลเข้าบัญชีธนาคาร
(e-Dividend) เพื่อความสะดวก รวดเร็ว และปลอดภัยในการรับเงินปันผล

บริษัทฯ ได้ปฏิบัติตามข้อแนะนำของ ตลท. ในการกำหนดรายชื่อผู้ถือหุ้นที่มีสิทธิรับเงินปันผล
โดยในการประชุมสามัญผู้ถือหุ้นประจำปี 2557
ได้กำหนดรายชื่อผู้ถือหุ้นที่มีสิทธิเข้าร่วมประชุมและออกเสียงลงคะแนนในการประชุมสามัญผู้ถือหุ้นและรับเงินปันผล
(Record Date)ในวันที่ 4 มีนาคม 2557 และให้รวบรวมรายชื่อตามมาตรา 225
แห่งพระราชบัญญัติหลักทรัพย์และตลาดหลักทรัพย์ โดยวิธีปิดสมุดทะเบียนพักการโอนหุ้นในวันที่ 5
มีนาคม 2557 ซึ่งผู้ถือหุ้นที่มีรายชื่อดังกล่าวจะได้สิทธิเข้าประชุมสามัญผู้ถือหุ้นประจำปี 2557 ในวันที่
28 มีนาคม 2557 และได้รับเงินปันผลในวันที่ 11 เมษายน 2557

3)  สิทธิในการแต่งตั้ง ถอดถอน และกำหนดค่าตอบแทนกรรมการ

คณะกรรมการฯ ได้ถือปฏิบัติตามข้อบังคับบริษัทฯ อย่างเคร่งครัด
ในการนำเสนอต่อที่ประชุมผู้ถือหุ้นเพื่อพิจารณาแต่งตั้งกรรมการแทนตำแหน่งที่ว่างลงเนื่องจากครบวาระในการประชุมสามัญผู้ถือหุ้นประจำปี
รวมทั้งการพิจารณากำหนดค่าตอบแทนกรรมการต่อที่ประชุมสามัญผู้ถือหุ้นเป็นประจำทุกปี
ดังรายละอียดในหัวข้อโครงสร้างการจัดการ

4)  สิทธิในการแต่งตั้งผู้สอบบัญชีและกำหนดค่าตอบแทน

คณะกรรมการฯ ได้ถือปฏิบัติตามข้อบังคับบริษัทฯ
อย่างเคร่งครัดในการนำเสนอต่อที่ประชุมผู้ถือหุ้นเพื่อพิจารณาแต่งตั้งผู้สอบบัญชีและกำหนดค่าตอบแทนในการสอบบัญชีต่อที่ประชุมสามัญผู้ถือหุ้นเป็นประจำทุกปี

5)  สิทธิในการเข้าร่วมประชุม

บริษัทฯ
ให้ความสำคัญกับการจัดการประชุมผู้ถือหุ้นและส่งเสริมให้ผู้ถือหุ้นในฐานะเป็นเจ้าของกิจการได้ให้เข้าร่วมประชุมและลงมติตัดสินใจในเรื่องสำคัญ
รวมถึงรับรู้และตรวจสอบการดำเนินงานของคณะกรรมการฯ และฝ่ายบริหาร โดยคณะกรรมการฯ
และฝ่ายบริหารถือเป็นหน้าที่และความรับผิดชอบที่ต้องปฏิบัติให้เป็นไปตามกฎหมาย ด้วยความโปร่งใส
ชอบธรรม และเป็นประโยชน์ต่อผู้ถือหุ้นและผู้เกี่ยวข้องทุกฝ่ายอย่างเท่าเทียม ตามแนวทางในคู่มือ
AGM Checklist ที่จัดทำขึ้นโดยสมาคมส่งเสริมผู้ลงทุนไทย สมาคมบริษัทจดทะเบียนสำนักงาน
ก.ล.ต. และ ตลท.

ในปี 2557 บริษัทฯ ได้จัดการประชุมผู้ถือหุ้น 1 ครั้ง คือ “การประชุมสามัญผู้ถือหุ้นประจำปี 2557”
โดยมีการปฏิบัติตามข้อกำหนดที่บังคับใช้ มีมาตรการที่พัฒนาคุณภาพและประสิทธิภาพของการประชุม
ตลอดจนส่งเสริมให้ผู้ถือหุ้นได้ใช้สิทธิขั้นพื้นฐานในการเข้าร่วมการประชุมผู้ถือหุ้น เป็นผลให้บริษัทฯ
สามารถจัดการประชุมผู้ถือหุ้นโดยมีจำนวนผู้ถือหุ้นทั้งที่มาด้วยตนเองและโดยการมอบฉันทะเข้าประชุมเป็นจำนวนมากและเพิ่มขึ้นเป็นลำดับทุกปี
ดังนี้

-   วันและเวลาประชุม บริษัทฯ ได้จัดการประชุมในวันศุกร์ที่ 28 มีนาคม 2557 เริ่มประชุมเวลา
    14.00 น. และเลิกประชุมเวลา 17.00 น. ใช้เวลาในการประชุมรวม 3 ชั่วโมง
    การลงทะเบียนเข้าร่วมประชุม เริ่มตั้งแต่เวลา 12.00 น. ก่อนเวลาเริ่มประชุม 2 ชั่วโมง
    และเพื่อเปิดโอกาสให้ผู้ถือหุ้นสามารถพิจารณาเลือกว่าจะเข้าร่วมการประชุมตลอดทุกเรื่องหรือจะเข้าร่วมประชุมเฉพาะเรื่องก็ได้
    บริษัทฯ จึงเปิดให้ผู้ถือหุ้นที่เดินทางมาภายหลังเริ่มการประชุมแล้ว
    สามารถลงทะเบียนเข้าร่วมประชุมได้อย่างต่อเนื่องจนถึงเวลาเลิกประชุม
    โดยไม่จำกัดสิทธิของผู้ถือหุ้นในการเข้าร่วมการประชุมเพื่อออกเสียงลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

-   สถานที่ประชุม การประชุมจัดขึ้นที่ห้องเวิลด์บอลรูม ชั้น 23
    โรงแรมเซ็นทาราแกรนด์และบางกอกคอนเวนชันเซ็นเตอร์ เซ็นทรัลเวิลด์ เลขที่ 999/99
    ถนนพระรามที่ 1 เขตปทุมวัน กรุงเทพมหานคร
    ซึ่งเป็นสถานที่ที่มีระบบขนส่งมวลชนที่ผู้ถือหุ้นสามารถใช้ในการเดินทางไปเข้าร่วมประชุมได้อย่างสะดวก
    มีขนาดเหมาะสมสามารถบรรจุผู้เข้าประชุมจำนวนมาก และบริษัทฯ
    ได้จัดสิ่งอำนวยความสะดวกที่จำเป็นสำหรับการประชุมไว้อย่างครบถ้วน ได้แก่
    โสตทัศนูปกรณ์ที่ใช้ในการนำเสนอต่อที่ประชุม ระบบคอมพิวเตอร์ และ Barcode
    ที่บรรจุข้อมูลเฉพาะของผู้ถือหุ้นแต่ละรายที่ใช้ในการลงทะเบียนเข้าร่วมการประชุมและการนับคะแนนเสียง
    ทำให้มีความสะดวก รวดเร็ว และการนับคะแนนเสียงมีความแม่นยำ โปร่งใส
    และสามารถตรวจสอบได้

-   สถานที่ประชุม การประชุมจัดขึ้นที่ห้องบางกอก คอนเวนชันเซ็นเตอร์ บี 2 ชั้น 22
    โรงแรมเซ็นทาราแกรนด์และบางกอกคอนเวนชันเซ็นเตอร์ เซ็นทรัลเวิลด์ เลขที่ 999/99
    ถนนพระรามที่ 1 เขตปทุมวัน กรุงเทพมหานคร
    ซึ่งเป็นสถานที่ที่มีระบบขนส่งมวลชนที่ผู้ถือหุ้นสามารถใช้ในการเดินทางไปเข้าร่วมประชุมได้อย่างสะดวก
    มีขนาดเหมาะสมสามารถบรรจุผู้เข้าประชุมจำนวนมาก และบริษัทฯ
    ได้จัดสิ่งอำนวยความสะดวกที่จำเป็นสำหรับการประชุมไว้อย่างครบถ้วน ได้แก่
    โสตทัศนูปกรณ์ที่ใช้ในการนำเสนอต่อที่ประชุม ระบบคอมพิวเตอร์ และ Barcode
    ที่บรรจุข้อมูลเฉพาะของผู้ถือหุ้นแต่ละรายที่ใช้ในการลงทะเบียนเข้าร่วมการประชุมและการนับคะแนนเสียง
    ทำให้มีความสะดวก รวดเร็ว และการนับคะแนนเสียงมีความแม่นยำ โปร่งใส
    และสามารถตรวจสอบได้

-   การตรวจสอบเอกสารหลักฐานแสดงตนเพื่อเข้าร่วมประชุม
    ดำเนินการโดยพนักงานที่แต่งตั้งโดยประธานกรรมการ
    การตรวจสอบมีขั้นตอนที่ไม่ยุ่งยากซับซ้อนและเป็นไปตามรายละเอียดที่ได้แจ้งต่อผู้ถือหุ้นไว้แล้วในหนังสือเชิญประชุม

-   ผู้เข้าประชุม ในการประชุมสามัญผู้ถือหุ้นประจำปี 2557
    มีผู้เข้าประชุมประกอบด้วยผู้ถือหุ้นและผู้รับมอบฉันทะจำนวน 1,539 ราย
    ถือหุ้นรวมคิดเป็นร้อยละ 74.69 ของจำนวนหุ้นที่จำหน่ายได้ทั้งหมด
    ครบเป็นองค์ประชุมตามข้อบังคับของบริษัทฯ ประธานกรรมการ
    ทำหน้าที่ประธานที่ประชุมตามข้อบังคับของบริษัทฯ โดยกรรมการอิสระทุกคน
    คณะกรรมการตรวจสอบทั้งคณะ
    และประธานกรรมการของคณะกรรมการชุดย่อยทุกคณะได้เข้าร่วมในการประชุม มีกรรมการ 1
    คน ที่ติดภารกิจและไม่สามารถเข้าร่วมการประชุมได้ นอกจากนี้ผู้บริหารทุกคน ผู้สอบบัญชี
    และที่ปรึกษากฎหมาย
    ได้เข้าร่วมในการประชุมเพื่อให้ข้อมูลเพิ่มเติมและร่วมตอบข้อซักถามแก่ที่ประชุม

-   การเรียกประชุม บริษัทฯ ได้แจ้งกำหนดวัน เวลา สถานที่ประชุม
    และระเบียบวาระการประชุมพร้อมข้อมูลที่เกี่ยวข้องและความเห็นของคณะกรรมการฯ
    ในแต่ละเรื่องที่เสนอต่อที่ประชุมอย่างเพียงพอและครบถ้วน ให้ผู้ถือหุ้นรับทราบในวันที่ 18
    กุมภาพันธ์ 2557 ผ่านช่องทางของ ตลท. ก่อนเวลาเปิดทำการของ ตลท. ภาคเช้า
    ซึ่งเป็นวันทำการถัดจากวันที่คณะกรรมการฯ มีมติให้เรียกประชุมสามัญผู้ถือหุ้นประจำปี2557
    และบริษัทฯ ได้โฆษณาคำบอกกล่าวนัดประชุมในหนังสือพิมพ์ภาษาไทยในวันที่ 19-21 มีนาคม
    2557 และในหนังสือพิมพ์ภาษาอังกฤษในวันที่ 21-23 มีนาคม 2557 ซึ่งเป็นเวลาติดต่อกัน 3
    วัน และไม่น้อยกว่า3 วันก่อนวันประชุมตามข้อบังคับของบริษัทฯ

-   หนังสือเชิญประชุม บริษัทฯ ได้เผยแพร่หนังสือเชิญประชุมสามัญผู้ถือหุ้นประจำปี 2557
    และเอกสารประกอบทั้งชุด ซึ่งเหมือนกับข้อมูลที่บริษัทฯ
    จัดส่งให้ผู้ถือหุ้นในรูปแบบเอกสารไว้บนเว็บไซต์ของบริษัทฯ ตั้งแต่วันที่ 20 กุมภาพันธ์ 2557
    เป็นเวลา 36 วันก่อนวันประชุมและบริษัท ศูนย์รับฝากหลักทรัพย์ (ประเทศไทย) จำกัด
    ซึ่งเป็นนายทะเบียนหลักทรัพย์ของบริษัทฯ
    เป็นผู้ดำเนินการจัดส่งหนังสือเชิญประชุมให้แก่ผู้ถือหุ้นเมื่อวันที่ 13 มีนาคม 2557
    เป็นเวลาล่วงหน้าก่อนวันประชุม 15 วัน
    และเป็นไปตามข้อกฎหมายที่ให้บริษัทจดทะเบียนจัดส่งหนังสือเชิญประชุมให้แก่ผู้ถือหุ้นเป็นการล่วงหน้าอย่างน้อย
    7 วันหนังสือเชิญประชุมได้ระบุรายละเอียดวัน เวลา
    สถานที่ประชุมพร้อมแผนที่แสดงสถานที่ประชุม
    ระเบียบวาระการประชุมซึ่งได้จัดเรียงลำดับความสำคัญ พร้อมข้อมูลชี้แจงความเป็นมา
    เหตุผลความจำเป็น
    และประเด็นสำคัญของแต่ละเรื่องที่เสนอให้ที่ประชุมผู้ถือหุ้นเพื่อพิจารณาหรือเพื่อทราบ
    รวมทั้งได้ระบุความเห็นของคณะกรรมการฯ ในทุกเรื่องไว้อย่างชัดเจน
    เพื่อให้ผู้ถือหุ้นใช้ประกอบการพิจารณาตัดสินใจลงมติในแต่ละเรื่อง
    ข้อมูลที่เกี่ยวข้องที่ได้จัดส่งพร้อมกับหนังสือเชิญประชุมประกอบด้วย

(1) ข้อบังคับของบริษัทฯ ที่เกี่ยวข้องกับการประชุมผู้ถือหุ้น

(2) เอกสารแจ้งรายละเอียดหลักฐานที่ผู้ถือหุ้นต้องนำมาแสดงตนประกอบการเข้าร่วมประชุม
    วิธีการมอบฉันทะ การลงทะเบียนเข้าร่วมประชุม และการออกเสียงลงคะแนนในการประชุม

(3) รายงานการประชุมครั้งก่อนที่เสนอให้ที่ประชุมผู้ถือหุ้นพิจารณารับรอง

(4) รายงานประจำปีของคณะกรรมการฯ
    ซึ่งบรรจุสารสนเทศสำคัญเกี่ยวกับการดำเนินงานของบริษัทฯ
    ในรอบปีที่ผ่านมาและโครงการในอนาคต
    รวมทั้งงบการเงินพร้อมหมายเหตุประกอบงบการเงินและรายงานของผู้สอบบัญชีรับอนุญาต ในปี
    2556 บริษัทฯ ได้จัดทำรายงานประจำปีฉบับย่อ (แสดงงบการเงินและผลประกอบการ)
    และรายงานความรับผิดชอบต่อสังคมและสิ่งแวดล้อม
    เพื่อความสะดวกในการรับทราบและตรวจสอบผลประกอบการของบริษัทฯ
    ส่วนรายงานประจำปีฉบับสมบูรณ์นั้น บริษัทฯ ได้จัดส่งในรูปแบบซีดีรอมให้แก่ผู้ถือหุ้นทุกคน
    และจัดส่งในรูปเล่มเอกสารให้แก่ผู้ถือหุ้นที่แจ้งความประสงค์ขอรับเท่านั้น ทั้งนี้
    มีผู้ถือหุ้นขอรับเอกสารรายงานประจำปีฉบับสมบูรณ์ทั้งสิ้น 132 เล่ม

(5) ประวัติย่อและข้อมูลที่เกี่ยวข้องของผู้ได้รับการเสนอชื่อเป็นกรรมการ
    และนิยามกรรมการอิสระของบริษัทฯ

(6) หนังสือมอบฉันทะทั้ง 3 แบบ ตามที่กำหนดโดยกรมพัฒนาธุรกิจการค้า กระทรวงพาณิชย์
    พร้อมรายชื่อและข้อมูลของกรรมการอิสระและกรรมการผู้จัดการใหญ่ ที่บริษัทฯ
    เสนอเป็นผู้รับมอบฉันทะ

(7) แบบฟอร์มลงทะเบียนเข้าร่วมการประชุม ซึ่งติด Barcode
    ของผู้ถือหุ้นแต่ละรายเพื่อความสะดวกและรวดเร็วในการลงทะเบียนเข้าร่วมประชุม

บริษัทฯ ได้แจ้งในหนังสือเชิญประชุมและผ่านทางเว็บไซต์ของบริษัทฯ
เปิดโอกาสให้ผู้ถือหุ้นสอบถามหรือขอข้อมูลเพิ่มเติมในเรื่องที่ได้บรรจุไว้ในระเบียบวาระการประชุม
และ/หรือเสนอแนะข้อคิดเห็นอื่นใดที่เป็นประโยชน์ต่อการดำเนินธุรกิจของบริษัทฯ
เป็นการล่วงหน้าก่อนวันประชุม ทางไปรษณีย์ หรือทางโทรสารมายังเลขานุการบริษัท
หรือจดหมายอิเล็กทรอนิกส์มายัง CS@ratch.co.th
เพื่อจะได้ชี้แจงรายละเอียดหรือให้ข้อมูลเพิ่มเติมในที่ประชุมต่อไป
ในการประชุมสามัญผู้ถือหุ้นประจำปี 2557
ไม่มีผู้ถือหุ้นส่งคำถามและข้อเสนอแนะเป็นการล่วงหน้ามายังบริษัทฯ

-   การดำเนินการประชุม ก่อนเริ่มการประชุม
    ประธานกรรมการในฐานะประธานที่ประชุมได้แจ้งให้ที่ประชุมทราบองค์ประชุม
    และมอบหมายให้เลขานุการบริษัททำหน้าที่จดบันทึกและจัดทำรายงานการประชุม
    แนะนำกรรมการ ฝ่ายบริหาร ผู้สอบบัญชี และที่ปรึกษากฎหมาย ที่เข้าร่วมในการประชุม
    ต่อจากนั้นได้แจ้งให้ที่ประชุมทราบวิธีปฏิบัติในการออกเสียงลงคะแนนในแต่ละวาระการประชุม
    เพื่อให้เป็นไปตามข้อพึงปฏิบัติสำหรับการจัดประชุมผู้ถือหุ้นของบริษัทจดทะเบียนของ ตลท.
    เพื่อทำความเข้าใจให้ชัดเจนอีกครั้ง
    โดยมีรายละเอียดเช่นเดียวกับที่ได้จัดส่งให้แก่ผู้ถือหุ้นพร้อมกับหนังสือเชิญประชุมแล้ว
    รวมถึงวิธีลงคะแนนเสียง การนับคะแนนเสียง
    และการประกาศมติที่ประชุมในแต่ละระเบียบวาระการประชุม

-   วิธีการออกเสียงลงคะแนน บริษัทฯ จัดให้มีบัตรลงคะแนนในทุกเรื่องที่เสนอต่อที่ประชุม
    ซึ่งผู้เข้าประชุมทุกคนได้รับเมื่อลงทะเบียนเข้าร่วมการประชุม
    วิธีการที่ใช้ในการลงคะแนนเสียงไม่ยุ่งยากซับซ้อนโดยการยกมือหากไม่เห็นด้วยหรืองดออกเสียง
    เพื่อเจ้าหน้าที่ของบริษัทฯ ไปรับบัตรลงคะแนน ใช้ระบบคอมพิวเตอร์และ Barcode
    ช่วยในการนับคะแนนเสียง

-   การตรวจสอบความโปร่งใส ถูกต้องและครบถ้วน บริษัทฯ
    ได้เชิญบริษัทที่ปรึกษากฎหมายซึ่งไม่มีส่วนได้เสียเป็นคนกลางร่วมตรวจสอบในเรื่องต่างๆ ได้แก่
    กระบวนการตรวจสอบเอกสารของผู้ถือหุ้นหรือผู้รับมอบฉันทะที่มีสิทธิเข้าร่วมประชุม
    องค์ประชุมผู้มีส่วนได้เสียไม่ได้ใช้สิทธิออกเสียง
    วิธีการลงคะแนนและการนับคะแนนเสียงสอดคล้องตรงกับข้อบังคับบริษัทฯ และที่ประธานแจ้ง
    ตลอดจนดูแลให้มีการเก็บบัตรลงคะแนนจากผู้ถือหุ้นที่เข้าประชุมทุกราย
    โดยเฉพาะในการพิจารณาเลือกตั้งกรรมการ และตรวจสอบความถูกต้องของผลจากมติที่ประชุม
    และผลของการลงคะแนนเสียงจากบัตรลงคะแนน

-   การดำเนินการประชุมตามระเบียบวาระการประชุม คณะกรรมการฯ
    ตระหนักดีถึงความสำคัญและความจำเป็นที่ผู้ถือหุ้นต้องใช้เวลาในการศึกษาข้อมูลก่อนการตัดสินใจ
    โดยยึดถือหลักการที่จะไม่กระทำการใดๆ อันเป็นการละเมิดหรือลิดรอนสิทธิของผู้ถือหุ้น
    ในการประชุมสามัญผู้ถือหุ้นทุกครั้ง บริษัทฯ
    ไม่เคยแจ้งข้อมูลสำคัญเพิ่มเติมอย่างกะทันหันในที่ประชุมผู้ถือหุ้น
    ไม่มีการเพิ่มเรื่องเพื่อพิจารณาลงมติหรือเปลี่ยนข้อมูลสำคัญโดยไม่แจ้งให้ผู้ถือหุ้นทราบล่วงหน้า
    ทั้งนี้ เรื่องที่นำเสนอต่อที่ประชุมสามัญผู้ถือหุ้นประจำปี 2556 เป็นไปตามที่กฎหมายกำหนด
    ประธานกรรมการซึ่งทำหน้าที่ประธานที่ประชุมได้ดำเนินการประชุมเป็นไปตามลำดับที่กำหนดในระเบียบวาระการประชุมที่แจ้งไว้ในหนังสือเชิญประชุมโดยไม่มีการสลับวาระ

-   การดำเนินการประชุมในแต่ละระเบียบวาระการประชุม เริ่มจากการชี้แจงความเป็นมา
    เหตุผลและความจำเป็นโดยละเอียด ข้อมูลที่เกี่ยวข้อง
    และข้อเสนอต่อที่ประชุมตามที่ได้แจ้งแก่ผู้ถือหุ้นไว้ในหนังสือเชิญประชุมแล้ว
    อย่างครบถ้วนและพอเพียง หลังจากนั้นประธานได้ให้เวลาแก่ผู้ถือหุ้นซักถามอย่างเหมาะสม
    และคณะกรรมการฯ
    และฝ่ายบริหารได้ร่วมกันชี้แจงจนเป็นที่เข้าใจชัดเจนก่อนจะขอให้ที่ประชุมลงมติโดยการออกเสียงลงคะแนน

-   การเลือกตั้งกรรมการและการพิจารณาอนุมัติกำหนดค่าตอบแทนกรรมการ บริษัทฯ
    ได้แยกการพิจารณาทั้งสองเรื่องดังกล่าวออกจากกัน
    และให้ทำการลงมติเลือกตั้งกรรมการเป็นรายบุคคล

-   การออกเสียงลงคะแนนทุกครั้ง บริษัทฯ
    ได้กำหนดให้ใช้บัตรลงคะแนนเสียงสำหรับผู้เข้าประชุมทุกราย
    โดยใช้ระบบคอมพิวเตอร์ช่วยอำนวยความสะดวกในการประมวลผลการลงคะแนนเสียง

-   การประกาศมติที่ประชุม ภายหลังการนับคะแนนเสียงเสร็จสิ้นแล้ว
    ประธานได้ประกาศให้ที่ประชุมทราบรายละเอียดของมติที่ประชุมในระเบียบวาระนั้นๆ
    โดยแยกประเภทคะแนนเสียงเป็น “เห็นด้วย” “ไม่เห็นด้วย” และ “งดออกเสียง”

-   การพิจารณาเรื่องอื่นๆ (ถ้ามี)
    เพื่อเปิดโอกาสให้ผู้ถือหุ้นสามารถเสนอเรื่องเพื่อพิจารณาเพิ่มเติมจากเรื่องที่บรรจุโดยคณะกรรมการฯ
    ไว้ในระเบียบวาระการประชุมแล้ว คณะกรรมการฯ กำหนดให้มีการพิจารณาเรื่องอื่นๆ (ถ้ามี)
    โดยถือปฏิบัติตามข้อบังคับของบริษัทฯ ที่กำหนดว่า
    เรื่องที่จะเสนอที่ประชุมผู้ถือหุ้นพิจารณาลงมติในการพิจารณาเรื่องอื่นๆ ได้
    จะต้องเสนอโดยผู้ถือหุ้นที่มีหุ้นนับรวมกันได้ไม่น้อยกว่าหนึ่งในสามของจำนวนหุ้นที่จำหน่ายได้ทั้งหมดของบริษัทฯ
    ในการประชุมสามัญผู้ถือหุ้นประจำปี 2557 ไม่มีการเสนอเรื่องอื่นๆ เพื่อพิจารณาลงมติ
    มีเพียงข้อเสนอแนะและข้อคิดเห็นเกี่ยวกับกิจการของบริษัทฯ
    ที่ได้บันทึกไว้ในรายงานการประชุมแล้วเท่านั้น

-   การเผยแพร่มติที่ประชุม บริษัทฯ ได้แจ้งมติที่ประชุมสามัญผู้ถือหุ้นประจำปี 2557
    ระบุผลการออกเสียงลงคะแนนในแต่ละเรื่องแยกประเภทคะแนนเสียง “เห็นด้วย”
    “ไม่เห็นด้วย” และ “งดออกเสียง” พร้อมแสดงสัดส่วนคะแนนเสียงแต่ละประเภท
    โดยแจ้งข้อมูลผ่านทางสื่ออิเล็กทรอนิกส์ของ ตลท. ก่อนเวลาเปิดทำการของ ตลท.
    ภาคเช้าของวันที่ 31 มีนาคม 2557 (วันทำการถัดจากวันประชุม)
    และเผยแพร่บนเว็บไซต์ของบริษัทฯ

-   รายงานการประชุม
    เลขานุการบริษัทได้รับมอบหมายจากประธานกรรมการให้เป็นผู้จดบันทึกและจัดทำรายงานการประชุมเป็นลายลักษณ์อักษร
    รายงานการประชุมได้บันทึกสาระสำคัญของแต่ละเรื่องที่เสนอต่อที่ประชุม
    สรุปประเด็นสำคัญของข้อซักถามของผู้ถือหุ้นและคำชี้แจงของคณะกรรมการฯ และฝ่ายบริหาร
    ข้อเสนอแนะและข้อคิดเห็นเพิ่มเติมของผู้เข้าประชุม
    รวมทั้งมติที่ประชุมพร้อมคะแนนเสียงแต่ละประเภท
    และสัดส่วนคะแนนเสียงของแต่ละเรื่องไว้อย่างชัดเจนและครบถ้วน และบริษัทฯ
    ได้นำส่งรายงานการประชุมที่จัดทำแล้วเสร็จลงนามรับรองโดยประธานที่ประชุม ส่งให้ ตลท.
    ก.ล.ต. และนายทะเบียน (กรมพัฒนาธุรกิจการค้า)
    เพื่อเป็นเอกสารตรวจสอบและอ้างอิงพร้อมกับเผยแพร่บนเว็บไซต์ของบริษัทฯ เมื่อวันที่ 4
    เมษายน 2557หลังจากการประชุมผู้ถือหุ้นเป็นเวลา 7 วัน
    ก่อนเวลาที่กฎหมายกำหนดให้ทำการเผยแพร่รายงานการประชุมภายใน 14 วัน
    นับจากวันประชุมผู้ถือหุ้น และภายหลังการเผยแพร่รายงานการประชุมบนเว็บไซต์ของบริษัทฯ
    เพื่อเปิดโอกาสให้ผู้ถือหุ้นได้แสดงความคิดเห็นโดยไม่ต้องรอถึงการประชุมครั้งต่อไป
    ปรากฏว่าไม่มีผู้ถือหุ้นแจ้งแก้ไข เพิ่มเติมหรือปรับปรุงรายงานการประชุมฉบับดังกล่าว

-   การพัฒนาคุณภาพการจัดการประชุม บริษัทฯ
    จัดให้มีแบบสำรวจความคิดเห็นจากผู้เข้าประชุมเกี่ยวกับหนังสือเชิญประชุมและรายงานประจำปี
    การอำนวยความสะดวกแก่ผู้ถือหุ้น การดำเนินการประชุม และการจัดทำรายงานการประชุม
    และได้รวบรวมข้อเสนอแนะเพื่อใช้ในการพัฒนาคุณภาพการจัดการประชุมผู้ถือหุ้นให้มีประสิทธิภาพ
    โปร่งใส และเป็นประโยชน์ต่อกิจการและผู้ถือหุ้นมากยิ่งขึ้น

ในการประเมินผลคุณภาพการจัดการประชุมสามัญผู้ถือหุ้นประจำปี 2557
โดยสมาคมส่งเสริมนักลงทุนไทย บริษัทฯ ได้รับการประเมินด้วยคะแนนเต็ม 100 คะแนน
ต่อเนื่องเป็นปีที่ 6

6)  สิทธิในการรับแจ้งข้อมูลและข่าวสารที่มีนัยสำคัญของบริษัทฯ อย่างถูกต้อง เพียงพอ
    และทันเวลา

ในรอบปี 2557 บริษัทฯ ได้ปฏิบัติตามข้อกำหนด หลักเกณฑ์ เงื่อนไข
และวิธีการเกี่ยวกับการเปิดเผยข้อมูลสารสนเทศและการปฏิบัติการใดๆ
ที่เกี่ยวข้องของบริษัทจดทะเบียนอย่างถูกต้องครบถ้วน
และไม่มีกรณีถูกลงโทษจากการไม่นำส่งรายงานตามที่กฎหมายกำหนดล่าช้าแต่อย่างใดบริษัทฯ
ได้ให้ความสำคัญกับการเปิดเผยข้อมูลและสารสนเทศที่สำคัญ โดยคณะกรรมการฯ
และฝ่ายบริหารได้มีการตรวจสอบติดตามให้มีการปฏิบัติตามหลักการและกฎเกณฑ์ที่กำหนดและบังคับใช้อย่างเคร่งครัด
โดยกำหนดหน่วยงานและผู้รับผิดชอบ รวมทั้งพัฒนาช่องทางการสื่อสาร
เพื่อให้ข้อมูลที่เปิดเผยมีคุณภาพ ดังนี้

-   ผู้รับผิดชอบการเปิดเผยข้อมูล บริษัทฯ
    ได้กำหนดผู้มีหน้าที่เปิดเผยข้อมูลและสารสนเทศของบริษัทฯ ได้แก่ ประธานกรรมการ
    กรรมการ กรรมการผู้จัดการใหญ่ และรองกรรมการผู้จัดการใหญ่ โดยมีหน่วยงานต่างๆ
    รับผิดชอบการจัดทำข้อมูลที่เกี่ยวข้องดังนี้

-   สำนักงานเลขานุการบริษัท
    รับผิดชอบการจัดทำเอกสารการเปิดเผยข้อมูลผ่านระบบสื่ออิเล็กทรอนิกส์ของ ตลท.
    การจัดทำรายงานประจำปี (แบบ 56-2) รวมทั้งเป็นผู้ประสานงาน (Contact Person)
    กับ ตลท. และสำนักงาน ก.ล.ต.

-   ฝ่ายบัญชี รับผิดชอบการจัดทำเอกสารเปิดเผยข้อมูลรายงานทางการเงิน
    และคำอธิบายและการวิเคราะห์ผลการดำเนินงานและฐานะทางการเงินของฝ่ายบริหาร

-   ฝ่ายองค์กรสัมพันธ์ รับผิดชอบการจัดทำเอกสารเปิดเผยข้อมูลและข่าวสารแก่สื่อมวลชน
    และการจัดการแถลงข่าวของบริษัทฯ

-   ส่วนนักลงทุนสัมพันธ์ รับผิดชอบการจัดทำแบบรายการข้อมูลประจำปี (แบบ 56-1)
    และการจัดการประชุมนักวิเคราะห์หลักทรัพย์

-   ช่องทางการสื่อสาร บริษัทฯ ยึดหลักการเข้าถึงข้อมูลและสารสนเทศที่สำคัญของบริษัทฯ
    อย่างทั่วถึงและเท่าเทียมกันของผู้ถือหุ้น จึงใช้ระบบสื่ออิเล็กทรอนิกส์ของ ตลท.
    เป็นช่องทางหลักในการเปิดเผยข้อมูล
    และเพื่อขยายโอกาสเพิ่มความสะดวกในการสื่อสารกับผู้ถือหุ้น
    และสร้างความเข้าใจอันดีระหว่างกัน ในการสื่อสารกับผู้ถือหุ้น นักลงทุน ผู้สนใจทั่วไป
    และสาธารณชน บริษัทฯ จึงได้จัดทำเว็บไซต์ คือ www.ratch.co.th
    เพื่อเป็นอีกช่องทางหนึ่งในการเผยแพร่ข้อมูลและสื่อสาร
    นอกจากนี้ยังมีการจัดการประชุมนักวิเคราะห์หลักทรัพย์
    การพบนักลงทุนในประเทศและต่างประเทศ
    การแถลงข่าวผลประกอบการประจำไตรมาสและประจำปี
    การจัดส่งข่าวและภาพข่าวกิจกรรมของบริษัทฯ ให้แก่สื่อมวลชน การสัมภาษณ์ผู้บริหาร
    การจัดนิทรรศการ การนำผู้ถือหุ้น นักลงทุนสถาบัน
    และนักวิเคราะห์หลักทรัพย์เข้าเยี่ยมชมกิจการ การจัดกิจกรรมสัมพันธ์กับสื่อมวลชน เป็นต้น
    ช่องทางการสื่อสารดังกล่าวเหล่านี้มีลักษณะครอบคลุมทั้งการสื่อสารทางเดียวและการสื่อสารสองทาง
    และข้อมูลที่ทำการเผยแพร่จัดทำเป็นสองภาษา คือ ภาษาไทย และภาษาอังกฤษ
    ทำการเผยแพร่ออกไปพร้อมกัน

-   คุณภาพของข้อมูล หมายถึงความถูกต้อง ชัดเจน ครบถ้วน เพียงพอ เป็นปัจจุบัน ทันเวลา
    โปร่งใส สามารถตรวจสอบได้ ข้อมูลและสารสนเทศที่สำคัญของบริษัทฯ
    ที่ทำการเปิดเผยมีทั้งข้อมูลที่เป็นตัวเงินและไม่ใช่ตัวเงิน ลักษณะข้อมูลไม่ใช้ข้อมูลด้านเดียว
    แต่มีทั้งข้อมูลเชิงบวกและเชิงลบ
    การเปิดเผยข้อมูลและสารสนเทศเป็นไปตามหลักเกณฑ์และข้อกำหนดที่เกี่ยวข้อง อาทิ
    การเปิดเผยสารสนเทศที่สำคัญให้ทราบโดยทันที การเผยแพร่สารสนเทศต่อประชาชนโดยทั่วถึง
    การชี้แจงกรณีที่มีข่าวลือหรือข่าวสารต่างๆ
    การดำเนินการเมื่อการซื้อขายหลักทรัพย์ผิดจากภาวะปกติ
    ไม่ทำการเปิดเผยในเชิงส่งเสริมโดยไม่มีเหตุอันควร และการซื้อขายหลักทรัพย์ของบริษัทฯ
    โดยบุคคลภายใน เป็นต้น
    ในขณะเดียวกันการเปิดเผยข้อมูลต้องไม่สร้างภาระค่าใช้จ่ายจนเกินไปให้แก่บริษัทฯ
    และไม่ทำให้บริษัทฯ สูญเสียความสามารถในการแข่งขันด้วยเช่นกัน

สรุปกิจกรรมการเปิดเผยข้อมูลและสารสนเทศของบริษัทฯ ในรอบปี 2557

  ------------------------------------------------------------------------------
  (1)    การเปิดเผยสารสนเทศประเภทที่ต้องรายงานตามรอบระยะเวลาบัญชี   26        ครั้ง
         (Periodic Reports) เช่น งบการเงินรายไตรมาส                       
         รายงานประจำปีแบบแสดงรายการข้อมูลประจำปี เป็นต้น                      
  ------ ---------------------------------------------------- --------- --------
  (2)    การเปิดเผยสารสนเทศตามเหตุการณ์ (Non-Periodic Reports)   41        ครั้ง
         เช่น การประชุมสามัญผู้ถือหุ้นประจำปี 2557                               
         มติที่ประชุมสามัญผู้ถือหุ้นประจำปี 2557 การจ่ายเงินปันผล                     
         การเข้าลงทุนและความก้าวหน้าในการลงทุนโครงการต่างๆ ของบริษัทฯ           
         เป็นต้น                                                          

  (3)    การประชุมนักวิเคราะห์หลักทรัพย์                             4         ครั้ง

  (4)    การพบนักลงทุนในประเทศ (Company Visit)                  104       ครั้ง

  (5)    การพบนักลงทุนในประเทศ (Roadshow)                       3         ครั้ง

  (6)    การพบนักลงทุนต่างประเทศ (Roadshow)                      5         ครั้ง

  (7)    การแถลงข่าวผลประกอบการ                                4         ครั้ง

  (8)    การแถลงข่าวความรับผิดชอบต่อสังคมและสิ่งแวดล้อม (CSR)         1         ครั้ง

  (9)    การส่งข่าวและภาพข่าวประชาสัมพันธ์ให้แก่สื่อมวลชน               28        ครั้ง

  (10)   การนำผู้ถือหุ้นและนักลงทุนเข้าเยี่ยมชมกิจการ                    1         ครั้ง

  (11)   การจัดกิจกรรมสัมพันธ์กับสื่อมวลชน                            25        ครั้ง

  (12)   การมีส่วนร่วมของสื่อมวลชนในกิจกรรมบริษัทฯ                    7         ครั้ง

  (13)   การจัดนิทรรศการ                                        2         ครั้ง

  (14)   การสัมภาษณ์ผู้บริหาร                                      7         ครั้ง

  (15)   สถิติการเข้าเยี่ยมชมเว็บไซต์ของบริษัทฯ (เฉลี่ยต่อเดือน)           9,046     ครั้ง

         (วันที่ 1 มกราคม 2557 ถึงวันที่ 31 ธันวาคม 2557 รวมทั้งสิ้น                
         108,553 ครั้ง)                                                   
  ------------------------------------------------------------------------------

9.2 การปฏิบัติต่อผู้ถือหุ้นอย่างเท่าเทียมกัน

บริษัทฯ ได้ปฏิบัติต่อผู้ถือหุ้นของบริษัทฯ อย่างเท่าเทียมกัน โดยไม่แบ่งแยกว่าเป็นผู้ถือหุ้นรายใหญ่หรือ
ผู้ถือหุ้นรายย่อยหรือผู้ถือหุ้นสถาบัน เป็นผู้ถือหุ้นชาวไทยหรือผู้ถือหุ้นต่างชาติ
โดยมีการปฏิบัติที่เป็นสาระสำคัญดังนี้

1)  การเข้าถึงข้อมูลของบริษัท

เพื่อให้ผู้ถือหุ้นเข้าถึงข้อมูลของบริษัทฯ ได้อย่างเท่าเทียมกัน บริษัทฯ กำหนดให้ใช้ช่องทางของ
ตลท. เป็นช่องทางหลักและกำหนดให้ประธานกรรมการ กรรมการ กรรมการผู้จัดการใหญ่
และรองกรรมการผู้จัดการใหญ่ เป็นผู้ทำหน้าที่เปิดเผยข้อมูลของบริษัทฯ
นอกจากนี้ยังจัดให้มีช่องทางติดต่อสื่อสารเพิ่มเติม เช่น เว็บไซต์ เป็นต้น
อีกทั้งผู้ถือหุ้นสามารถติดต่อขอรับข้อมูลได้จากหน่วยงานที่รับผิดชอบ เช่น สำนักงานเลขานุการบริษัท
ฝ่ายตรวจสอบภายใน ฝ่ายองค์กรสัมพันธ์ และส่วนนักลงทุนสัมพันธ์

2)  การจัดทำเอกสาร 2 ภาษา

บริษัทฯ ได้จัดทำข้อมูลทั้งภาษาไทยและภาษาอังกฤษในการเปิดเผยข้อมูลและสารสนเทศทุกรายการ
ทั้งการเปิดเผยข้อมูลผ่านระบบอิเล็กทรอนิกส์ของ ตลท. หนังสือเชิญประชุมผู้ถือหุ้น
เอกสารประกอบการประชุม รายงานการประชุม การแจ้งข่าวแก่สื่อมวลชน
และข้อมูลบนเว็บไซต์ของบริษัทฯ เพื่อให้ผู้ถือหุ้นเข้าถึงข้อมูลของบริษัทฯ
ได้อย่างเท่าเทียมกันทั้งชาวไทยและต่างชาติ

3)  การส่งเสริมให้ผู้ถือหุ้นรายย่อยเสนอเรื่องเพื่อบรรจุในระเบียบวาระการประชุมผู้ถือหุ้นและเสนอชื่อบุคคลเพื่อแต่งตั้งเป็นกรรมการ

นับตั้งแต่การประชุมสามัญผู้ถือหุ้นปี 2551 เป็นต้นมา บริษัทฯ
ได้เปิดโอกาสให้ผู้ถือหุ้นรายย่อยเสนอเรื่องเพื่อคณะกรรมการฯ
พิจารณาบรรจุในระเบียบวาระการประชุม
และ/หรือเสนอชื่อบุคคลที่มีคุณสมบัติเหมาะสมเป็นกรรมการของบริษัทฯ เป็นการล่วงหน้า
ตามข้อเสนอแนะของ ตลท. มาอย่างต่อเนื่องทุกปี สำหรับการประชุมสามัญผู้ถือหุ้น ประจำปี 2556
บริษัทฯ ได้ประกาศเชิญชวนผู้ถือหุ้นผ่านช่องทางสื่ออิเล็กทรอนิกส์ของ ตลท.
และบนเว็บไซต์ของบริษัทฯ เมื่อวันที่ 1 กันยายน 2557 โดยระบุรายละเอียดหลักเกณฑ์ วิธีการ
กระบวนการในการพิจารณาดำเนินการช่องทางการเสนอเรื่อง
และให้เวลาผู้ถือหุ้นพิจารณาดำเนินการระหว่างวันที่ 1 กันยายน 2557 ถึงวันที่ 31 ธันวาคม 2557
รวมระยะเวลา 4 เดือน อย่างไรก็ตามเมื่อสิ้นสุดระยะเวลาดังกล่าวแล้ว
ปรากฏว่าไม่มีข้อเสนอจากผู้ถือหุ้น

4)  การมอบฉันทะให้ผู้อื่นเข้าประชุมแทน

เพื่ออำนวยความสะดวกให้แก่ผู้ถือหุ้นที่ไม่สะดวกหรือไม่สามารถเข้าร่วมประชุมผู้ถือหุ้นด้วยตนเอง
สามารถมอบอำนาจให้บุคคลอื่นเข้าประชุมและออกเสียงในที่ประชุมแทนได้ บริษัทฯ
ได้จัดทำหนังสือมอบฉันทะจัดส่งให้แก่ผู้ถือหุ้นพร้อมกับหนังสือเชิญประชุมเป็น 3 แบบ
ตามที่กำหนดโดยกรมพัฒนาธุรกิจการค้า กระทรวงพาณิชย์ คือ แบบ ก.
ซึ่งเป็นหนังสือมอบฉันทะแบบทั่วไป แบบ ข. ซึ่งเป็นหนังสือมอบฉันทะที่กำหนดรายการต่างๆ
ที่จะมอบฉันทะที่ละเอียดชัดเจนตายตัว และแบบ ค.
ซึ่งเป็นหนังสือมอบฉันทะที่ใช้เฉพาะกรณีผู้ถือหุ้นเป็นผู้ลงทุนต่างประเทศและแต่งตั้งให้คัสโตเดียน
(Custodian) ในประเทศไทยเป็นผู้รับฝากและดูแลหุ้น และผู้ถือหุ้นสามารถ Download
หนังสือมอบฉันทะทั้ง 3 แบบ จากเว็บไซต์ของบริษัทฯ ได้อีกทางหนึ่งด้วย
หรือผู้ถือหุ้นจะพิจารณาใช้หนังสือมอบฉันทะแบบอื่น
หรือจัดทำขึ้นเองตามความสะดวกและเห็นสมควรก็ได้

บริษัทฯ ได้เสนอชื่อกรรมการอิสระของบริษัทฯ 4 คน และกรรมการผู้จัดการใหญ่
พร้อมข้อมูลของแต่ละคนระบุการมีหรือไม่มีส่วนได้เสียของแต่ละคนในเรื่องที่บรรจุไว้ในระเบียบวาระการประชุมเพื่อเป็นทางเลือกให้ผู้ถือหุ้นพิจารณามอบฉันทะให้เข้าประชุมและออกเสียงแทนได้
ซึ่งในการประชุมคราวดังกล่าวมีผู้ถือหุ้นมอบฉันทะให้กรรมการอิสระของบริษัทฯ
เข้าร่วมประชุมแทนจำนวน 187 รายและมอบฉันทะให้กรรมการผู้จัดการใหญ่เข้าประชุมแทนจำนวน
12 ราย

5)  การใช้บัตรลงคะแนนเสียง

บริษัทฯ
กำหนดให้ใช้บัตรลงคะแนนเสียงในการออกเสียงลงคะแนนในการประชุมผู้ถือหุ้นสำหรับผู้เข้าประชุมทุกราย
โดยใช้ระบบคอมพิวเตอร์ช่วยอำนวยความสะดวกในการประมวลผลการลงคะแนนเสียง
และในการเลือกตั้งกรรมการได้แยกลงคะแนนเสียงเป็นรายคนและเก็บบัตรลงคะแนนเสียงไว้ตรวจสอบและอ้างอิง

6)  บริษัทฯ ไม่มีการเพิ่มเรื่องเพื่อบรรจุในระเบียบวาระการประชุมจากที่แจ้งไว้แล้ว

คณะกรรมการฯ
ตระหนักถึงความสำคัญและความจำเป็นที่ผู้ถือหุ้นต้องใช้เวลาในการศึกษาข้อมูลก่อนตัดสินใจ
โดยยึดถือหลักการที่จะไม่มีการเสนอเรื่องใดๆ
ที่ไม่ได้บรรจุไว้ในระเบียบวาระการประชุมตามที่แจ้งในหนังสือเชิญประชุม
เพื่อให้ที่ประชุมผู้ถือหุ้นพิจารณาเพิ่มเติม แต่หากผู้ถือหุ้นมีความจำเป็น ก็สามารถเสนอเรื่องอื่นๆ
เพื่อพิจารณาได้โดยปฏิบัติตามข้อกำหนดในข้อบังคับของบริษัทฯ ทั้งนี้
ไม่มีการเสนอเรื่องเพื่อพิจาณาเพิ่มเติมในการประชุมสามัญผู้ถือหุ้นประจำปี 2557

7)  การรายงานการถือครองหลักทรัพย์ของบริษัท

การจัดทำรายงานการถือครองและการเปลี่ยนแปลงการถือครองหลักทรัพย์ของบริษัทฯ
ถือเป็นหน้าที่ของกรรมการและผู้บริหาร ที่ต้องปฏิบัติอย่างเคร่งครัดในการแจ้งสำนักงาน ก.ล.ต.
และคณะกรรมการฯ ได้กำหนดให้จัดทำรายงานการเปลี่ยนแปลงการถือครองหลักทรัพย์ของบริษัทฯ
ของกรรมการ ผู้บริหาร คู่สมรส และบุตรที่ยังไม่บรรลุนิติภาวะ
ไว้ในระเบียบวาระการประชุมคณะกรรมการฯ เพื่อรับทราบเป็นประจำทุกเดือน

8)  การป้องกันการใช้ข้อมูลภายใน

คณะกรรมการฯ
ได้จัดให้มีมาตรการป้องกันกรณีที่กรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบ
(Insider Trading) โดยได้กำหนดแนวทางในการเก็บรักษาข้อมูลภายในของบริษัทฯ
และแนวทางป้องกันการใช้ข้อมูลภายในแสวงหาประโยชน์ส่วนตนเป็นคำสั่งที่เป็นลายลักษณ์อักษรและถือปฏิบัติโดยกรรมการ
ผู้บริหาร และพนักงาน นับตั้งแต่เริ่มก่อตั้งบริษัทฯ รวมทั้งได้ประกาศให้ผู้บริหารและพนักงานทุกคน
รายงานการเปลี่ยนแปลงการถือหลักทรัพย์ของบริษัทฯ ของตนเอง คู่สมรส
และบุตรที่ยังไม่บรรลุนิติภาวะ ให้กรรมการผู้จัดการใหญ่ทราบภายใน 3 วันทำการ
นับแต่มีการเปลี่ยนแปลงการถือหลักทรัพย์ด้วย
ซึ่งมาตรการหลังนี้ได้มีการปฏิบัติมาอย่างต่อเนื่องตั้งแต่ปี 2546 จนถึงปัจจุบัน

ตลอดปี 2557 ไม่มีกรณีร้องเรียนอันเนื่องมาจากการปฏิบัติต่อผู้ถือหุ้นอย่างไม่เสมอภาค
รวมทั้งไม่มีการกล่าวโทษกรรมการและผู้บริหารกรณีไม่จัดทำรายงานการถือครองหลักทรัพย์ของบริษัทฯ
ตามข้อกำหนด หรือการใช้ข้อมูลภายในเพื่อหาประโยชน์ให้แก่ตนเองหรือผู้อื่นในทางมิชอบ

9.3 บทบาทผู้มีส่วนได้เสีย

1)  นโยบายเกี่ยวกับผู้มีส่วนได้เสีย

บริษัทฯ ยึดหลักการ "ส่งเสริมกำกับดูแลให้มั่นใจว่า สิทธิตามกฎหมายของผู้มีส่วนได้เสีย อาทิ ลูกค้า
ลูกจ้าง คู่ค้า ผู้ถือหุ้น ผู้ลงทุน เจ้าหนี้ คู่แข่ง ผู้สอบบัญชีอิสระ ภาครัฐ และชุมชนที่บริษัทฯ ตั้งอยู่
ได้รับการคุ้มครองและปฏิบัติด้วยดี" ตามที่ได้ประกาศในนโยบายการกำกับดูแลกิจการ ที่ดีนับตั้งแต่ปี
2546 และต่อมาในปี 2550 ได้มีประกาศนโยบายเป็นการเฉพาะสำหรับผู้มีส่วนได้เสีย กลุ่มต่างๆ
โดยได้เผยแพร่ผ่านช่องทางการสื่อสารภายในบริษัทฯ และบนเว็บไซต์ของบริษัทฯ ซึ่งประกอบด้วย
นโยบายเกี่ยวกับผู้ถือหุ้น นโยบายเกี่ยวกับพนักงาน นโยบายเกี่ยวกับสังคมและสิ่งแวดล้อม
นโยบายการใช้ระบบเครือข่ายคอมพิวเตอร์ นโยบายความปลอดภัย
อาชีวอนามัยและสภาพแวดล้อมในการทำงาน และนโยบาย 5ส เป็นต้น
(นโยบายเหล่านี้ได้เผยแพร่ไว้บนเว็บไซต์ของบริษัทฯ ด้วย) ในรอบปี 2556 บริษัทฯ
มีการปฏิบัติที่สอดคล้องกับหลักการและนโยบายเกี่ยวกับผู้มีส่วนได้เสียดังนี้

-   ผู้ถือหุ้น
    มีการติดตามกำกับดูแลให้มีการปฏิบัติตามนโยบายเกี่ยวกับผู้ถือหุ้นในการปกป้องสิทธิขั้นพื้นฐานของผู้ถือหุ้น
    การปฏิบัติต่อผู้ถือหุ้นอย่างเท่าเทียมกัน การให้ข้อมูลข่าวสารที่มีคุณภาพแก่ผู้ถือหุ้น
    การส่งเสริมให้ผู้ถือหุ้นเข้าร่วมประชุมผู้ถือหุ้น เพื่อให้มีส่วนร่วมในการตัดสินใจในเรื่องสำคัญ
    รับทราบการดำเนินงานและกิจกรรมต่างๆ ของบริษัทฯ
    และติดตามการปฏิบัติของคณะกรรมการฯ และฝ่ายบริหาร
    การจัดให้มีมาตรการป้องกันการใช้ข้อมูลภายในเพื่อประโยชน์ส่วนตนของกรรมการและผู้บริหาร
    และการไม่กระทำการใดๆ อันเป็นการละเมิดหรือลิดรอนสิทธิของผู้ถือหุ้น
    ดังรายละเอียดที่ได้กล่าวแล้วในหัวข้อสิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน
    ทำให้ไม่มีข้อร้องเรียนใดๆ เกี่ยวกับการละเมิดหรือลิดรอนสิทธิขั้นพื้นฐานของผู้ถือหุ้น
    รวมทั้งไม่มีการกระทำความผิดของกรรมการและผู้บริหารเกี่ยวกับการใช้ข้อมูลภายใน

-   พนักงาน บริษัทฯ ตระหนักเสมอว่า
    พนักงานเป็นทรัพยากรที่มีคุณค่าและเป็นปัจจัยที่สำคัญยิ่งในการขับเคลื่อนให้บริษัทฯ
    สามารถดำเนินงานได้บรรลุผลสำเร็จตามเป้าหมาย
    จึงกำหนดนโยบายเกี่ยวกับพนักงานที่ครอบคลุมองค์ประกอบทั้งการบริหารและการพัฒนาทรัพยากรบุคคล
    กิจกรรมและการดำเนินงานต่างๆ
    ในการพัฒนาทรัพยากรบุคคลมีวัตถุประสงค์เพื่อเสริมสร้างศักยภาพ สมรรถนะ
    และพฤติกรรมของพนักงานที่สอดคล้องกับค่านิยมองค์กรที่ตอบสนองทิศทาง กลยุทธ์
    และเป้าหมายของบริษัทฯ ที่มุ่งเน้นการสร้างมูลค่าแก่กิจการควบคู่ไปกับการเพิ่มกำลังการผลิต

-   โครงสร้างองค์กรและโครงสร้างตำแหน่งงาน ในช่วงปลายปี 2556 บริษัทฯ
    ได้พิจารณาทบทวนและปรับปรุงแผนกลยุทธ์เพื่อให้สอดคล้องกับสถานการณ์และปัจจัยกระทบที่เปลี่ยนแปลงไป
    โดยมีการปรับวิสัยทัศน์และพันธกิจด้วย
    และจะมีการพิจารณาปรับโครงสร้างองค์กรเพื่อขับเคลื่อนไปสู่ความสำเร็จตามเป้าหมาย

-   โครงสร้างค่าตอบแทน
    มีการพิจารณาปรับโครงสร้างค่าตอบแทนที่ส่งเสริมความสามารถในการแข่งขันของบริษัทฯ
    โดยเทียบเคียงกับการปฏิบัติของบริษัทชั้นนำในธุรกิจประเภทและขนาดใกล้เคียงกัน

-   สวัสดิการและสภาพแวดล้อมในการทำงาน
    มีกองทุนสำรองเลี้ยงชีพและการสมทบเงินเข้ากองทุนในอัตราก้าวหน้าตามระยะเวลาในการปฏิบัติงานกับบริษัทฯ
    ดูแลสภาพแวดล้อมในการทำงาน อาชีวอนามัย และความปลอดภัย เป็นไปตามมาตรฐาน
    เพื่อให้พนักงานมีหลักประกันที่ดี มีความมั่นคง มั่นใจ
    และพร้อมอุทิศตนให้กับการสร้างสรรค์ผลงานที่ดีที่สุดตามภารกิจและความรับผิดชอบ

-   การสรรหาและคัดเลือกบุคลากร กำหนดกระบวนการเพื่อให้ได้มาซึ่งบุคลากรที่มีความรู้
    ความสามารถ ประสบการณ์ และทัศนคติที่เหมาะสม เพื่อให้บริษัทฯ
    มีกำลังคนที่เหมาะสมทั้งในด้านปริมาณและคุณภาพ

-   การพัฒนาความรู้ ทักษะ และความสามารถ กำหนดแผนพัฒนาบุคลากรประจำปี
    สำหรับพนักงานทุกระดับอย่างทั่วถึง ต่อเนื่องและสม่ำเสมอ โดยมุ่งเน้นการพัฒนาองค์ความรู้
    ทักษะ พฤติกรรม และแรงจูงใจ
    เพื่อให้สามารถปฏิบัติงานในหน้าที่ที่ได้รับมอบหมายได้อย่างมีประสิทธิภาพมากยิ่งขึ้น
    และสร้างเสริมศักยภาพเพื่อการเจริญก้าวหน้าตามวิชาชีพอย่างเหมาะสม
    ประกอบด้วยการฝึกอบรมภายใน (In house training)
    การส่งไปฝึกอบรมในหลักสูตรภายนอก (Public training)
    ทั้งภายในประเทศและต่างประเทศ แผนการฝึกอบรมรายตำแหน่ง
    การฝึกอบรมในการปฏิบัติงานจริง การดูงาน
    และการสับเปลี่ยนหมุนเวียนเพื่อเรียนรู้งานที่หลากหลายขึ้น เป็นต้น

-   การประเมินผลการปฏิบัติงาน กำหนดให้มีการดำเนินการเป็นประจำทุกปี
    โดยผู้บังคับบัญชาและผู้ใต้บังคับบัญชากำหนดเป้าหมายร่วมกันเป็นการล่วงหน้า
    และนำผลการประเมินมาเชื่อมโยงกับการพิจารณาค่าตอบแทนประจำปีตามความเหมาะสม

-   การเจริญเติบโตและความก้าวหน้า บริษัทได้กำหนดโครงสร้างตำแหน่งงาน
    เพื่อเป็นเส้นทางความก้าวหน้าในหน้าที่การงาน
    ส่งเสริมให้พนักงานมีโอกาสเจริญก้าวหน้าตามความสามารถ
    มีการพัฒนาความรู้ความสามารถและศักยภาพของพนักงาน ทั้งสมรรถนะหลักขององค์กร (Core
    Competency) อันได้แก่ ความมุ่งมั่นสู่ความเป็นเลิศ ความคิดเชิงกลยุทธ์ การทำงานเป็นทีม
    คุณธรรมและจริยธรรม และการสร้างสายสัมพันธ์ และสมรรถนะในการปฏิบัติงานที่รับผิดชอบ
    (Functional Competency) เช่น ความเข้าใจเชิงธุรกิจ การแก้ปัญหาและสร้างโอกาส
    การบริหารความเสี่ยง ความคิดเชิงภาพรวม การสื่อสารโน้วน้าวจูงใจ ความคิดสร้างสรรค์
    เป็นต้น

-   การจัดทำแผนสืบทอดตำแหน่ง (Succession Plan) สำหรับผู้บริหารระดับสูงและระดับกลาง
    เพื่อพัฒนาพนักงานอย่างเป็นระบบและต่อเนื่อง
    ให้มีความพร้อมที่จะรับผิดชอบงานในตำแหน่งที่ระดับสูงขึ้น และความพร้อมที่จะรองรับภารกิจ
    สถานการณ์และสภาพแวดล้อมทางธุรกิจในอนาคตด้วยภาวะผู้นำที่เหมาะสม

-   การเตรียมความพร้อมในการไปปฏิบัติงานประจำต่างประเทศ บริษัทฯ
    ได้จัดทำคู่มือการปฏิบัติงานประจำต่างประเทศ ที่ให้ข้อมูลต่างๆ เช่น
    ข้อมูลทั่วไปเกี่ยวกับประเทศนั้นๆ กฎหมาย มารยาทสังคม วัฒนธรรม ประเพณี ภาษา
    ข้อพึงปฏิบัติและระมัดระวัง แผนช่วยเหลือฉุกเฉิน
    เพื่อเตรียมความพร้อมและเป็นคู่มือของพนักงานที่ได้รับการคัดเลือกส่งไปปฏิบัติงานในประเทศที่บริษัทฯ
    มีโครงการลงทุน มีการฝึกอบรมภาษาท้องถิ่น เพื่อใช้สื่อสารในชีวิตประจำวัน เป็นต้น

-   การสื่อสาร จัดให้มีระบบสื่อสารภายในเพื่อเป็นช่องทางในการสื่อสารถ่ายทอดนโยบาย
    ข้อมูลข่าวสารต่างๆ และรับทราบความคิดเห็นและข้อเสนอที่เป็นประโยชน์จากพนักงาน ได้แก่
    ระบบอินทราเน็ตซึ่งได้พัฒนาให้สามารถรองรับและเชื่อมโยงกับระบบ E-learning
    และระบบการจัดการความรู้ (Knowledge Management: KM) ที่จะนำเข้าใช้งานต่อไป
    การประชุมภายในบริษัทฯ ซึ่งประกอบด้วยการประชุมในระดับต่างๆ ตามภาระความรับผิดชอบ
    ตลอดจนการประชุมผู้บริหารกับพนักงาน ซึ่งกำหนดให้มีขึ้นเป็นการประจำ และนับตั้งแต่ปี 2553
    ได้มีการจัดประชุมระหว่างสายงานอย่างไม่เป็นทางการขึ้น โดยใช้ชื่อว่า "Synergy
    Meeting" เพื่อเป็นอีกช่องทางหนึ่งที่สำคัญมากในการแลกเปลี่ยนความรู้ ความคิดเห็น
    ประสบการณ์ ปัญหาอุปสรรคใหม่ๆ ตลอดจนเสริมสร้างการทำงานเป็นทีม
    โดยเปิดโอกาสให้ผู้ปฏิบัติงานสามารถเข้าร่วมได้อย่างอิสระ
    และยึดหลักการผนึกกำลังเพื่อความเข้มแข็งขององค์กรอีกทางหนึ่ง

-   การมีส่วนร่วมในการพัฒนาองค์กร บริษัทฯ
    สนับสนุนและส่งเสริมการมีส่วนร่วมของพนักงานโดยให้มีการเลือกตั้ง
    "คณะกรรมการสวัสดิการ" เพื่อเป็นตัวแทนพนักงานตามข้อกำหนดของกฎหมาย มีการเลือกตั้ง
    "คณะกรรมการความปลอดภัย อาชีวอนามัย และสภาพแวดล้อมในการทำงาน" และจัดตั้ง
    "คณะทำงานกิจกรรม 5 ส" ซึ่งประกอบด้วยผู้แทนจากทุกสายงานร่วมกันกำหนดนโยบาย
    วางระบบและมาตรการต่างๆ ติดตามดูแลการปฏิบัติ
    ประเมินผลและพัฒนาให้มีประสิทธิภาพและประสิทธิผลมากยิ่งขึ้น
    โดยมีการจัดทำคู่มือความปลอดภัย คู่มือการใช้อาคาร
    จัดกิจกรรมวันแห่งความปลอดภัยประจำปีภายใต้หัวข้อ "Safety in all we do"
    การฝึกซ้อมอพยพหนีไฟ กำหนดมาตรการด้านการจราจรภายในพื้นที่ การตรวจสอบสภาพอาคาร
    แสงสว่าง ความชื้น และคุณภาพอากาศ การรณรงค์การใช้ไฟฟ้าและน้ำประปาอย่างประหยัด
    เป็นต้น

-   การส่งเสริมจิตอาสา เพื่อสร้างความสมัครสมานสามัคคี การทำงานเป็นทีม
    และสร้างสมดุลระหว่างชีวิตการงานและชีวิตส่วนตัว
    ตลอดจนสร้างความสัมพันธ์ที่ดีกับชุมชนและสังคม บริษัทฯ
    ได้จัดกิจกรรมพนักงานจิตอาสาเพื่อบำเพ็ญสาธารณประโยชน์และสนับสนุนให้พนักงานมีส่วนร่วมในการทำกิจกรรมอย่างน้อยปีละ
    3 วัน มีการจัดตั้ง "คณะกรรมการกิจกรรมเพื่อสังคม" และชมรมต่างๆ ตามความสนใจ เช่น
    ชมรมสุขภาพ ชมรมกีฬา เป็นต้น โดยบริษัทฯ
    จัดสรรงบประมาณสนับสนุนโครงการและกิจกรรมของชมรม

-   ระบบสารสนเทศทรัพยากรบุคคล (Human Resource Information System: HRIS)
    บริษัทฯ ได้พัฒนาระบบและเป็นผลให้ขั้นตอน กระบวนการ และการประสานงานต่างๆ
    ในงานบริหารทรัพยากรบุคคลรวมถึงการประเมินผลการปฏิบัติงาน มีความสะดวก รวดเร็ว
    และมีประสิทธิภาพมากยิ่งขึ้น

-   เทคโนโลยีสารสนเทศในการปฏิบัติงาน บริษัทฯ
    ได้พัฒนาระบบเทคโนโลยีสารสนเทศให้สามารถส่งเสริมการดำเนินงานด้านต่างๆ อาทิ
    การปรับปรุงอุปกรณ์ให้ทำงานได้ในช่วงที่เกิดปัญหาไฟฟ้าตกและไฟฟ้าดับ
    การเพิ่มขีดความสามารถของอุปกรณ์ให้ทำงานได้อย่างรวดเร็ว และมีจำนวนมากยิ่งขึ้น
    พัฒนาระบบ SAP ซึ่งเป็นโปรแกรมบริหารจัดการที่สำคัญของบริษัทฯ
    และบริษัทในเครือให้สามารถเชื่อมต่อกันได้อย่างสะดวก
    รวดเร็วและความถูกต้องแม่นยำของข้อมูลในการใช้งานร่วมกัน
    นำระบบจัดการเอกสารอิเล็กทรอนิกส์ (E-Document)
    เข้าใช้งานในสำนักงานเพื่อลดปริมาณการใช้กระดาษ
    และเป็นศูนย์กลางข้อมูลสารสนเทศของบริษัทฯ จัดทำโครงการศูนย์สำรองข้อมูลระหว่างบริษัทฯ
    กับบริษัท ผลิตไฟฟ้าราชบุรี จำกัด
    เพื่อลดความเสี่ยงการสูญเสียข้อมูลสำคัญกรณีเกิดปัญหากับบริษัทใดบริษัทหนึ่ง เป็นต้น

ในปีที่ผ่านมา ไม่มีข้อพิพาทฟ้องร้องระหว่างพนักงานและบริษัทฯ
ไม่มีอุบัติเหตุจนถึงขั้นต้องหยุดงานในบริษัทฯ และบริษัท ผลิตไฟฟ้าราชบุรี จำกัด
ได้รับรางวัลสถานประกอบการดีเด่นด้านแรงงานสัมพันธ์และสวัสดิการแรงงาน ประจำปี 2557
ต่อเนื่องเป็นปีที่ 6

-   ชุมชน สังคม และสิ่งแวดล้อม นโยบายเกี่ยวกับสังคมและสิ่งแวดล้อมของบริษัทฯ
    ส่งเสริมการมีส่วนร่วมของชุมชนและให้ความสำคัญในการสื่อสารเพื่อการอยู่ร่วมกับชุมชนในลักษณะ
    "เพื่อนบ้านที่ดี" การพัฒนาและเสริมสร้างความเข้มแข็งของชุมชนเพื่อคุณภาพชีวิตที่ดีและยั่งยืน
    การอนุรักษ์และฟื้นฟูขนบธรรมเนียมประเพณีท้องถิ่นตลอดจนการอนุรักษ์และฟื้นฟูสิ่งแวดล้อมเพื่อให้เกิดความสมดุลทางธรรมชาติและชีวิต

-   การทำความเข้าใจกับชุมชนในพื้นที่
    เป็นปัจจัยสำคัญปัจจัยหนึ่งที่จะเกื้อหนุนหรืออาจเป็นอุปสรรคต่อการดำเนินงาน ซึ่งบริษัทฯ
    ได้ยึดถือหลักการ "เข้าใจ เข้าถึง และพัฒนา"
    ตามแนวพระราชดำริของพระบาทสมเด็จพระเจ้าอยู่หัวฯ เป็นแนวคิดในการดำเนินการ
    มีการเข้าร่วมกิจกรรมสาธารณประโยชน์ต่างๆ เช่น การช่วยเหลือผู้ประสบภัย
    การให้ทุนการศึกษาแก่โรงเรียนและสถานศึกษาในพื้นที่ประกอบกิจการ
    และกิจกรรมพัฒนาคุณภาพชีวิตและสิ่งแวดล้อมของชุมชนโดยรอบพื้นที่ที่เป็นที่ตั้งกิจการอย่างต่อเนื่องและสม่ำเสมอ
    ทั้งโครงการหรือกิจกรรมที่กลุ่มบริษัทฯ ริเริ่มดำเนินการและเข้าร่วมสนับสนุนกิจกรรมของชุมชน
    หน่วยงานปกครองส่วนท้องถิ่น หน่วยราชการ และองค์กรต่างๆ

-   "โครงการคนรักษ์ป่า ป่ารักชุมชน"
    เป็นโครงการหลักด้านความรับผิดชอบต่อสังคมและสิ่งแวดล้อมของบริษัทฯ ซึ่งในปี 2557
    บริษัทฯ ยังคงสานต่อโครงการร่วมกับกรมป่าไม้ ต่อเนื่องเป็นปีที่ 6
    และเป็นปีแรกของการดำเนินงานโครงการระยะที่ 2 (ปี 2556-2560)
    โดยได้จัดการประกวดป่าชุมชนถ้วยรางวัลพระราชทานสมเด็จพระเทพรัตนราชสุดาฯ
    สยามบรมราชกุมารี การสัมมนาเครือข่ายผู้นำป่าชุมชนเพื่อแลกเปลี่ยน เรียนรู้
    และต่อยอดประสบการณ์ชุมชนที่มีความเข้มแข็ง
    กิจกรรมค่ายเยาวชนกล้ายิ้มเพื่อปลูกฝังจิตสำนึกการอนุรักษ์ป่าไม้และทรัพยากรธรรมชาติจากรุ่นสู่รุ่น
    โครงการดังกล่าวช่วยตอบสนองความมุ่งมั่นของบริษัทฯ
    ในการที่ลดก๊าซคาร์บอนไดออกไซด์ที่จะช่วยบรรเทาสภาวะโลกร้อนด้วย

-   “โครงการปลูกป่าต้นน้ำ สร้างแหล่งกักเก็บคาร์บอน” เป็นโครงการที่บริษัทฯ
    ดำเนินงานร่วมกับสำนักบริหารพื้นที่อนุรักษ์ที่ 13 (แพร่) กรมอุทยานแห่งชาติ สัตว์ป่า
    และพันธุ์พืช ทำการปลูกต้นไม้ พื้นถิ่นและไม้โตเร็วชนิดต่างๆ จำนวนรวม 200,000 ต้น
    ในพื้นที่ป่ารกร้างขนาด 1,000 ไร่บนดอยภูคา จังหวัดน่าน
    มีวัตถุประสงค์หลักที่จะฟื้นฟูพื้นที่ป่าเสื่อมโทรมให้กลับมาเป็นป่าสมบูรณ์และมีความหลากหลายทางชีวภาพมากขึ้น
    โครงการมีระยะเวลาดำเนินการ 3 ปี (ปี 2557-2559) ครอบคลุมการปลูก การดูแล
    และการติดตามประเมินผล ซึ่งเมื่อต้นไม้โตเต็มที่จะเป็นแหล่งต้นน้ำ
    และช่วยกักเก็บก๊าซคาร์บอนไดออกไซด์ได้ประมาณ 2,000 ตันต่อปี
    (ผู้สนใจสามารถศึกษารายละเอียดโครงการและกิจกรรมด้านสังคมและสิ่งแวดล้อมของบริษัทฯ
    ได้จากหัวข้อความรับผิดชอบสังคมและสิ่งแวดล้อม)

ในปี 2557 บริษัทฯ
ได้ดำเนินกิจกรรมโดยยึดมั่นตามนโยบายเกี่ยวกับสังคมและสิ่งแวดล้อมมาโดยตลอด
และไม่มีกรณีพิพาทใดๆเกี่ยวกับผลกระทบการดำเนินงานของบริษัทฯ ที่มีต่อชุมชน
สังคมและสิ่งแวดล้อม

-   ผู้มีส่วนได้เสียอื่น แม้ว่าจะยังไม่มีการประกาศนโยบายเป็นการเฉพาะสำหรับ
    ผู้มีส่วนได้เสียกลุ่มอื่นๆ นอกเหนือจากที่กล่าวแล้วข้างต้น เช่น ลูกค้า คู่ค้า ผู้ถือหุ้น ผู้ลงทุน
    เจ้าหนี้ คู่แข่ง ผู้สอบบัญชีอิสระ และหน่วยงานภาครัฐ แต่บริษัทฯ
    ก็ตระหนักอยู่เสมอถึงความสำคัญของผู้มีส่วนได้เสียกลุ่มอื่นๆ
    ซึ่งได้รับหรืออาจได้รับผลกระทบจากการประกอบกิจการของบริษัทฯ
    โดยได้กำกับดูแลให้มีการปฏิบัติตามข้อพึงปฏิบัติสำหรับบริษัท ผู้บริหาร และพนักงาน
    ต่อผู้มีส่วนได้เสียแต่ละกลุ่มเหล่านี้ ที่กำหนดไว้ในจรรยาบรรณทางธุรกิจตั้งแต่เริ่มดำเนินกิจการ
    (รายละเอียดปรากฎในจรรยาบรรณทางธุรกิจที่เผยแพร่บนเว็บไซต์ของบริษัทฯ
    www.ratch.co.th)

-   การใช้ระบบเครือข่ายและคอมพิวเตอร์ นับตั้งแต่ปี 2553 บริษัทฯ
    ได้กำหนดข้อปฏิบัติสำหรับพนักงานและผู้ดูแลระบบ โดยได้ประกาศ
    “นโยบายการใช้งานระบบเครือข่ายและคอมพิวเตอร์”
    เพื่อให้การใช้งานระบบเครือข่ายและคอมพิวเตอร์ของบริษัทฯ เป็นไปอย่างมีประสิทธิภาพ
    เกิดประโยชน์สูงสุด
    และสอดคล้องกับข้อกำหนดของพระราชบัญญัติว่าด้วยการกระทำผิดทางคอมพิวเตอร์รวมทั้งได้ดำเนินการปรับปรุงประสิทธิภาพ
    ความปลอดภัย และการป้องกันภัยคุกคามระบบเครือข่ายมาโดยลำดับ

2)  การบริหารความเสี่ยง

บริษัทฯ
ตระหนักถึงความสำคัญของการบริหารความเสี่ยงที่จะต้องมีการพิจารณาและดำเนินการอย่างรอบคอบ
รวมถึงจัดให้มีมาตรการป้องกันหรือเยียวยาผลกระทบที่อาจเกิดขึ้นต่อผู้มีส่วนได้เสียกลุ่มต่างๆ
โดยตั้งแต่ปี 2546 คณะกรรมการฯ ได้ประกาศ “นโยบายการบริหารความเสี่ยง” และแต่งตั้ง
“คณะกรรมการบริหารความเสี่ยง” เป็นผู้รับผิดชอบในการระบุปัจจัยเสี่ยง
กำหนดมาตรการในการจัดการและควบคุมความเสี่ยงให้อยู่ในระดับที่ยอมรับได้
เพื่อป้องกันไม่ให้เกิดผลกระทบต่อการประกอบธุรกิจและต่อผู้มีส่วนได้เสียทุกฝ่าย
ตลอดจนให้มีการรายงานให้คณะกรรมการฯ ทราบเป็นประจำทุกไตรมาส
และให้ความสำคัญกับสัญญาณเตือนภัยล่วงหน้าและรายการผิดปกติต่างๆเพื่อให้สามารถปรับเปลี่ยนกลยุทธ์แผนงาน
และวิธีการบริหารจัดการได้อย่างทันท่วงที
(รายละเอียดเปิดเผยในรายงานคณะกรรมการบริหารความเสี่ยง โครงสร้างการจัดการ
และปัจจัยความเสี่ยง)

3)  แนวทางการป้องกันการทุจริตคอร์รัปชั่น

บริษัทฯ ให้ความสำคัญการยึดมั่นในจริยธรรมและคุณธรรม
และการกำกับดูแลกิจการที่ดีในการประกอบธุรกิจ
โดยการจัดทำจรรยาบรรณธุรกิจเป็นลายลักษณ์อักษร
เพื่อเป็นแนวทางในการปฏิบัติสำหรับคณะกรรมการฯ ผู้บริหาร และพนักงานทุกคน เช่น การไม่เรียก
ไม่รับ หรือจ่ายผลประโยชน์ใดๆ ที่ไม่สุจริตในการค้ากับคู่ค้า และ/หรือเจ้าหนี้ของบริษัทฯ
อีกทั้งยังกำหนดให้ “คุณธรรมและจริยธรรม” (Integrity) เป็นหนึ่งในสมรรถนะหลัก (Core
Competency) พนักงานที่ทำงานเกี่ยวข้องกับข้อมูลสำคัญของบริษัทฯ
จะต้องมีการลงนามสัญญารักษาความลับ และในฐานะบริษัทจดทะเบียน บริษัทฯ
มีข้อห้ามเกี่ยวกับการใช้ข้อมูลภายในเพื่อประโยชน์ส่วนตน
ให้มีการรายงานการถือครองและการเปลี่ยนแปลงการถือครองหลักทรัพย์ของบริษัทฯ ของกรรมการ
ผู้บริหาร พนักงาน และผู้ที่เกี่ยวข้องกับบุคคลดังกล่าว
ให้มีการรายงานการมีส่วนได้เสียตามข้อกำหนดของ ตลท. และ ก.ล.ต.
รวมทั้งกำหนดระเบียบวิธีปฏิบัติในเรื่องต่างๆ การมอบอำนาจตามลำดับชั้นไว้ชัดเจน ได้แก่
ระเบียบการจัดซื้อจัดจ้าง การบัญชี งบประมาณ การเงิน และการบริหารงานบุคคล เป็นต้น

นอกจากนี้ บริษัทฯ
ได้สมัครเข้าร่วมเป็นภาคีเครือข่ายแนวร่วมปฏิบัติของภาคเอกชนไทยในการต่อต้านการทุจริต
เมื่อวันที่ 24 พฤศจิกายน 2557
และคณะกรรมการแนวร่วมปฏิบัติของภาคเอกชนไทยในการต่อต้านการทุจริตได้ร่วมลงนามรับทราบการเข้าร่วมประกาศเจตนารมณ์ของบริษัทฯ
เมื่อวันที่ 2 ธันวาคม 2557
ซึ่งขณะนี้อยู่ระหว่างดำเนินการเพื่อเข้าสู่กระบวนการรับรองของคณะกรรมการแนวร่วมปฏิบัติของภาคเอกชนไทยในการต่อต้านการทุจริต
และคาดว่าจะสามารถผ่านการรับรองภายในปี 2559

4)  การร้องเรียนและการแจ้งเบาะแส

ผู้มีส่วนได้เสียสามารถติดต่อสื่อสารและแจ้งเบาะแสหรือข้อร้องเรียนการกระทำผิดกฎหมาย
หรือจรรยาบรรณ รายงานทางการเงินที่ไม่ถูกต้อง
หรือระบบควบคุมภายในที่บกพร่องมายังกรรมการอิสระ หรือกรรมการตรวจสอบ
เพื่อสั่งการให้มีการตรวจสอบข้อมูลและรายงานต่อคณะกรรมการฯ
ได้โดยตรงหรือใช้ช่องทางที่บริษัทฯ จัดให้ ได้แก่ เว็บไซต์ของบริษัทฯ
ซึ่งสามารถติดต่อเลขานุการบริษัท หน่วยงานตรวจสอบภายใน หน่วยงานประชาสัมพันธ์
และหน่วยงานนักลงทุนสัมพันธ์ หรืออาจใช้ช่องทางอื่นที่เห็นว่าเหมาะสม

สำหรับภายในองค์กรนั้น บริษัทฯ ได้กำหนดแนวทาง
และกระบวนการร้องทุกข์ของพนักงานที่เห็นว่ามีการปฏิบัติที่ไม่เป็นธรรม
รวมทั้งการคุ้มครองผู้ร้องทุกข์ไม่ให้ถูกเลิกจ้าง หรือถูกลงโทษกรณีให้ข้อมูล ข้อเท็จจริง
หรือพยานหลักฐานเกี่ยวกับการร้องทุกข์ และ/หรือเป็นผู้พิจารณาคำร้องทุกข์ด้วยสุจริตใจ
แม้จะเป็นเหตุให้เกิดผลกระทบต่อบริษัทฯ ไว้ในระเบียบว่าด้วยการบริหารงานบุคคล
หมวดการอุทธรณ์และร้องทุกข์ไว้ด้วย

นอกจากนี้ บริษัทฯ ยังอยู่ระหว่างการปรับปรุงขั้นตอนการรับเรื่องร้องเรียนและเบาะแส
รวมถึงมาตรการเยียวยาของบริษัทฯ ให้เป็นสากลมากขึ้น เพื่อให้ตอบสนองต่อเจตนารมณ์ของบริษัทฯ
ในการป้องกันและต่อต้านทุจริตคอร์รัปชั่น

5)  การทำรายการที่มีหรืออาจมีความขัดแย้งของผลประโยชน์

เพื่อประโยชน์โดยรวมของบริษัทฯ
รวมทั้งให้มีการปฏิบัติและการเปิดเผยข้อมูลที่ถูกต้องครบถ้วนตามข้อกำหนดที่เกี่ยวข้องคณะกรรมการฯ
และคณะกรรมการตรวจสอบ
ซึ่งมีบทบาทสำคัญในการกำหนดมาตรการในการจัดการและป้องกันความขัดแย้งของผลประโยชน์รวมถึงการกำกับดูแลการดำเนินการต่างๆ
เป็นไปด้วยความสมเหตุสมผลคณะกรรมการฯ
ได้กำหนดแนวทางในการจัดการเรื่องการมีส่วนได้เสียอย่างโปร่งใสและสามารถตรวจสอบได้
ไว้ในระเบียบบริษัทฯ ว่าด้วยคณะกรรมการบริษัทฯ ว่า
ในการออกเสียงในที่ประชุมคณะกรรมการฯกรรมการซึ่งมีส่วนได้เสียในเรื่องใด
ไม่มีสิทธิออกเสียงลงคะแนนในเรื่องนั้น
ซึ่งได้ถือปฏิบัติอย่างเคร่งครัดในการประชุมคณะกรรมการฯมาโดยตลอด

คณะกรรมการฯ โดยการพิจารณากลั่นกรองและเห็นชอบจากคณะกรรมการตรวจสอบ
ได้กำกับดูแลให้การเข้าทำรายการที่เกี่ยวโยงกันของบริษัทฯ และบริษัทย่อย
เป็นไปเพื่อประโยชน์โดยรวมของบริษัทฯและบริษัทย่อย
โดยพิจารณาความสมเหตุสมผลทั้งในด้านราคาและเงื่อนไขที่ปฏิบัติเช่นเดียวกันหากทำรายการกับธุรกิจทั่วไปอื่นๆ
และให้มีการเปิดเผยการเข้าทำรายการให้ถูกต้องและครบถ้วนตามข้อกำหนดที่เกี่ยวข้องและเพื่อความคล่องตัวในการดำเนินงาน
คณะกรรมการฯ ได้อนุมัติให้กรรมการผู้จัดการใหญ่มีอำ นาจอนุมัติการทำ
รายการเกี่ยวโยงกันที่เป็นรายการธุรกจิ
ปกติหรือรายการสนับสนุนธุรกิจปกติที่มีเงื่อนไขและข้อตกลงทางการค้าในลักษณะโดยทั่วไป
ในวงเงินไม่เกินครั้งละ 30
ล้านบาทและให้รายงานสรุปการทำธุรกรรมดังกล่าวในการประชุมคณะกรรมการฯทุกไตรมาส
ทั้งนี้เป็นไปตามมาตรา 89/12 แห่งพระราชบัญญัติหลักทรัพย์และตลาดหลักทรัพย์

6)  การรายงานการมีส่วนได้เสียของกรรมการและผู้บริหาร

คณะกรรมการฯ ได้กำหนด "แบบรายงานการมีส่วนได้เสียของกรรมการและผู้บริหาร"
และให้กรรมการและผู้บริหารจัดทำรายงานการมีส่วนได้เสียของตนและบุคคลที่เกี่ยวข้อง
ส่งให้เลขานุการบริษัทจัดเก็บและจัดส่งสำเนาให้ประธานกรรมการและประธานกรรมการตรวจสอบ
เพื่อใช้เป็นข้อมูลของคณะกรรมการฯ
ในการพิจารณาผู้มีส่วนได้เสียซึ่งไม่มีสิทธิออกเสียงในการทำธุรกรรมของบริษัทฯ
ที่มีหรืออาจมีความขัดแย้งทางผลประโยชน์และทำให้สามารถตัดสินเพื่อประโยชน์ของบริษัทฯ โดยรวม

7)  มาตรฐานสากลด้านสิ่งแวดล้อมและอาชีวอนามัย

มาตรฐานการดำเนินงานซึ่งเป็นที่ยอมรับในระดับประเทศและ ระดับสากล อาทิ
มาตรฐานสิ่งแวดล้อม ISO 14001 มาตรฐานการจัดการ ความปลอดภัยและอาชีวอนามัย OHSAS
18001 รวมถึงมาตรฐานต่างๆ ของกรมโรงงานอุตสาหกรรม เป็นสิ่งที่กลุ่มบริษัทฯ
ส่งเสริมให้นำเข้า ใช้งานและมีการติดตามตรวจสอบระบบมาอย่างต่อเนื่องและจริงจัง
ในโรงไฟฟ้าของกลุ่มบริษัทฯ

8)  การส่งเสริมการมีส่วนร่วมของชุมชน

บริษัทฯ ให้ความสำคัญในการส่งเสริมการมีส่วนร่วมของชุมชนในลำดับต้นๆ
ตามที่กำหนดในนโยบายเกี่ยวกับสังคมและสิ่งแวดล้อม
และได้มีการดำเนินการในทุกกระบวนการและช่วงเวลาของการพัฒนาและดำเนินโครงการของบริษัทฯ
กล่าวคือ
ในช่วงการพัฒนาโครงการได้มีการศึกษารายละเอียดข้อมูลเบื้องต้นทางด้านเทคนิคควบคู่ไปกับการศึกษาข้อมูลสภาพเศรษฐกิจ
สังคม ขนบธรรมเนียมและวิถีชีวิตของชุมชน
เพื่อจัดทำแผนงานการมีส่วนร่วมของชุมชนและข้อมูลหลักในการสื่อสารของโครงการ
การจัดกิจกรรมเสริมสร้างความเข้าใจโครงการและการประชุมรับฟังความคิดเห็นของชุมชนในเรื่องต่างๆ
ภายใต้ข้อกำหนดของหน่วยงานราชการ และหน่วยงานกำกับดูแลที่เกี่ยวข้อง
ในระหว่างงานก่อสร้างโครงการมีการสื่อสารทำความเข้าใจให้ความรู้เกี่ยวกับการดำเนินงาน
และนโยบายการดำเนินงานของบริษัทฯ กับชุมชนอย่างต่อเนื่อง
จนถึงช่วงที่โครงการมีการดำเนินงานแล้วก็ยังคงมีการติดต่อสื่อสารอย่างใกล้ชิดและสม่ำเสมอกับชุมชน
มีการรับฟังข้อเสนอแนะเพื่อพัฒนาปรับปรุงกิจกรรมต่างๆ
ให้สอดคล้องกับความต้องการของชุมชนอย่างแท้จริง

บริษัท ผลิตไฟฟ้าราชบุรี จำกัด ได้ริเริ่มให้มี
"คณะกรรมการผู้ตรวจการสิ่งแวดล้อมโรงไฟฟ้าราชบุรี" ซึ่งประกอบด้วย ผู้แทนจากชุมชน ผู้นำชุมชน
องค์กรปกครองส่วนท้องถิ่น และจังหวัด
ทำหน้าที่ในการติดตามตรวจสอบการดำเนินการของโรงไฟฟ้าให้เป็นไปตามมาตรการการป้องกันแก้ไขและลดผลกระทบสิ่งแวดล้อมของโรงไฟฟ้าราชบุรี
ตามที่ระบุในรายงานการวิเคราะห์ผลกระทบสิ่งแวดล้อม
และเป็นองค์กรกลางในการติดต่อประสานงานกับโรงไฟฟ้า รวมถึงเผยแพร่ข้อมูลข่าวสารข้อเท็จจริง
ปัญหาหรือประเด็นที่อาจเป็นปัญหา ข้อเสนอแนะจากชุมชน
ซึ่งเป็นช่องทางสำคัญอีกทางหนึ่งในการมีส่วนร่วมของชุมชนในการติดตามตรวจสอบการดำเนินงานของบริษัทฯ

9.4 การเปิดเผยข้อมูลและความโปร่งใส

1)  ประเภทของข้อมูลที่ทำการเปิดเผย

ข้อมูลที่เปิดเผย มีทั้งข้อมูลที่เป็นตัวเงินและไม่เป็นตัวเงิน เป็นข้อมูลรายงานตามรอบระยะเวลาบัญชี
(Periodic Report) และข้อมูลที่เปิดเผยตามเหตุการณ์ (Non-Periodic Report)
โดยมีวัตถุประสงค์เพื่อให้ครบถ้วนและเพียงพอสำหรับผู้รับสารที่จะสามารถใช้ในการพิจารณาตัดสินใจลงทุน

2)  คุณภาพของข้อมูล

คุณภาพของข้อมูล หมายถึงความถูกต้อง ชัดเจน ครบถ้วนเพียงพอ เป็นปัจจุบัน ทันเวลา โปร่งใส
สามารถตรวจสอบได้ ข้อมูลและสารสนเทศที่สำคัญของบริษัทฯ
ที่ทำการเปิดเผยมีทั้งข้อมูลที่เป็นตัวเงินและไม่ใช่ตัวเงิน ลักษณะข้อมูลไม่ใช้ข้อมูลด้านเดียว
แต่มีทั้งข้อมูลเชิงบวกและเชิงลบ
การเปิดเผยข้อมูลและสารสนเทศเป็นไปตามหลักเกณฑ์และข้อกำหนดที่เกี่ยวข้อง อาทิ
การเปิดเผยสารสนเทศที่สำคัญให้ทราบโดยทันที การเผยแพร่สารสนเทศต่อประชาชนโดยทั่วถึง
การชี้แจงกรณีที่มีข่าวลือหรือข่าวสารต่างๆ การดำเนินการเมื่อการซื้อขายหลักทรัพย์ผิดจากภาวะปกติ
ไม่ทำการเปิดเผยในเชิงส่งเสริมโดยไม่มีเหตุอันควรและการซื้อขายหลักทรัพย์ของบริษัทฯ
โดยบุคคลภายใน
เป็นต้นในขณะเดียวกันการเปิดเผยข้อมูลต้องไม่สร้างภาระค่าใช้จ่ายจนเกินไปให้แก่บริษัทฯ
และไม่ทำให้บริษัทฯ สูญเสียความสามารถในการแข่งขันด้วยเช่นกัน

คุณภาพของข้อมูลที่เปิดเผย ประกอบด้วย ความถูกต้อง ครบถ้วนชัดเจน เพียงพอ และทันกาล
และรายละเอียดอื่นๆ ตามที่ได้กล่าวแล้วในหัวข้อสิทธิของผู้ถือหุ้น คณะกรรมการฯ
ได้จัดทำรายงานความรับผิดชอบของคณะกรรมการฯ
ต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี
และคณะกรรมการตรวจสอบได้มีความเห็นเกี่ยวกับคุณภาพรายงานทางการเงิน
ดังปรากฏในหัวข้อรายงานของคณะกรรมการตรวจสอบ

นอกจากการเปิดเผยสารสนเทศที่มีคุณภาพต่อบุคคลภายนอกจะสะท้อนให้เห็นถึงความโปร่งใสในการดำเนินงานของบริษัทฯ
แล้วยังเป็นสิ่งสำคัญที่จะส่งเสริมความเชื่อมั่นและความมั่นใจของผู้ลงทุนและผู้ที่เกี่ยวข้องอีกด้วย
คณะกรรมการฯ
จึงได้มีการกำกับดูแลและติดตามให้ผู้รับผิดชอบตามที่กำหนดไม่เพียงแต่ทำการเปิดเผยสารสนเทศในระดับขั้นต่ำที่กฎหมายหรือข้อบังคับกำหนดเท่านั้น
แต่ยังให้เน้นความสำคัญกับความเสมอภาคของผู้ลงทุนในการรับรู้สารสนเทศอีกด้วย

3)  ช่องทางการเปิดเผยข้อมูล

บริษัทฯ ได้กำหนดผู้รับผิดชอบการเปิดเผยข้อมูลในเรื่องต่างๆ ไว้อย่างชัดเจน
และใช้ช่องทางการเปิดเผยข้อมูลผ่านสื่ออิเล็กทรอนิกส์ของ ตลท.
เป็นช่องทางหลักในการเปิดเผยข้อมูล นอกจากนั้นได้จัดให้มีเว็บไซต์ การแถลงข่าวผลประกอบการ
การประชุมนักวิเคราะห์หลักทรัพย์ การส่งข่าวแก่สื่อมวลชน
การพบนักลงทุนในประเทศและในต่างประเทศ และกิจกรรมอื่นๆ
ดังรายละเอียดที่ปรากฏในหัวข้อประเภทของข้อมูลที่ทำการเปิดเผยบริษัทฯ
ได้ให้ความสำคัญกับการเปิดเผยข้อมูลและสารสนเทศที่สำคัญ โดยคณะกรรมการฯ
และฝ่ายบริหารได้มีการตรวจสอบติดตามให้มีการปฏิบัติตามหลักการและกฎเกณฑ์ที่กำหนดและบังคับใช้อย่างเคร่งครัดโดยกำหนดหน่วยงานและผู้รับผิดชอบ
รวมทั้งพัฒนาช่องทางการสื่อสารเพื่อให้ข้อมูลที่เปิดเผยมีคุณภาพ

4)  งานนักลงทุนสัมพันธ์

บริษัทฯ ได้จัดให้มี “ส่วนนักลงทุนสัมพันธ์”
เป็นหน่วยงานประจำที่มีหน้าที่รับผิดชอบการติดต่อสื่อสารและให้บริการข้อมูล ข่าวสาร
และจัดกิจกรรมต่างๆ ของบริษัทฯ เพื่อสร้างความสัมพันธ์อันดีระหว่างบริษัทฯ กับผู้ถือหุ้น
ผู้ลงทุนสถาบัน ผู้ลงทุนทั่วไป นักวิเคราะห์หลักทรัพย์ และภาครัฐที่เกี่ยวข้อง
อย่างเท่าเทียมกันและเป็นธรรม รวมถึงการจัดทำแผนงานนักลงทุนสัมพันธ์ประจำปี
ซึ่งผู้บริหารระดับสูงของบริษัทฯ เข้าร่วมในการดำเนินงานอย่างสม่ำเสมอ
โดยที่กรรมการผู้จัดการใหญ่และผู้บริหารระดับสูงที่เกี่ยวข้องเป็นผู้แถลงผลการดำเนินงาน
ให้ข้อมูลเพิ่มเติมและชี้แจงตอบข้อซักถามในการประชุมนักวิเคราะห์หลักทรัพย์
รวมทั้งการพบนักลงทุนทั้งในประเทศและในต่างประเทศ
สำหรับการติดต่อส่วนนักลงทุนสัมพันธ์สามารถทำได้โดยส่งเอกสารทางไปรษณีย์ตามที่อยู่ของบริษัทฯ
ทางโทรศัพท์หมายเลข 02 794 9841 ทางโทรสารหมายเลข 02 794 9888 ต่อ 9841
เว็บไซต์ของบริษัทฯ ที่ www.ratch.co.th และทางจดหมายอิเล็กทรอนิกส์ที่ ir@ratch.co.th

5)  การเปิดเผยนโยบายและการจ่ายค่าตอบแทนกรรมการและผู้บริหาร

คณะกรรมการฯ ได้เปิดเผยการจ่ายค่าตอบแทนสำหรับกรรมการและผู้บริหาร
รวมทั้งเปิดเผยค่าตอบแทนกรรมการเป็นรายบุคคลและแยกประเภทของค่าตอบแทน
และค่าตอบแทนของผู้บริหารแยกประเภทค่าตอบแทน นอกจากนี้ในแบบ 56-1
ฉบับนี้ยังได้เพิ่มเติมการเปิดเผยค่าตอบแทนโดยรวมของพนักงานไว้ด้วย
(รายละเอียดตามที่ปรากฏในหัวข้อโครงสร้างการจัดการ)

9.5 ความรับผิดชอบของคณะกรรมการ

1)  บทบาท หน้าที่ และความรับผิดชอบของคณะกรรมการ

ในการดำเนินงานของคณะกรรมการฯ ที่ผ่านมาได้ยึดถือความเป็นอิสระในการตัดสินใจ
เพื่อประโยชน์ของบริษัทฯ และผู้ถือหุ้นโดยรวมเป็นเป้าหมายสูงสุด
กรรมการทุกคนจึงตระหนักในหน้าที่ต่อผู้ถือหุ้นที่เป็นเจ้าของกิจการและเป็นผู้แต่งตั้งกรรมการโดยการปฏิบัติหน้าที่และความรับผิดชอบในการดูแลการบริหารกิจการให้เป็นไปเพื่อประโยชน์ที่ดีที่สุดของผู้ถือหุ้น
(Fiduciary Duty) ครอบคลุมหน้าที่สำคัญ 4 ประการ ได้แก่
การปฏิบัติหน้าที่ด้วยความระมัดระวัง (Duty of Care) การปฏิบัติหน้าที่ด้วยความซื่อสัตย์สุจริต
(Duty of Loyalty) การปฏิบัติตามกฎหมาย วัตถุประสงค์ ข้อบังคับและมติที่ประชุมผู้ถือหุ้น
(Duty of Obedience) และการเปิดเผยข้อมูลต่อผู้ถือหุ้นอย่างถูกต้องครบถ้วนและโปร่งใส
(Duty of Disclosure)

-   บทบาทในการกำหนดนโยบายและทิศทางในการดำเนินงาน

เพื่อเป็นพื้นฐานที่แข็งแกร่งในการบริหารจัดการสู่การเจริญเติบโตอย่างมั่นคงและยั่งยืนของบริษัทฯ
คณะกรรมการฯ ได้พิจารณาร่วมกับฝ่ายบริหารในการจัดทำและประกาศนโยบายต่างๆ
ดังกล่าวแล้วในหัวข้อจรรยาบรรณทางธุรกิจและนโยบายการกำกับดูแลกิจการที่ดี

คณะกรรมการฯ มีหน้าที่ความรับผิดชอบในการพิจารณาร่วมกับฝ่ายบริหาร เพื่อกำหนดวิสัยทัศน์
พันธกิจ แผนธุรกิจ เป้าหมาย กลยุทธ์ทางธุรกิจ งบประมาณ โครงสร้างองค์กร
และโครงสร้างค่าตอบแทน รวมถึงได้กำหนดให้มีการสื่อสารวิสัยทัศน์
เป้าหมายและผลการดำเนินงานของบริษัทฯ ให้กรรมการ ผู้บริหาร
และพนักงานทราบและเข้าใจทั่งทั้งองค์กร นอกจากนี้ ยังได้กำหนดให้มีการทบทวนเป็นประจำทุกปี
หรือตามสถานการณ์ที่จำเป็น

ในการพิจารณากำหนดแผนกลยุทธ์ คณะกรรมการฯ และฝ่ายบริหารได้ร่วมกันพิจารณาข้อมูลต่างๆ
อย่างละเอียดรอบด้าน ได้แก่ ลักษณะและโครงสร้างธุรกิจของกลุ่มบริษัทฯ วิสัยทัศน์ พันธกิจ
นโยบาย เป้าหมาย แผนการลงทุน ผลการดำเนินงาน
และการประเมินผลการปฏิบัติเปรียบเทียบกับเป้าหมายตามแผนธุรกิจ
การวิเคราะห์สภาพแวดล้อมภายใน เช่น โครงสร้างการบริหาร บุคลากร การเงิน
การเลือกใช้กลยุทธ์ การสร้างความสัมพันธ์กับคู่ค้า และข้อมูลลูกค้า
การวิเคราะห์สภาพแวดล้อมภายนอก เช่น โครงสร้างกิจการไฟฟ้า แผนพัฒนากำลังการผลิตไฟฟ้า
ปัจจัยภายนอกสำคัญที่มีผลกระทบต่อการดำเนินงานของบริษัทฯ เช่น
การเข้าสู่ประชาคมเศรษฐกิจอาเซียน (ASEAN Economic Community: AEC) นโยบายภาครัฐ
อัตราการเติบโตของความต้องการไฟฟ้า ราคาน้ำมันดิบ ข้อจำกัดเรื่องทรัพยากรการผลิต
(เชื้อเพลิงและเทคโนโลยี) ข้อจำกัดทางเศรษฐกิจ สังคมและสิ่งแวดล้อม
และสภาพการแข่งขันในอุตสาหกรรมไฟฟ้า การวิเคราะห์ภาวะอุตสาหกรรมในประเทศ
ปัจจัยอุตสาหกรรมผลิตไฟฟ้ากับเศรษฐกิจมหภาคต่างประเทศ
รวมถึงทางเลือกการกำหนดเป้าหมายเพื่อบรรลุวิสัยทัศน์

-   บทบาทในการติดตามและกำกับดูแลการปฏิบัติของฝ่ายบริหาร

เพื่อให้เป็นไปตามหลักการกำกับดูแลกิจการที่ดีขององค์กร คณะกรรมการฯ
ได้ติดตามตรวจสอบการดำเนินกิจการของฝ่ายบริหารและของบริษัทฯ โดยให้มีการทบทวนนโยบาย
ดูแลให้มีการสื่อสารอย่างทั่วถึงสู่กรรมการ ผู้บริหาร และพนักงานทุกระดับของบริษัทฯ
ตลอดจนการแถลงผลการปฏิบัติและการกำกับดูแลกิจการที่ใช้ในบริษัทฯ ในรายงานประจำปี

คณะกรรมการฯ ได้กำหนดให้ฝ่ายบริหารนำเสนอรายงานต่อที่ประชุมคณะกรรมการฯ เป็นประจำ
ได้แก่ รายงานรายเดือน (เช่น รายงานการวิเคราะห์ผลการดำเนินงานประจำเดือน
รายงานความก้าวหน้าโครงการที่บริษัทฯ เข้าลงทุน
รายงานสรุปเงินลงทุนระยะสั้นและระยะยาวของบริษัทฯ งบกระแสเงินสดของบริษัทฯ
รายงานพลังงานไฟฟ้าสูงสุด และพลังงานไฟฟ้าในระบบของ กฟผ. และของประเทศไทย
ราคาหุ้นหมวดพลังงาน) รายงานรายไตรมาส (เช่น รายงานงบการเงินประจำไตรมาส)
รายงานรายปี (รายงานงบการเงินประจำปี
การประเมินผลการดำเนินงานประจำปีเปรียบเทียบกับเป้าหมาย)
และรายงานการประชุมคณะกรรมการชุดย่อยที่คณะกรรมการฯ แต่งตั้งขึ้น
ในกรณีที่มีผลการดำเนินงานไม่เป็นไปตามเป้าหมายสำหรับกรณีที่เกิดจากปัจจัยที่สามารถควบคุมได้จะมีการวิเคราะห์สาเหตุที่ทำให้ไม่เป็นไปตามเป้าหมาย
แล้วเร่งรัด ติดตาม แก้ไข ส่วนกรณีที่เกิดจากปัจจัยที่ไม่สามารถควบคุมได้
ให้มีการทบทวนปรับแผนงานและกำหนดเป้าหมายใหม่ และ/หรือเป้าหมายทดแทน

นอกเหนือจากการรายงานและการติดตามการดำเนินงานในงานประจำโดยฝ่ายบริหารแล้ว
ช่องทางและกลไกสำคัญที่ฝ่ายบริหารใช้ในการติดตามการดำเนินงานอย่างมีประสิทธิภาพ ได้แก่
การประชุมผู้บริหารระดับสูงของบริษัทย่อยและบริษัทในเครือ และการประชุมผู้บริหารภายในบริษัทฯ
ที่กำหนดให้มีการประชุมประจำทุกเดือน ประกอบด้วยการประชุมผู้บริหารระดับสูง
และการประชุมผู้บริหารระดับผู้อำนวยการฝ่าย เพื่อติดตามผลการดำเนินงานรับทราบ ป้องกัน
แก้ไขปัญหาข้อขัดข้องในการดำเนินงาน
นอกจากนี้ได้กำหนดให้พนักงานระดับผู้จัดการส่วนซึ่งเป็นผู้บังคับบัญชาระดับต้นเข้าร่วมในการประชุมผู้บริหารภายในบริษัทฯ
เป็นประจำทุก 3 เดือนด้วย

-   บทบาทในการกำหนดเปลี่ยนแปลงที่จำเป็นและแก้ไขสถานการณ์หรือปัญหา

คณะกรรมการฯ มีบทบาทสำคัญในการกำหนดหรือทำให้เกิดการเปลี่ยนแปลงที่จำเป็นสำหรับองค์กร
เช่น การปรับปรุงโครงสร้างองค์กร แผนธุรกิจของบริษัทฯ
การกำหนดเกณฑ์ประเมินผลและตัวชี้วัดผลการดำเนินงานประจำปีของบริษัทฯ
และผู้บริหารระดับสูงโดยได้ใช้เวลาอย่างเต็มที่ในการพิจารณาร่วมกับฝ่ายบริหารอย่างรอบด้านก่อนการตัดสินใจ

คณะกรรมการฯ ได้กำหนดทิศทางให้เน้นการมีส่วนร่วมของชุมชนในการดำเนินงานของบริษัทฯ
ให้ความสำคัญกับพลังงานสะอาด (Green Energy)
และการติดตามข้อกำหนดและการดำเนินการเรื่อง Carbon Credit
ซึ่งเป็นแนวโน้มที่สำคัญของกิจการพลังงานในอนาคต

คณะกรรมการฯ มีบทบาทสำคัญในการให้คำแนะนำเพื่อแก้ไขสถานการณ์หรือปัญหาของบริษัทฯ
ซึ่งโดยทั่วไปฝ่ายบริหารนำเสนอในที่ประชุมคณะกรรมการฯ และในเรื่องที่มีความซับซ้อนและอ่อนไหว
คณะกรรมการฯ
จะมอบหมายกรรมการเข้าพิจารณาและดำเนินการร่วมกับฝ่ายบริหารอย่างละเอียดรอบคอบ
กรรมการที่มาจากภาครัฐช่วยให้ความกระจ่างเกี่ยวกับนโยบาย กฎระเบียบ และวิธีปฏิบัติที่เกี่ยวข้อง
ทำให้บริษัทฯ มีความเข้าใจเจตนารมณ์ของข้อกำหนดที่บังคับใช้และทำให้บริษัทฯ
ปฏิบัติได้ถูกต้องยิ่งขึ้น
ในขณะที่กรรมการที่มาจากภาคเอกชนช่วยให้แง่คิดในการดำเนินธุรกิจเป็นไปอย่างมีประสิทธิภาพกรรมการได้ให้คำแนะนำแก่บริษัทฯ
ตามความรู้ความชำนาญเฉพาะด้านเช่น วิศวกรรม บัญชี ภาษี กฎหมาย เศรษฐศาสตร์ เป็นต้น
และกรรมการที่ได้รับมอบหมายไปเป็นผู้แทนในคณะกรรมการของบริษัทย่อยและบริษัทร่วมทุน
ได้รับนโยบายจากคณะกรรมการฯ
เพื่อให้บริษัทย่อยและบริษัทร่วมทุนดำเนินงานสอดคล้องไปในทิศทางเดียวกัน

การประชุมคณะกรรมการที่ไม่เป็นผู้บริหาร คณะกรรมการฯ
กำหนดให้มีการประชุมกรรมการที่ไม่เป็นผู้บริหารอย่างน้อยปีละครั้งเพื่อให้กรรมการได้พิจารณาและทบทวนการปฏิบัติงานของคณะกรรมการฯฝ่ายบริหาร
และบริษัทฯ รวมถึงการอภิปรายปัญหาต่างๆ
เกี่ยวกับการจัดการที่อยู่ในความสนใจโดยไม่มีฝ่ายบริหารเข้าร่วมด้วย
โดยแจ้งให้กรรมการผู้จัดการใหญ่รับทราบผลการประชุมด้วย
และได้นำผลการพิจารณามาปรับปรุงประสิทธิภาพการทำงานของคณะกรรมการฯนอกจากนี้เพื่อส่งเสริมให้เกิดความเข้าใจอันดีต่อกันในระหว่างกรรมการด้วยกันและระหว่างกรรมการ
ฝ่ายบริหาร และพนักงานบริษัทฯ
ได้จัดให้มีการพบปะระหว่างกรรมการอย่างไม่เป็นทางการซึ่งรวมถึงการเข้าร่วมกิจกรรมของบริษัทฯ
เช่น กิจกรรมที่จัดขึ้นภายใต้โครงการความรับผิดชอบต่อสังคมและสิ่งแวดล้อมของบริษัทฯ
กิจกรรมสันทนาการที่บริษัทฯ จัดขึ้นเนื่องในโอกาสต่างๆ

-   การประเมินผลการปฏิบัติงานของผู้บริหารระดับสูง

คณะกรรมการฯ โดยการพิจารณากลั่นกรองจากคณะกรรมการทรัพยากรบุคคลและกำหนดค่าตอบแทน
ได้ทำการประเมินผลการปฏิบัติงานของผู้บริหารระดับสูงทุกปี
โดยใช้เกณฑ์การประเมินผลการปฏิบัติงานที่ได้ทำความตกลงร่วมกันไว้ตั้งแต่ต้นปี ในปี 2556
แบ่งเกณฑ์วัดผลเป็น 4 ด้าน ได้แก่ ด้านวางแผนและพัฒนาธุรกิจ ด้านการกำกับดูแลบริษัทในเครือ
ด้านบริหารการเงิน และด้านบริหารองค์กร มีน้ำหนักที่กำหนดในแต่ละด้านแตกต่างกันออกไป
และได้นำผลการประเมินไปประกอบการพิจารณากำหนดค่าตอบแทนของผู้บริหารระดับสูงด้วย
นอกจากนี้ ยังมีการประเมินด้านศักยภาพและการบริหาร ได้แก่ ความเป็นผู้นำ
การกำหนดและการปฏิบัติตามกลยุทธ์ การวางแผนและผลปฏิบัติทางการเงิน
การสร้างเครือข่ายความสัมพันธ์ ความรู้ความเข้าใจในธุรกิจ และคุณลักษณะส่วนตัว
สำหรับกรรมการผู้จัดการใหญ่และผู้บริหารระดับสูง

-   ค่าตอบแทนกรรมการและผู้บริหาร

ค่าตอบแทนกรรมการ (สำหรับคณะกรรมการบริษัทฯ และคณะกรรมการชุดย่อย)
ได้รับการพิจารณากลั่นกรองจากคณะกรรมการทรัพยากรบุคคลและกำหนดค่าตอบแทน
ก่อนเสนอคณะกรรมการฯ ให้ความเห็นชอบ เพื่อนำเสนอขออนุมัติจากที่ประชุมผู้ถือหุ้นทุกปี
โดยเป็นไปตามนโยบายและหลักเกณฑ์การจ่ายค่าตอบแทนกรรมการของบริษัทฯ
ซึ่งเชื่อมโยงกับเป้าหมายและผลประกอบการ ระดับความรับผิดชอบที่ได้รับมอบหมาย
อยู่ในลักษณะเทียบเคียงได้กับมาตรฐานหรือระดับที่ปฏิบัติอยู่ในธุรกิจประเภทและขนาดเดียวกัน
รวมทั้งสามารถดึงดูดและสร้างแรงจูงใจบุคลากรที่มีคุณวุฒิและคุณสมบัติที่เหมาะสม
และเอื้อประโยชน์ต่อความสำเร็จของบริษัทฯ

ค่าตอบแทนผู้บริหารระดับสูง
ได้รับการพิจารณากลั่นกรองจากคณะกรรมการทรัพยากรบุคคลและกำหนดค่าตอบแทน
ก่อนเสนอคณะกรรมการฯ
เพื่อพิจารณาอนุมัติโดยเชื่อมโยงกับการประเมินผลการปฏิบัติงานตามเกณฑ์ที่กำหนดไว้ล่วงหน้าร่วมกัน
โดยมีวัตถุประสงค์และหลักเกณฑ์โดยทั่วไปเช่นเดียวกับการพิจาณาค่าตอบแทนสำหรับกรรมการ
ในระหว่างการประชุมพิจารณากำหนดค่าตอบแทนของผู้บริหารระดับสูง
ไม่มีผู้มีส่วนได้ส่วนเสียเข้าร่วมในการพิจารณา และคณะกรรมการฯ
ได้อนุมัติกำหนดค่าตอบแทนของผู้บริหารระดับสูงตามผลการประเมิน
โดยประธานกรรมการได้แจ้งผลการพิจารณาให้กรรมการผู้จัดการใหญ่ทราบ
(รายละเอียดค่าตอบแทนกรรมการและผู้บริหารปรากฏในหัวข้อโครงสร้างการจัดการ)

2)  การปฐมนิเทศกรรมการใหม่และการพัฒนากรรมการและผู้บริหาร

คณะกรรมการฯ มีนโยบายในการเตรียมความพร้อมให้แก่กรรมการที่เข้ารับตำแหน่งใหม่
โดยในการปฐมนิเทศกรรมการใหม่ มีการบรรยายสรุปโดยกรรมการผู้จัดการใหญ่
พร้อมเอกสารประกอบที่ครอบคลุมลักษณะธุรกิจ คณะกรรมการชุดต่างๆ โครงสร้างการลงทุน
โครงสร้างองค์กร ผลการดำเนินงานทางการเงินและความก้าวหน้าของโครงการลงทุน
หนังสือบริคณห์สนธิ วัตถุประสงค์ หนังสือรับรอง ข้อบังคับ ระเบียบ
นโยบายและจรรยาบรรณทางธุรกิจ ค่าตอบแทนและสิทธิประโยชน์ของกรรมการบริษัทฯ
รายงานประจำปี และรายงานความรับผิดชอบต่อสังคมและสิ่งแวดล้อมของบริษัทฯ
รวมทั้งคู่มือกรรมการบริษัทจดทะเบียน และข้อมูลการปฏิบัติให้สอดคล้องกับข้อกำหนด (Compliance
Database)

คณะกรรมการฯ
มีนโยบายส่งเสริมให้กรรมการได้รับการพัฒนาอย่างต่อเนื่องโดยค่าใช้จ่ายของบริษัทฯ
เพื่อเสริมสร้างความเข้าใจในบทบาท หน้าที่ และความรับผิดชอบ
และส่งเสริมทักษะในการปฏิบัติหน้าที่ในฐานะกรรมการบริษัทจดทะเบียนได้อย่างมีประสิทธิภาพ
โดยได้จัดให้เข้าร่วมในการสัมมนาที่จัดโดยหน่วยงานที่เกี่ยวข้อง เช่น
สมาคมส่งเสริมสถาบันกรรมการบริษัทไทย (IOD) ตลาดหลักทรัพย์แห่งประเทศไทย
และสถาบันวิทยาการพลังงาน เป็นต้น
(รายละเอียดการเข้ารับการอบรมและสัมมนาในหลักสูตรที่สำคัญเกี่ยวกับการส่งเสริมการปฏิบัติหน้าที่ในฐานะกรรมการบริษัทจดทะเบียนของกรรมการปรากฏในข้อมูลกรรมการบริษัท)

ฝ่ายบริหารได้จัดทำสรุปข้อมูลที่เกี่ยวข้องและสอดคล้องกับข้อกฎหมายและข้อกำหนดต่างๆ
ของหน่วยงานกำกับดูแลที่เกี่ยวข้องเสนอคณะกรรมการฯ เพื่อรับทราบประกาศ ข้อกำหนด ข้อบังคับ
และหนังสือเวียนต่างๆ ทั้งที่ออกใหม่และที่ปรับปรุงแก้ไขโดยสำนักงาน ก.ล.ต. และตลท.
อย่างสม่ำเสมอ

คณะกรรมการฯ ยึดหลักการปฏิบัติที่ต้องสอดคล้องกับข้อกฎหมายและข้อกำหนดต่างๆ
ของหน่วยงานกำกับดูแลอย่างเคร่งครัดมาโดยตลอด
และฝ่ายบริหารได้จัดทำสรุปข้อมูลที่เกี่ยวข้องเสนอคณะกรรมการฯ เพื่อรับทราบประกาศ ข้อกำหนด
ข้อบังคับ และหนังสือเวียนต่างๆ ทั้งที่ออกใหม่และที่ปรับปรุงแก้ไขโดยสำนักงาน ก.ล.ต. และตลท.
อย่างสม่ำเสมอ

นอกจากนี้บริษัทฯ
ได้ส่งผู้บริหารและผู้ปฏิบัติงานที่เกี่ยวข้องเข้ารับการฝึกอบรมในหลักสูตรเลขานุการบริษัทหลักสูตรเกี่ยวกับการกำกับดูแลกิจการที่ดี
หลักสูตรเกี่ยวกับการตรวจสอบภายในและการบริหารความเสี่ยง
รวมทั้งหลักสูตรอื่นที่เกี่ยวข้องที่จัดโดยหน่วยงานและสถาบันต่างๆ
เพื่อให้มีความรู้ความเข้าใจการทำงานในหน้าที่ที่รับผิดชอบ
ซึ่งจะช่วยสนับสนุนการทำงานของคณะกรรมการฯ และคณะกรรมการชุดย่อยได้อย่างเต็มที่

3)  แผนสืบทอดตำแหน่งสำหรับผู้บริหารระดับสูง

คณะกรรมการฯ กำหนดให้คณะกรรมการทรัพยากรบุคคลและกำหนดค่าตอบแทน
มีหน้าที่ในการจัดให้มีแผนสืบทอดตำแหน่ง (Succession Plan)
อย่างไรก็ตามการสืบทอดตำแหน่งกรรมการผู้จัดการใหญ่นั้น เป็นไปตามนโยบายของผู้ถือหุ้นใหญ่ คือ
กฟผ. ที่จะคัดเลือกผู้บริหารของ กฟผ. ที่มีคุณสมบัติ
ความรู้ความสามารถเหมาะสมและเอื้อประโยชน์ต่อการประกอบกิจการของบริษัทฯ
เสนอคณะกรรมการฯ ผ่านคณะกรรมการทรัพยากรบุคคลและกำหนดค่าตอบแทน พิจารณาแต่งตั้ง

แผนสืบทอดตำแหน่งผู้บริหารในระดับอื่นๆ ได้มีการพัฒนาขึ้นอย่างเป็นระบบ
โดยทำการวิเคราะห์สมรรถนะ (Competency) และคุณสมบัติที่คาดหวังสำหรับตำแหน่งต่างๆ
เพื่อทำการพัฒนาบุคลากรและสรรหาผู้ที่มีคุณสมบัติ เพื่อมีการพิจารณาเลื่อน ลด ปลด ย้าย
และเตรียมบุคลากรให้พร้อมรองรับการขยายงานของบริษัทฯ ทั้งในปัจจุบันและอนาคต
(รายละเอียดการจัดทำแผนสืบทอดตำแหน่งได้กล่าวถึงแล้วในหัวข้อบทบาทของผู้มีส่วนได้เสีย-พนักงาน)

4)  การจัดสรรเงินสำรองสำหรับความสูญเสียจากการปฏิบัติหน้าที่ของกรรมการและผู้บริหารโดยสุจริต

กรรมการและเจ้าหน้าที่บริหารของบริษัทฯ ปฏิบัติงานในหน้าที่ที่ได้รับมอบหมาย
หรือเป็นหน้าที่โดยฐานะและตำแหน่งเพื่อประโยชน์ของบริษัทฯ
รวมทั้งการไปดำรงตำแหน่งในบริษัทอื่นตามที่ได้รับคำสั่ง
กรณีมีการฟ้องร้องเรียกค่าเสียหายอันเนื่องจากการปฏิบัติหน้าที่ดังกล่าว ฝ่ายกฎหมายของบริษัทฯ
รับผิดชอบในการจัดการดำเนินการต่อสู้ทางคดีจนคดีถึงที่สุด โดยบริษัทฯ ได้จัดสรรงบประมาณปีละ 2
ล้านบาท เพื่อเป็นเงินสำรองสำหรับความสูญเสียดังกล่าว
ในกรณีที่พบว่าเป็นการปฏิบัติหน้าที่ซึ่งกระทำไปภายใต้อำนาจหน้าที่โดยชอบ
ไม่ว่าการกระทำนั้นจะเกิดขึ้นในสมัยปัจจุบันหรือในอดีต ยกเว้นการกระทำที่เป็นการฉ้อฉลหรือทุจริต
บริษัทฯ จะไม่รับผิดชอบความสูญเสียที่เกิดขึ้น
และจะเรียกค่าใช้จ่ายที่เกิดขึ้นทั้งหมดในการต่อสู้ทางคดีคืนจากกรรมการหรือเจ้าหน้าที่บริหารที่ฉ้อฉลหรือทุจริตนั้น

9.6 นโยบายการกำกับดูแลกิจการที่ดีและจรรยาบรรณทางธุรกิจ

1)  นโยบายการกำกับดูแลกิจการที่ดี

เพื่อให้กลุ่มบริษัท ผลิตไฟฟ้าราชบุรีโฮลดิ้ง จำกัด (มหาชน) มีแนวปฏิบัติที่เป็นมาตรฐานสากล
เป็นที่ยอมรับและสร้างความเชื่อมั่นให้เกิดแก่ผู้ถือหุ้น ผู้ลงทุน และผู้มีส่วนได้เสียทุกฝ่าย บริษัทฯ
จึงยึดมั่นในเจตนารมณ์ที่จะดำเนินธุรกิจด้วยสำนึกความรับผิดชอบต่อผลการดำเนินงาน
การปฏิบัติต่อผู้มีส่วนได้เสียโดยสุจริตและเสมอภาค
ความโปร่งใสในการดำเนินงานที่สามารถตรวจสอบได้ การเปิดเผยข้อมูลอย่างมีคุณภาพ
การสร้างมูลค่าเพิ่มแก่กิจการทั้งในระยะสั้นและระยะยาว การส่งเสริมพัฒนาการปฏิบัติที่ดี
คุณธรรมและจริยธรรมของผู้บริหารและพนักงาน และความรับผิดชอบต่อสังคมและสิ่งแวดล้อม
คณะกรรมการฯ
ได้นำหลักการกำกับดูแลกิจการที่ดีสำหรับบริษัทจดทะเบียนของตลาดหลักทรัพย์แห่งประเทศไทย
(ตลท.) มาเป็นแนวทางหลักในการกำกับดูแลกิจการ และส่งเสริมให้บริษัทฯ
เป็นองค์กรที่มีประสิทธิภาพ มีคุณธรรมและจริยธรรม
ในการบริหารจัดการและดำเนินธุรกิจควบคู่ไปกับการมีความรับผิดชอบต่อสังคม ชุมชน
และสิ่งแวดล้อม ซึ่งเป็นพื้นฐานของการเติบโตอย่างยั่งยืน และประกาศ
“นโยบายการกำกับดูแลกิจการที่ดีของกลุ่มบริษัทฯ” เป็นลายลักษณ์อักษรมาตั้งแต่ปี 2546
โดยมีการพิจารณาทบทวนนโยบายให้สอดคล้องเหมาะสมกับสถานการณ์เป็นประจำทุกปี

นอกจากนี้บริษัทฯ ได้ประกาศนโยบายอื่นๆ เพื่อให้มีแนวทางปฏิบัติครอบคลุมผู้มีส่วนได้เสียกลุ่มต่างๆ
ได้แก่ นโยบายการบริหารความเสี่ยง นโยบายเกี่ยวกับผู้ถือหุ้น นโยบายเกี่ยวกับพนักงาน
นโยบายเกี่ยวกับสังคมและสิ่งแวดล้อม และนโยบายการใช้งานระบบเครือข่ายและคอมพิวเตอร์
นโยบายความปลอดภัย อาชีวอนามัย และสภาพแวดล้อมในการทำงาน และนโยบาย 5ส
(นโยบายทุกฉบับเผยแพร่ไว้บนเว็บไซต์ของบริษัทฯ www.ratch.co.th)
และยังให้มีการศึกษาเพื่อเตรียมความพร้อมที่จะรองรับการเข้าสู่ประชาคมอาเซียน (AEC)
ซึ่งจะต้องมีการปรับปรุงกฎเกณฑ์และข้อกำหนดที่จะใช้ร่วมกันของบริษัทจดทะเบียนในอาเซียนต่อไป

2)  จรรยาบรรณทางธุรกิจ

เพื่อเป็นกรอบพฤติกรรมที่พึงประสงค์และข้อพึงปฏิบัติของบริษัทฯ ผู้บริหาร หรือพนักงาน ต่อเจ้าหนี้
คู่ค้า คู่แข่งทางการค้า ชุมชนและสังคม ภาครัฐ สิ่งแวดล้อม คณะกรรมการฯ
จึงได้จัดทำจรรยาบรรณทางธุรกิจไว้เป็นลายลักษณ์อักษร ประกอบด้วยเอกสาร 3 ฉบับ ได้แก่
จรรยาบรรณบริษัท จรรยาบรรณผู้บริหาร และจรรยาบรรณพนักงาน
ซึ่งได้ประกาศใช้มาอย่างต่อเนื่องนับตั้งแต่เริ่มก่อตั้งบริษัทฯ เมื่อปี 2543
และได้ทบทวนจรรยาบรรณทางธุรกิจให้มีความเหมาะสมสอดคล้องกับสภาวะแวดล้อมที่เปลี่ยนแปลงไป
สามารถตอบสนองวิสัยทัศน์ พันธกิจ นโยบาย และเป้าหมาย
รวมทั้งส่งเสริมการเติบโตอย่างยั่งยืนของบริษัทฯ (จรรยาบรรณทั้ง 3 ฉบับ
เผยแพร่ไว้บนเว็บไซต์ของบริษัทฯ www.ratch.co.th)

3)  การสื่อสารและติดตามการปฏิบัติให้เป็นไปตามนโยบายกำกับดูแลกิจการที่ดีและจรรยาบรรณทางธุรกิจ

เพื่อกระตุ้นให้เกิดจิตสำนึกและความผูกพันที่จะปฏิบัติตามจรรยาบรรณ
ในการปฐมนิเทศเมื่อเริ่มเข้าทำงานและปฏิบัติหน้าที่
พนักงานและกรรมการใหม่ทุกคนจะได้รับเอกสารจรรยาบรรณ นอกเหนือจากเอกสารอื่นๆ
ที่จะใช้เป็นคู่มือและเอกสารอ้างอิงในการปฏิบัติหน้าที่ และมีการลงชื่อรับทราบ
มีการสื่อสารนโยบายการกำกับดูแลกิจการที่ดี โดยถ่ายทอดแนวนโยบายจากคณะกรรมการฯ
และผู้บริหารระดับสูงสู่พนักงานทุกระดับอย่างทั่วถึง รับทราบปัญหา ข้อขัดข้องและข้อเสนอต่างๆ
จากพนักงาน เพื่อพิจารณาดำเนินการ
รวมถึงประเมินผลการปฏิบัติให้สอดคล้องกับนโยบายการกำกับดูแลกิจการที่ดีขององค์กร
ผ่านช่องทางในการสื่อสารและถ่ายทอดนโยบายและข่าวสารเกี่ยวกับการกำกับดูแลกิจการที่ดีให้แก่สำนักงาน
ได้แก่ ระบบอินทราเน็ต และระบบจดหมายอิเล็กทรอนิกส์
ที่พนักงานสามารถใช้งานได้อย่างสะดวกและทั่วถึง และการสื่อสารในการประชุมภายในระดับต่างๆ
ของบริษัทฯ

บริษัทฯ มอบหมายให้ “ฝ่ายตรวจสอบภายใน”
มีหน้าที่ในการติดตามตรวจสอบการปฏิบัติภายใต้แผนการตรวจสอบประจำปี
และรายงานคณะกรรมการตรวจสอบรับทราบผลการตรวจสอบ
พร้อมข้อเสนอแนะแนวทางแก้ไขและป้องกันความเสียหายที่อาจเกิดขึ้นเป็นประจำทุกไตรมาส
นอกเหนือจากการหารือร่วมกันกับหน่วยงานต่างๆ อย่างสม่ำเสมอ

เพื่อเป็นแนวทางปฏิบัติในเรื่องที่เกี่ยวข้องกับการดำเนินงานของบริษัทฯ
ในฐานะที่เป็นบริษัทจดทะเบียนใน ตลท. เช่น การเปิดเผยข้อมูลและสารสนเทศ
การทำรายการที่เกี่ยวโยงกัน การได้มาหรือจำหน่ายไปซึ่งสินทรัพย์ เป็นต้น บริษัทฯ ได้จัดทำ
“ข้อมูลการปฏิบัติให้สอดคล้องกับข้อกำหนด” (Compliance Database)
จัดส่งให้กรรมการและจัดเก็บในระบบข้อมูลภายใน ซึ่งพนักงานทุกคนสามารถเข้าถึงและใช้ข้อมูลได้
โดยมีการปรับข้อมูลให้เป็นปัจจุบันตามการเปลี่ยนแปลงข้อกำหนดอยู่ตลอดเวลา

คณะกรรมการฯ ได้กำหนด “แบบแจ้งรายงานการมีส่วนได้เสียของกรรมการและผู้บริหาร”
และให้กรรมการและผู้บริหารจัดทำรายงานการมีส่วนได้เสียของตนและบุคคลที่เกี่ยวข้องส่งให้เลขานุการบริษัทจัดเก็บและส่งสำเนาให้ประธานกรรมการและประธานกรรมการตรวจสอบตามข้อกำหนดของพระราชบัญญัติหลักทรัพย์และตลาดหลักทรัพย์
ซึ่งใช้เป็นข้อมูลสำหรับการพิจารณาผู้มีส่วนได้เสียที่ไม่มีสิทธิออกเสียงในที่ประชุมคณะกรรมการฯ
และที่ประชุมผู้ถือหุ้น

4)  ค่านิยมองค์กร (Core Value)

บริษัทฯ
เชื่อมั่นว่าการประกอบธุรกิจให้ประสบความสำเร็จอย่างยั่งยืนและสามารถธำรงความเป็นบริษัทชั้นนำในธุรกิจนั้น
นอกเหนือจากความมุ่งมั่นเอาใจใส่ในการปฏิบัติงาน การพัฒนาเทคโนโลยีใหม่ๆ
การจัดให้มีระบบการบริหารจัดการและการกำกับดูแลกิจการที่ดีแล้ว สิ่งสำคัญอีกประการหนึ่งคือ
การยึดมั่นในจริยธรรมและคุณธรรมในการประกอบธุรกิจ
ดังจะเห็นได้จากการให้ความสำคัญในเรื่องความซื่อสัตย์สุจริต ไม่ว่าจะเป็นการประพฤติที่ซื่อตรง
จริงใจ ไม่คดโกงไม่หลอกลวง ทั้งทางตรงและทางอ้อม รวมถึงการรักษาความลับ
ผลประโยชน์และทรัพย์สินของบริษัทฯ ตลอดจนการให้ข้อมูลที่ถูกต้องและไม่บิดเบือนจากความเป็นจริง
และการปฏิบัติตามระเบียบปฏิบัติพัฒนาการเรื่องดังกล่าวเริ่มตั้งแต่การกำหนดนโยบายการกำกับดูแลกิจการที่ดีและจรรยาบรรณทางธุรกิจเป็นลายลักษณ์อักษร
เพื่อเป็นแนวทางการปฏิบัติของคณะกรรมการฯ ผู้บริหาร และพนักงาน จากนั้นจึงได้เสริมสร้าง
“ค่านิยมร่วม” ซึ่งสอดรับกับทิศทางการเติบโตของบริษัทฯ ตามแผนธุรกิจที่มีการปรับเปลี่ยน ได้แก่
Reliability, Accountability, Trust, Challenge และ Happiness

ตลอดปี 2557 ไม่พบเหตุการณ์หรือการปฏิบัติใดๆ
ที่ไม่สอดคล้องกับจรรยาบรรณทางธุรกิจและนโยบายการกำกับดูแลกิจการที่ดีที่บริษัทฯ ได้กำหนดไว้

9.7 คณะกรรมการชุดย่อย

  คณะกรรมการตรวจสอบ

คณะกรรมการตรวจสอบ ได้รับแต่งตั้งจากคณะกรรมการบริษัทฯ
และมีวาระการดำรงตำแหน่งคราวละ 3 ปี มีความรู้ความสามารถ ประสบการณ์
และคุณสมบัติตามข้อกำหนดของ ก.ล.ต. และตลท. ซึ่งประกอบด้วย เรืออากาศเอก ศิริเดช
จุลเปมะ ประธานกรรมการตรวจสอบ นายสาธิต รังคสิริ นายชวลิต พิชาลัย
และนางสาวปิยะธิดาประดิษฐบาทุกา เป็นกรรมการตรวจสอบ (กรรมการตรวจสอบทั้ง 4
คนเป็นกรรมการอิสระ และเป็นผู้ที่มีความรู้ความสามารถในการสอบทานการปฏิบัติ
รวมถึงงบการเงินของบริษัทฯ) โดยมีนายพรชัย จำนงค์เดช ผู้อำนวยการฝ่ายตรวจสอบภายใน
ทำหน้าที่เลขานุการ

คณะกรรมการตรวจสอบรับผิดชอบต่อคณะกรรมการบริษัทฯโดยตรง
มีอำนาจหน้าที่และความรับผิดชอบตามที่ได้รับมอบหมายจากคณะกรรมการบริษัทฯ
ซึ่งสอดคล้องกับข้อกำหนดของ ก.ล.ต. และ ตลท.โดยสรุป ได้แก่ การสอบทานให้บริษัทฯ
มีการรายงานทางการเงินอย่างถูกต้องและเพียงพอ มีระบบการควบคุมภายใน
การตรวจสอบภายในและการบริหารความเสี่ยงที่เหมาะสมและมีประสิทธิผล
มีการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ
ตลท.และกฎหมายที่เกี่ยวข้องกับธุรกิจของบริษัทฯ
การพิจารณาคัดเลือกเสนอแต่งตั้งบุคคลซึ่งมีความเป็นอิสระ เพื่อทำหน้าที่เป็นผู้สอบบัญชีของบริษัทฯ
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายบริหารเข้าร่วมประชุมด้วยอย่างน้อยปีละ 1
ครั้งการพิจารณารายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของ ตลท.
การจัดทำรายงานของคณะกรรมการตรวจสอบพร้อมความเห็นที่เปิดเผยไว้ในรายงานประจำปีของบริษัทฯ
การสอบทานงานของฝ่ายตรวจสอบภายในการพิจารณาและทบทวนหลักเกณฑ์
และวิธีการตรวจสอบให้เหมาะสมกับสภาพแวดล้อมทางธุรกิจอยู่เสมอ
การสรุปภารกิจของคณะกรรมการตรวจสอบเสนอคณะกรรมการบริษัทฯ ทราบ
และการรายงานสิ่งที่ตรวจพบหรือมีข้อสงสัยว่ามีรายการหรือการกระทำซึ่งอาจมีผลกระทบอย่างมีนัยสำคัญ
ต่อฐานะการเงินและผลการดำเนินงานของบริษัทฯ
ให้คณะกรรมการบริษัทฯเพื่อดำเนินการปรับปรุงแก้ไขภายในระยะเวลาที่คณะกรรมการตรวจสอบเห็นสมควร
(บริษัทฯ
กำหนดหน้าที่และความรับผิดชอบของคณะกรรมการตรวจสอบไว้ในระเบียบว่าด้วยคณะกรรมการตรวจสอบ
และเผยแพร่บนเว็บไซต์ของบริษัทฯ)

  คณะกรรมการทรัพยากรบุคคลและกำหนดค่าตอบแทน

กรรมการทรัพยากรบุคคลและกำหนดค่าตอบแทน แต่งตั้งโดยคณะกรรมการบริษัทฯ
และมีวาระการดำรงตำแหน่งคราวละ 3
ปีคณะกรรมการทรัพยากรบุคคลและกำหนดค่าตอบแทนประกอบด้วยนายทรงภพ พลจันทร์
ประธานกรรมการทรัพยากรบุคคลและกำหนดค่าตอบแทน นายพูนสุข โตชนาการ และนางสาวรัตนา
ตรีพิพัฒน์กุลเป็นกรรมการทรัพยากรบุคคลและกำหนดค่าตอบแทน โดยมีนายประยุทธ ธงสุวรรณ
ผู้ช่วยกรรมการผู้จัดการใหญ่บริหารองค์กรทำหน้าที่เลขานุการ

คณะกรรมการทรัพยากรบุคคลและกำหนดค่าตอบแทน รับผิดชอบต่อคณะกรรมการบริษัทฯ โดยตรง
และมีอำนาจหน้าที่และความรับผิดชอบในการบริหารทรัพยากรบุคคลและกำหนดค่าตอบแทนสำหรับคณะกรรมการฯ
คณะกรรมการชุดย่อย และผู้บริหารระดับสูง (หมายถึง ผู้ดำรงตำแหน่งกรรมการผู้จัดการใหญ่
รองกรรมการผู้จัดการใหญ่ และผู้ช่วยกรรมการผู้จัดการใหญ่) ของกลุ่มบริษัทฯ
ตามที่ได้รับมอบหมายจากคณะกรรมการฯ ได้แก่
การกำหนดวิสัยทัศน์และกลยุทธ์ทางด้านทรัพยากรบุคคล และแผนพัฒนาผู้บริหารของกลุ่มบริษัทฯ
การดูแลให้คณะกรรมการของกลุ่มบริษัทฯ มีขนาดและองค์ประกอบที่เหมาะสมกับองค์กร
รวมถึงให้มีการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป การกำหนดนโยบาย
หลักเกณฑ์ วิธีการ และกระบวนการที่ชัดเจน โปร่งใส เหมาะสม และเป็นประโยชน์ต่อองค์กร
ในการสรรหา ถอดถอน หรือเลิกจ้าง กรรมการและผู้บริหารระดับสูงของกลุ่มบริษัทฯ
เพื่อเสนอต่อคณะกรรมการของกลุ่มบริษัทฯ พิจารณาอนุมัติ เพื่อให้กลุ่มบริษัทฯ
มีคณะผู้บริหารที่มีคุณสมบัติ ความรู้ ความสามารถ ที่เหมาะสม
และประสบการณ์ในการดำเนินกิจการของกลุ่มบริษัทฯ ให้มีประสิทธิภาพและประสบความสำเร็จ
การคัดเลือกและเสนอชื่อบุคคลที่มีคุณสมบัติเหมาะสมเพื่อดำรงตำแหน่งกรรมการและผู้บริหารระดับสูงของกลุ่มบริษัทฯ
การจัดให้มีแผนสืบทอดตำแหน่งบริหารที่สำคัญ การกำหนดนโยบายและกลยุทธ์การจ่ายค่าตอบแทน
รวมถึงจำนวนค่าตอบแทนและผลประโยชน์อื่น ให้แก่กรรมการและผู้บริหารระดับสูงของกลุ่มบริษัทฯ
เพื่อเสนอต่อคณะกรรมการของกลุ่มบริษัทฯ พิจารณาอนุมัติ โดยมีหลักเกณฑ์ที่ชัดเจน โปร่งใส
และเหมาะสมกับหน้าที่และความรับผิดชอบ และอิงกับผลการปฏิบัติงาน เพื่อให้สามารถชักนำ
รักษาไว้ และจูงใจบุคลากรที่มีศักยภาพสูงและคุณสมบัติตามที่ต้องการ การกำหนดแนวทาง หลักเกณฑ์
วิธีการ
และกระบวนการที่มีประสิทธิผลในการประเมินผลงานของคณะกรรมการและผู้บริหารระดับสูงของกลุ่มบริษัทฯ
โดยเปรียบเทียบกับเป้าหมายประจำปีที่เกี่ยวโยงกัน แผนธุรกิจที่ร่วมกำหนดไว้
เพื่อพิจารณาปรับผลตอบแทนประจำปี
โดยจะต้องคำนึงถึงหน้าที่ความรับผิดชอบและความเสี่ยงที่เกี่ยวข้อง
รวมถึงให้ความสำคัญกับการเพิ่มของส่วนของผู้ถือหุ้นในระยะยาวประกอบการพิจารณาประเมินผลด้วย
รวมทั้งการเปิดเผยนโยบายเกี่ยวกับการกำหนดค่าตอบแทนในรูปแบบต่างๆ
รวมทั้งจำนวนค่าตอบแทนของกรรมการและผู้บริหารระดับสูง ไว้ในรายงานประจำปีของบริษัทฯ
(บริษัทฯ
กำหนดหน้าที่และความรับผิดชอบของคณะกรรมการทรัพยากรบุคคลและกำหนดค่าตอบแทนไว้ในระเบียบว่าด้วยคณะกรรมการทรัพยากรบุคคลและกำหนดค่าตอบแทนและเผยแพร่บนเว็บไซต์ของบริษัทฯ
สำหรับรายงานการประชุมคณะกรรมการทรัพยากรบุคคลและกำหนดค่าตอบแทนและการเข้าร่วมประชุมของกรรมการทรัพยากรบุคคลและกำหนดค่าตอบแทนเป็นรายบุคคล
มีรายละเอียดในหัวข้อรายงานการปฏิบัติตามหลักการกำกับดูแลกิจการที่ดี)

  คณะกรรมการบริหารความเสี่ยง

กรรมการบริหารความเสี่ยง ได้รับแต่งตั้งจากคณะกรรมการบริษัทฯ
และมีวาระการดำรงตำแหน่งคราวละ 3 ปี คณะกรรมการบริหารความเสี่ยง ประกอบด้วย
พลตำรวจโทถาวร จันทร์ยิ้ม ประธานกรรมการบริหารความเสี่ยง นายสุวิท คงแสงภักดิ์
และนายรัมย์ เหราบัตย์เป็นกรรมการบริหารความเสี่ยง โดยมีนายสุทีป ธรรมรุจี
ผู้อำนวยการฝ่ายอาวุโส ฝ่ายวางแผน ทำหน้าที่เลขานุการ

คณะกรรมการบริหารความเสี่ยงรับผิดชอบต่อคณะกรรมการบริษัทฯ โดยตรง
มีอำนาจหน้าที่และความรับผิดชอบตามที่ได้รับมอบหมายจากคณะกรรมการบริษัทฯ ได้แก่
การพิจารณากลั่นกรองนโยบายและแนวทางการบริหารความเสี่ยงโดยรวมของบริษัทฯ
ซึ่งครอบคลุมถึงความเสี่ยงประเภทต่างๆ ที่สำคัญ เช่น ความเสี่ยงด้านการเงิน
ความเสี่ยงด้านการลงทุน และความเสี่ยงที่มีผลกระทบต่อชื่อเสียงของกิจการ
เป็นต้นเพื่อนำเสนอคณะกรรมการบริษัทฯ ให้ความเห็นชอบ
การกำหนดยุทธศาสตร์และแนวทางในการบริหารความเสี่ยงของบริษัทฯให้สอดคล้องกับนโยบายการบริหารความเสี่ยง
โดยสามารถประเมินติดตาม และดูแลจัดการความเสี่ยงของบริษัทฯ
ให้อยู่ในระดับที่เหมาะสมการดูแลและติดตามการปฏิบัติตามนโยบายการบริหารความเสี่ยงภายใต้แนวทางและนโยบายที่ได้รับอนุมัติจากคณะกรรมการบริษัทฯการกำหนดเกณฑ์วัดความเสี่ยงและเพดานความเสี่ยงที่บริษัทฯจะยอมรับได้
การกำหนดมาตรการที่จะใช้ในการจัดการความเสี่ยงให้เหมาะสมต่อสภาวการณ์
การทบทวนความเพียงพอของนโยบายและระบบการบริหารความเสี่ยง
โดยรวมถึงความมีประสิทธิผลของระบบและการปฏิบัติตามนโยบายที่กำหนด
รวมทั้งการรายงานต่อคณะกรรมการฯอย่างสม่ำเสมอเกี่ยวกับการบรหิ ารการดำ เนินงาน
และสถานะความเสี่ยงของบริษัทฯ และการเปลี่ยนแปลงต่างๆ
รวมถึงสิ่งที่ต้องดำเนินการปรับปรุงแก้ไขเพื่อให้สอดคล้องกับนโยบายและกลยุทธ์ที่กำหนดไว้(บริษัทฯ
กำหนดหน้าที่และความรับผิดชอบของคณะกรรมการบริหารความเสี่ยงไว้ในระเบียบบริษัทฯ
ว่าด้วยคณะกรรมการบริหารความเสี่ยงและเผยแพร่บนเว็บไซต์ของบริษัทฯ)

  คณะทำงานบริหารความเสี่ยง

“คณะทำงานบริหารความเสี่ยง” ได้รับแต่งตั้งจากคณะกรรมการบริหารความเสี่ยง ประกอบด้วย
รองกรรม การผู้จัดการใหญ่วางแผนและพัฒนาธุรกิจ เป็นประธานคณะทำงาน
ผู้บริหารจากสายงานต่าง ๆ เป็นคณะทำงาน และผู้ช่วยผู้อำนวยการฝ่ายวางแผน เป็นเลขานุการ
คณะทำงานบริหารความเสี่ยงมีหน้าที่และความรับผิดชอบครอบคลุมถึงการระบุลักษณะของความเสี่ยงและปัจจัยความเสี่ยง
ศึกษาและวิเคราะห์ปัจจัยทั้งภายในและภายบนอกที่จะมีผลกระทบต่อการดำเนินงานของบริษัทฯ
ติดตามและศึกษาเกณฑ์การปฏิบัติในเรื่องการบริหารความเสี่ยงตามมาตรฐานสากลและตามข้อกำหนดของทางการ
เสนอแนวทางในการบริหารความเสี่ยงต่อคณะกรรมการบริหารความเสี่ยงเพื่อพิจารณาให้ความเห็นชอบ
ติดตามและกำกับดูแลการบริหารความเสี่ยงให้เป็นไปตามที่คณะกรรมการบริหารความเสี่ยงได้ให้ความเห็นชอบ
ตลอดจนจัดทำรายงานการบริหารความเสี่ยงของบริษัทฯ
เสนอต่อคณะกรรมการบริหารความเสี่ยงทุกไตรมาส

คณะผู้บริหารแผนกลยุทธ์

คณะผู้บริหารแผนกลยุทธ์ได้รับความเห็นชอบในการแต่งตั้งจากกรรมการผ้จู ดั การใหญ่
ซึ่งประกอบด้วย รองกรรมการผู้จัดการใหญ่ทุกสายงาน
และผู้ช่วยกรรมการผู้จัดการใหญ่บริหารองค์กรเป็นคณะบริหาร
โดยมีกรรมการผู้จัดการใหญ่เป็นประธานคณะบริหารและผู้อำนวยการฝ่ายอาวุโส ฝ่ายวางแผน
เป็นเลขานุการ
คณะบริหารแผนกลยุทธ์มีหน้าที่และความรับผิดชอบในการพิจารณากลั่นกรองนโยบายและแนวทางการบริหารแผนกลยุทธ์โดยรวมของบริษัทฯ
ให้สอดคล้องกับเป้าหมายและสถานการณ์ปัจจุบัน กำหนดยุทธศาสตร์
ทบทวนความเพียงพอของนโยบายและระบบการบริหารแผนกลยุทธ์
โดยรวมถึงความมีประสิทธิผลของระบบและการปฏิบัติตามนโยบายที่กำหนด
แต่งตั้งคณะทำงานแผนกลยุทธ์ ดูแลและติดตามการปฏิบัติตามนโยบายการบริหารแผนกลยุทธ์
และพิจารณารายงานผลการวิเคราะห์และประเมินแผนกลยุทธ์ที่คณะทำงานบริหารแผนกลยุทธ์นำเสนอ

คณะทำงานแผนกลยุทธ์

คณะทำงานแผนกลยุทธ์ ประกอบด้วย ผ้บู ริหารจากสายงานต่างๆ
ที่ได้รับมอบหมายจากรองกรรมการผู้จัดการใหญ่ของสายงานนั้นๆและผู้ช่วยกรรมการผู้จัดการใหญ่บริหารองค์กร
สำหรับผู้บริหารจากสายงานบริหาองค์กร เป็นคณะทำงาน
โดยมีรองกรรมการผู้จัดการใหญ่บริหารสินทรัพย์ เป็นประธานคณะทำงานแผนกลยุทธ์
และผู้ช่วยผู้อำนวยการฝ่ายวางแผนเป็นเลขานุการ
คณะทำงานแผนกลยุทธ์มีหน้าที่และความรับผิดชอบในการติดตาม รวบรวมข้อมูล
วิเคราะห์ข้อมูลแต่ละโครงการ
เพื่อประเมินแผนกลยุทธ์ตามที่กำหนดและนำเสนอคณะผู้บริหารแผนกลยุทธ์ทุกไตรมาส

  คณะกรรมการกลั่นกรองการลงทุน

กรรมการกลั่นกรองการลงทุน แต่งตั้งโดยคณะกรรมการบริษัทฯและมีวาระการดำรงตำแหน่งคราวละ
3 ปี คณะกรรมการกลั่นกรองการลงทุนของบริษัทฯ ประกอบด้วย นายคุรุจิต นาครทรรพ
ประธานกรรมการกลั่นกรองการลงทุน และนายรัมย์ เหราบัตย์ กรรมการกลั่นกรองการลงทุน
โดยมีนายพีระวัฒน์ พุ่มทอง รองกรรมการผู้จัดการใหญ่พัฒนาธุรกิจ 1 ทำหน้าที่เลขานุการ

คณะกรรมการกลั่นกรองการลงทุนรับผิดชอบต่อคณะกรรมการฯ โดยตรง
มีอำนาจหน้าที่และควารับผิดชอบตามที่ได้รับมอบหมายจากคณะกรรมการฯ ได้แก่ การกำหนดกลยุทธ์
เป้าหมาย แผนการลงทุนงบประมาณการลงทุน ผลตอบแทนการลงทุน
และผลประโยชน์อื่นจากการลงทุนในโครงการเพื่อเพิ่มกำลังการผลิและการเจริญเติบโตแก่บริษัทฯ
การพิจารณากลั่นกรองการลงทุนในโครงการที่ฝ่ายบริหารเสนอเพื่อให้โครงการลงทุนของบริษัทฯ
มีความเชื่อมโยงและสอดคล้องกับนโยบายและเป้าหมายตามแผนการลงทุนของบริษัทฯ
โดยคำนึงถึงผลตอบแทนทางเศรษฐศาสตร์ที่คุ้มค่าต่อการลงทุน
และปัจจัยเสี่ยงต่างๆที่เกี่ยวข้องให้มีการบริหารจัดการให้อยู่ในระดับที่ยอมรับได้
รวมทั้งการตรวจสอบ ติดตาม
และประเมินผลโครงการที่ได้รับอนุมัติให้เข้าลงทุนและรายงานคณะกรรมการฯ เพื่อรับทราบ
(บริษัทฯ
กำหนดหน้าที่และความรับผิดชอบของคณะกรรมการกลั่นกรองการลงทุนไว้ในระเบียบว่าด้วยคณะกรรมการกลั่นกรองการลงทุน
และเผยแพร่บนเว็บไซต์ของบริษัทฯ)

  คณะกรรมการธรรมาภิบาล และความรับผิดชอบต่อสังคม

กรรมการธรรมาภิบาลและความรับผิดชอบต่อสังคม แต่งตั้งโดยคณะกรรมการบรษิ ทั ฯ
และมีวาระการดำรงตำแหน่งคราวละ 3 ปีคณะกรรมการธรรมาภิบาลและความรับผิดชอบต่อสังคม
ประกอบด้วยนายสาธิต รังคสิริ และ นายพูนสุข โตชนาการ
เป็นกรรมการธรรมาภิบาลและความรับผิดชอบต่อสังคม โดยมีนางบุญทิวา ด่านศมสถิต
ผู้ช่วยกรรมการผู้จัดการใหญ่
ทำหน้าที่เลขานุการคณะกรรมการธรรมาภิบาลและความรับผิดชอบต่อสังคมรับผิดชอบขึ้นตรงต่อคณะกรรมการบริษัทฯ
โดยตรง และมีอำนาจหน้าที่และความรับผิดชอบตามที่ได้รับมอบหมายจากคณะกรรมการบริษัทฯ
ได้แก่การพิจารณาให้ความเห็นชอบนโยบาย กลยุทธ์ เป้าหมาย
แนวปฏิบัติและแผนงานด้านธรรมาภิบาลและความรับผิดชอบต่อสังคมของบริษัทฯส่งเสริมการมีส่วนร่วมของคณะกรรมการบริษัทฯ
ผู้บริหาร
และผู้ปฏิบัติงานในกิจกรรมด้านธรรมาภิบาลและความรับผิดชอบต่อสังคมของบริษัทฯกำกับดูแลให้มีการปฏิบัติที่สอดคล้องกับนโยบายและระเบียบที่เกี่ยวข้องส่งเสริมการมีส่วนร่วมของคณะกรรมการบริษัทฯ
ผู้บริหาร
และผู้ปฏิบัติงานในกิจกรรมด้านธรรมาภิบาลและความรับผิดชอบต่อสังคมของบริษัทฯกำกับดูแลให้มีการปฏิบัติที่สอดคล้องกับนโยบายและระเบียบที่เกี่ยวข้องในด้านธรรมาภิบาลและความรับผิดชอบต่อสังคม
ติดตามและรายงานผลการปฏิบัติต่อคณะกรรมการบริษัทฯ อย่างสม่ำเสมอ
ทบทวนและเสนอปรับปรุงนโยบายและแนวทางปฏิบัติด้านธรรมาภิบาลและความรับผิดชอบต่อสังคมของบริษัทฯ
เป็นประจำตามความเหมาะสม โดยเปรียบเทียบกับบริษัทชั้นนำและเสนอแนะต่อคณะกรรมการบริษัทฯ
เพื่อพิจารณาให้มีการพิจารณาปรับปรุงให้ทันสมัยอย่างต่อเนื่อง (บริษัทฯ
กำหนดหน้าที่และความรับผิดชอบของคณะกรรมการธรรมาภิบาลและความรับผิดชอบต่อสังคมไว้ในระเบียบบริษัทฯ
ว่าด้วยคณะกรรมการธรรมาภิบาลและความรับผิดชอบต่อสังคม และเผยแพร่บนเว็บไซต์ของบริษัทฯ)

  กรรมการผู้มีอำนาจลงนามผูกพัน

เพื่อความคล่องตัวในทางปฏิบัติ และความเป็นอิสระของกรรมการอิสระอย่างแท้จริง บริษัทฯ
มีนโยบายกำหนดกรรมการผู้มีอำนาจลงนามผูกพันบริษัทฯ ได้ ประกอบด้วย ประธานกรรมการ
หรือกรรมการผู้จัดการใหญ่ คนใดคนหนึ่งลงลายมือชื่อและประทับตราสำคัญของบริษัทฯ
หรือกรรมการอื่นสองคน ยกเว้นกรรมการอิสระลงลายมือชื่อร่วมกันและประทับตราสำคัญของบริษัท
(ผู้ลงทุนสามารถศึกษารายละเอียดได้จากหนังสือรับรองของบริษัทฯ
ที่จดทะเบียนต่อกรมพัฒนาธุรกิจการค้า กระทรวงพาณิชย์ และได้เผยแพร่บนเว็บไซต์บริษัทฯ)

9.8
นโยบายการส่งกรรมการและผู้บริหารไปเป็นกรรมการและผู้บริหารของบริษัทย่อยและกิจการที่ควบคุมร่วมกัน

บริษัทฯ ได้จัดตั้งบริษัทย่อยเพื่อการบริหารงานและการดำเนินงานให้เป็นไปตามภารกิจที่มอบหมาย
อีกทั้งได้ลงทุนร่วมในบริษัทต่างๆ (ข้อมูลของบริษัทย่อย กิจการที่ควบคุมร่วมกัน
และบริษัทร่วมมีรายละเอียดในหัวข้อข้อมูลทั่วไป)
เพื่อประโยชน์ในการกำกับดูแลการบริหารจัดการบริษัทในกลุ่มของบริษัทฯ
ให้เป็นไปในทิศทางเดียวกับนโยบายของบริษัทฯ
รวมทั้งติดตามประเมินผลการดำเนินงานบริษัทย่อยและกิจการที่ควบคุมร่วมกันดังกล่าว บริษัทฯ
จึงมีนโยบายให้กรรมการและผู้บริหารของบริษัทฯ ไปเป็นกรรมการ
และ/หรือผู้บริหารในบริษัทเหล่านั้นโดยได้รับความเห็นชอบจากคณะกรรมการบริษัทฯ
และมีหน้าที่ความรับผิดชอบตามระเบียบบริษัทฯ ว่าด้วย การกำกับดูแลบริษัทย่อย บริษัทในเครือ
และบริษัทร่วมทุน

9.9 การสรรหาและแต่งตั้งกรรมการและผู้บริหารระดับสูง

  กรรมการอิสระ

“กรรมการอิสระ” ตามนิยามของบริษัทฯ ที่กำหนดไว้ในระเบียบว่าด้วยคณะกรรมการบริษัทฯ
และได้เผยแพร่ไว้บนเว็บไซต์ของบริษัทฯ
ซึ่งกำหนดรายละเอียดเช่นเดียวกับข้อกำหนดของคณะกรรมการกำกับตลาดทุนในประเด็นต่างๆ คือ
การไม่มีส่วนร่วมในการบริหารงาน
ไม่มีความสัมพันธ์ทางสายโลหิตหรือโดยการจดทะเบียนตามกฎหมาย
ไม่มีความสัมพันธ์ทางธุรกิจกับกลุ่มบริษัทฯ ในลักษณะที่อาจมีความขัดแย้งทางผลประโยชน์
ไม่เป็นผู้สอบบัญชีหรือผู้ให้บริการทางวิชาชีพใดๆ ซึ่งรวมถึงที่ปรึกษากฎหมายหรือที่ปรึกษาทางการเงิน
ไม่เกี่ยวข้องกับผู้ถือหุ้นรายใหญ่
รวมทั้งไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ
ทั้งนี้ บริษัทฯ ได้กำหนดเรื่องการถือหุ้นของบริษัทฯ
ไว้เข้มกว่าข้อกำหนดของคณะกรรมการกำกับตลาดทุน คือ กรรมการอิสระของบริษัทฯ ถือหุ้นบริษัทฯ
ได้ไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัทฯ บริษัทย่อย
บริษัทร่วมทุนหรือนิติบุคคลที่อาจมีความขัดแย้งในขณะที่ข้อกำหนดของคณะกรรมการกำกับตลาดทุนให้ถือหุ้นไม่เกินร้อยละ
1

การสรรหากรรมการอิสระ บริษัทฯ ได้ดำเนินการตามกระบวนการสรรหาและคัดเลือกกรรมการ
ดังรายละเอียดที่แสดงไว้ภายใต้หัวข้อดังกล่าว ณ วันที่ 31 ธันวาคม 2557 บริษัทฯ
มีกรรมการอิสระตามนิยามข้างต้นจำนวน 8 คน (คิดเป็นร้อยละ 53.33)
ซึ่งมากกว่าหนึ่งในสามของจำนวนกรรมการทั้งหมด (15 คน) ได้แก่ เรืออากาศเอกศิริเดช
จุลเปมะ นายทรงภพ พลจันทร์ พลตำรวจโท ถาวร จันทร์ยิ้มนายสาธิต รังคสิริ นายชวลิต พิชาลัย
นางสาวปิยะธิดา ประดิษฐบาทุกา นางสาวรัตนา ตรีพิพัฒน์กุล และนายสุวิท คงแสงภักดิ์

  การสรรหากรรมการ

เพื่อช่วยให้คณะกรรมการบริษัทฯ
สามารถปฏิบัติงานและกำกับดูแลกิจการได้อย่างมีประสิทธิภาพและประสิทธิผลมากยิ่งขึ้น
รวมทั้งมีความเต็มใจที่จะอุทิศเวลาและความพยายามให้กับการปฏิบัติหน้าที่ในฐานะกรรมการ
ซึ่งเป็นการเสริมสร้างให้มีคณะกรรมการบริษัทฯที่เข้มแข็งตามความต้องการ ณ เวลานั้นๆ บริษัทฯ
จึงได้ให้ความสำคัญกับการสรรหาและคัดเลือกกรรมการที่จะร่วมในคณะกรรมการบริษัทฯ

เพื่อประโยชน์สูงสุดในการกำหนดทิศทาง นโยบาย การกำกับดูแลการบริหาร
และการดำเนินงานของ บริษัทฯ
โดยกำหนดคุณสมบัติของกรรมการและกรรมการอิสระให้สอดคล้องกับข้อบังคับของบริษัทฯข้อกำหนดทางกฎหมาย
และข้อกำหนดของหน่วยงานกำกับดูแลที่เกี่ยวข้อง นอกจากนี้ยังพิจารณาประวัติการศึกษา
การอบรมประสบการณ์ในการทำงาน
คุณสมบัติและความสามารถเฉพาะด้านที่มีความหลากหลายและครอบคลุม
ซึ่งสอดคล้องกับภารกิจของบริษัทฯ

การสรรหากรรมการของบริษัทฯ
จะดำเนินการโดยคณะกรรมการทรัพยากรบุคคลและกำหนดค่าตอบแทน เพื่อพิจารณาสรรหา คัดเลือก
และกลั่นกรองก่อนเสนอคณะกรรมการฯ พิจารณา โดยการแต่งตั้งกรรมการแบ่งเป็น 2 กรณี ดังนี้

  กรณีที่ 1: ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  เป็นอำนาจของคณะกรรมการฯ ในการพิจารณาแต่งตั้งกรรมการแทน
  โดยบุคคลซึ่งเข้าเป็นกรรมการแทนตำแหน่งที่ว่างลง
  จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทนกรณีนี้จะต้องได้รับมติเห็นชอบจากที่ประชุมคณะกรรมการฯ
  ด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

  กรณีที่ 2: ตำแหน่งกรรมการว่างลงเนื่องจากครบวาระ คณะกรรมการฯ
  จะนำเสนอต่อที่ประชุมผู้ถือหุ้นเพื่อพิจารณาแต่งตั้งในการประชุมสามัญผู้ถือหุ้นประจำปี
  โดยมีหลักเกณฑ์และวิธีการที่กำหนดตามข้อบังคับบริษัทฯ

คณะกรรมการฯ ได้คำนึงถึงการปฏิบัติต่อผู้ถือหุ้นอย่างเท่าเทียมกัน
จึงได้เปิดโอกาสให้ผู้ถือหุ้นส่วนน้อยเสนอชื่อบุคคลที่มีคุณสมบัติเหมาะสม เพื่อคณะกรรมการฯ
พิจารณานำเสนอต่อที่ประชุมสามัญผู้ถือหุ้นประจำปี
พิจารณาเลือกตั้งเป็นกรรมการโดยได้ดำเนินการอย่างต่อเนื่องมาตั้งแต่ปี 2551

  การสรรหาผู้บริหารระดับสูง

“ผู้บริหารระดับสูง” หมายถึง ผู้ดำรงตำแหน่ง กรรมการผู้จัดการใหญ่ รองกรรมการผู้จัดการใหญ่
และผู้ช่วยกรรมการผู้จัดการใหญ่ ของบริษัทฯ

1.  

2.  

3.  

4.  

5.  

6.  

7.  

8.  

9.  1.  

การพิจารณาแต่งตั้งผู้บริหารระดับสูงของบริษัทฯ จะพิจารณาจากความเหมาะสมในด้านวุฒิการศึกษา
ความรู้ความสามารถ ทักษะประสบการณ์ในการทำงานที่เหมาะสม
สอดคล้องกับภารกิจที่ได้รับมอบหมายตามตำแหน่งนั้นๆ
และคุณสมบัติอื่นที่ตรงตามความต้องการและเป็นประโยชน์ต่อองค์กรทั้งด้านประสิทธิภาพ ประสิทธิผล
และการเติบโตของกลุ่มบริษัทฯ โดยการสรรหาจะดำเนินการทั้งการสรรหาภายในและภายนอก
ซึ่งคณะกรรมการทรัพยากรบุคคลและกำหนดค่าตอบแทนมีหน้าที่พิจารณาคัดเลือกและกลั่นกรองก่อนเสนอคณะกรรมการบริษัทฯพิจารณาแต่งตั้ง

อนึ่ง กรรมการที่เป็นผู้แทนผู้ถือหุ้นรายใหญ่ คือ กฟผ. ซึ่งได้รับสิทธิเสนอชื่อผู้แทนเป็นกรรมการของ
บริษัทฯ ตามสัดส่วนการถือหุ้นในบริษัทฯ ต้องผ่านกระบวนการพิจารณาคัดเลือก
และเสนอชื่อต่อคณะกรรมการทรัพยากรบุคคลและกำหนดค่าตอบแทนเพื่อพิจารณากลั่นกรองก่อนนำเสนอต่อคณะกรรมการบริษัทฯ
เพื่อพิจารณาแต่งตั้งและ/หรือนำเสนอต่อที่ประชุมผู้ถือหุ้นตามกระบวนการสรรหากรรมการและผู้บริหารระดับสูงของบริษัทฯ
เช่นกัน ทั้งนี้ โดยคำนึงถึงคุณวุฒิและคุณสมบัติต่างๆ
ที่เหมาะสมและจำเป็นต่อการกำกับดูแลกิจการของบริษัทฯ เช่นเดียวกับกรรมการผู้จัดการใหญ่
ซึ่งเป็นผู้บริหารระดับสูงของ กฟผ. ที่ กฟผ. ส่งตัวให้มาปฏิบัติงาน (Secondment) ที่บริษัทฯ

10. ความรับผิดชอบต่อสังคม

ในปี 2557 บริษัทฯ ประสบกับสถานการณ์ก๊าซธรรมชาติจากสหภาพเมียนมาร์
ซึ่งเป็นเชื้อเพลิงหลักของโรงไฟฟ้ากลุ่มบริษัทฯ 3 แห่ง คือ โรงไฟฟ้าราชบุรี
โรงไฟฟ้าราชบุรีเพาเวอร์และโรงไฟฟ้าไตรเอนเนอจี้ กำลังการผลิตติดตั้งรวม 5,745 เมกะวัตต์
หยุดการผลิตตามแผนและนอกแผนถึง 4
ครั้งและโรงไฟฟ้าทั้งสามแห่งเป็นแหล่งผลิตไฟฟ้าที่สนับสนุนระบบไฟฟ้าบริเวณภาคกลางและภาคใต้ของประเทศ
บริษัทฯ ได้บริหารจัดการประสิทธิภาพโรงไฟฟ้าทั้ง 3 แห่ง ที่ใช้เทคโนโลยีการผลิตด้วยเชื้อเพลิง 2
ประเภท ให้พร้อมสำหรับการผลิตด้วยน้ำมันเตาในโรงไฟฟ้าพลังความร้อน
และน้ำมันดีเซลในโรงไฟฟ้าพลังความร้อนร่วม
พร้อมทั้งสำรองน้ำมันรองรับการผลิตเมื่อศูนย์ควบคุมระบบกำลังไฟฟ้าแห่งชาติ
การไฟฟ้าฝ่ายผลิตแห่งประเทศไทยสั่งการได้ทันท่วงที
และปรับเลื่อนแผนซ่อมบำรุงโรงไฟฟ้าที่ตรงกับช่วงเวลาดังกล่าวออกไป
ผลจากการดำเนินงานดังกล่าวช่วยให้ระบบไฟฟ้ามีเสถียรภาพ
ไม่มีผลกระทบต่อระบบเศรษฐกิจและความเป็นอยู่ของประชาชนในสังคมแต่อย่างใด

บริษัทฯ
ตระหนักดีถึงความวิตกกังวลของชุมชนรอบโรงไฟฟ้าถึงผลกระทบสิ่งแวดล้อมเมื่อต้องผลิตไฟฟ้าด้วยเชื้อเพลิงน้ำมันในช่วงเวลาดังกล่าว
บริษัทฯ มีการติดตามตรวจสอบประสิทธิภาพการจัดการคุณภาพสิ่งแวดล้อมของโรงไฟฟ้าอย่างเข้มงวด
โดยเฉพาะเครื่องดักจับก๊าซซัลเฟอร์-ไดออกไซด์ในโรงไฟฟ้าพลังความร้อนซึ่งมีประสิทธิภาพถึงร้อยละ
97.3 นอกจากนี้ โรงไฟฟ้าทั้งสองแห่งยังทำความเข้าใจกับชุมชน
โดยแจ้งแผนการผลิตด้วยน้ำมันและลักษณะของควันจากการเผาไหม้น้ำมันที่จะปรากฏให้เห็นให้ผู้นำชุมชนทราบล่วงหน้าด้วย
ผลการตรวจวัดปริมาณมลสารในช่วงเวลาดังกล่าวอยู่ในเกณฑ์ค่ามาตรฐานที่กฎหมายกำหนด
และชุมชนมีความเข้าใจสถานการณ์และความจำเป็นด้วยดี

การเปลี่ยนแปลงสภาพภูมิอากาศโลกถือเป็นความเสี่ยงที่ท้าทายต่อการเติบโตและความยั่งยืนของบริษัทฯ
ในอนาคต เพราะจะนำมาซึ่งปัญหาการขาดแคลนน้ำที่เป็นปัจจัยสำคัญในการผลิตไฟฟ้า
ปัญหาอุทกภัยที่กระทบต่อการผลิต
การใช้กฎระเบียบระบบภาษีและกำหนดเป้าหมายการลดการปล่อยก๊าซเรือนกระจกของประเทศต่างๆ
การไม่ยอมรับโรงไฟฟ้าที่ใช้เชื้อเพลิงถ่านหินของชุมชนด้วยกังวลกับผลกระทบสิ่งแวดล้อม บริษัทฯ
จึงได้วาง 2 แนวทางเพื่อจัดการความท้าทายดังกล่าว คือ 1)
ลงทุนโครงการพลังงานทดแทนให้มากขึ้นโดยให้ความสำคัญกับพลังงานแสงอาทิตย์ พลังงานลม
ชีวมวล และพลังงานจากขยะ 2)
กำหนดเป้าหมายลดปริมาณก๊าซเรือนกระจกในกระบวนการดำเนินงานและรักษาพื้นที่ป่าเป็นแหล่งดูดซับก๊าซคาร์บอนไดออกไซด์เพิ่มขึ้น

บริษัทฯ ยังคงยึดมั่นหลักธรรมาภิบาลในการดำเนินงาน โดยทุกกิจกรรมต้องตั้งอยู่บนพื้นฐานคุณธรรม
จริยธรรม ความซื่อสัตย์ และความรับผิดชอบ ในปีที่ผ่านมา บริษัทฯ
ประกาศเจตนารมณ์เข้าร่วมเป็นแนวร่วมปฏิบัติของภาคเอกชนไทยในการต่อต้านการทุจริต
เพราะตระหนักและเห็นพ้องว่าการทุจริตคอร์รัปชั่นเป็นทั้งอุปสรรคและภัยคุกคามต่อความยั่งยืนไม่เพียงบริษัทฯ
เท่านั้น แต่ยังส่งผลกระทบต่อเศรษฐกิจ และสังคมในระยะยาวด้วย
สำหรับการดูแลชุมชนรอบพื้นที่กิจการยังคงทำอย่างต่อเนื่อง
นอกจากการควบคุมและป้องกันผลกระทบจากการดำเนินงานแล้ว บริษัทฯ
ได้ช่วยสนับสนุนและส่งเสริมคุณภาพชีวิตของชุมชนในลักษณะต่างๆ ซึ่งปีที่ผ่านมา กลุ่มบริษัทฯ
ซึ่งรวมถึงโรงไฟฟ้าราชบุรี ไตรเอนเนอจี้ ราชบุรีเพาเวอร์ ราชบุรีเวอลด์โคเจนเนอเรชั่น
และโรงไฟฟ้าพลังงานทดแทน ได้สนับสนุนเงินกองทุนพัฒนาไฟฟ้า รวม 226 ล้านบาท

การดูแลพนักงาน ซึ่งถือเป็นทรัพยากรที่มีคุณค่าของบริษัทฯได้เน้นหนักในเรื่องความปลอดภัย
อาชีวอนามัย และสภาพแวดล้อมในการทำงาน โดยบริษัทฯ
ได้ตั้งเป้าหมายให้อุบัติเหตุเป็นศูนย์ในทุกสถานประกอบการ รวมทั้งอาคารสำนักงานใหญ่
พร้อมทั้งเร่งรัดปลูกจิตสำนึกให้พนักงานระลึกว่าอุบัติเหตุป้องกันได้ถ้าใส่ใจ
และสร้างนิสัยความปลอดภัยในการทำงาน ผ่านการอบรมและกิจกรรมต่างๆ
ทั้งที่สำนักงานใหญ่และโรงไฟฟ้าของกลุ่มบริษัทฯ อีกทั้งยังได้ขยายผลไปถึงคู่ค้า ชุมชน
และบุคคลภายนอกที่เข้ามาปฏิบัติงานในสำนักงานหรือโรงไฟฟ้าของบริษัทฯ ในปี 2557
สำนักงานของบริษัทฯ
โรงไฟฟ้าราชบุรีและราชบุรีเพาเวอร์สามารถดำเนินการสำเร็จตามเป้าหมายโดยไม่มีพนักงาน
ลูกจ้างของผู้รับเหมา และลูกจ้างของผู้รับเหมาช่วงประสบอุบัติเหตุจากการทำงานแต่อย่างใด

หนทางข้างหน้า

บริษัทฯ ยังคงทุ่มเทสรรพกำลังและทรัพยากรต่างๆ
เพื่อขับเคลื่อนแผนยุทธศาสตร์ให้สำเร็จตามเป้าหมาย คือ
“บริษัทพลังงานครบวงจรชั้นนำที่มุ่งเน้นการสร้างมูลค่าในภูมิภาคเอเชียแปซิฟิก” สำหรับปี 2558
บริษัทฯ มีเป้าหมายเพิ่มมูลค่าองค์กรให้ถึง 133,000 ล้านบาท
โดยยังเดินตามแนวทางของแผนกลยุทธ์ใหม่ คือ
มุ่งเน้นขยายการลงทุนโครงการผลิตไฟฟ้าจากเชื้อเพลิงหลักขนาดใหญ่และโครงการพลังงานทดแทนในต่างประเทศ
เตรียมความพร้อมสำหรับประมูลโครงการไอพีพีรอบใหม่ในประเทศสร้างฐานธุรกิจเกี่ยวเนื่องด้านพลังงานให้สำเร็จ
ต่อยอดความร่วมมือกับพันธมิตรเดิมและหาพันธมิตรใหม่เพื่อขยายฐานธุรกิจในต่างประเทศ
บริหารคุณภาพสินทรัพย์และการเงินให้มีประสิทธิภาพมากขึ้น
ตลอดจนพัฒนาสมรรถนะบุคลากรให้เป็นคนเก่งและดีและส่งเสริมวัฒนธรรมองค์กรที่ถือมั่นในธรรมาภิบาล
โดยเฉพาะประเด็นการต่อต้านคอร์รัปชั่น ซึ่งบริษัทฯ
อยู่ระหว่างยกระดับระบบการป้องกันและตรวจสอบตามมาตรฐานสากล
และมีแผนจะเข้าสู่การตรวจประเมินของคณะกรรมการแนวร่วมปฏิบัติภาคเอกชนไทยในการต่อต้านการทุจริตในอีก
2 ปีข้างหน้า

การบริหารการเปลี่ยนแปลงสภาพภูมิอากาศโลก เป็นภารกิจสำคัญที่บริษัทฯ
จะต้องดำเนินการคู่ขนานไปกับการเติบโตขององค์กร
การจัดการก๊าซเรือนกระจกด้วยการเพิ่มกำลังผลิตจากพลังงานทดแทน
และการลดปริมาณก๊าซคาร์บอนไดออกไซด์ทั้งทางตรงและทางอ้อมจะยังคงเป็นแนวทางหลักที่บริษัทฯ
ดำเนินการต่อไป โดยจะมีการปรับปรุงกิจกรรมและเป้าหมายให้สอดคล้องกับภาครัฐและสากลมากขึ้น
ในปี 2558
โรงไฟฟ้าราชบุรีมีแผนจะเข้าร่วมโครงการนำร่องระบบการซื้อขายใบอนุญาตปล่อยก๊าซเรือนกระจกภาคสมัครใจของประเทศไทยกับองค์การบริหารจัดการก๊าซเรือนกระจก
(องค์การมหาชน)

การดำเนินธุรกิจตลอดระยะเวลา 15 ปีที่ผ่านมา บริษัทฯมั่นใจถึงความมุ่งมั่น ทุ่มเท
และรับผิดชอบต่อผู้มีส่วนได้เสียทุกฝ่ายอย่างเต็มที่
เราไม่เคยหยุดนิ่งที่จะตอบสนองความต้องการของชุมชนและดูแลสิ่งแวดล้อม เพราะเชื่อมั่นว่า
แนวทางเหล่านี้คือหนทางที่จะพัฒนาองค์กรไปสู่ความยั่งยืนอย่างแท้จริง ในนามของคณะกรรมการ
ผู้บริหาร และพนักงาน ขอขอบคุณทุกภาคส่วนที่สนับสนุนและส่งเสริมให้บริษัท ผลิตไฟฟ้าราชบุรีโฮลดิ้ง
จำกัด (มหาชน) เติบโตและมั่นคงมาจนถึงวันนี้

10.1 การจัดทำรายงานความยั่งยืน

รายงานความยั่งยืนของบริษัท ผลิตไฟฟ้าราชบุรีโฮลดิ้ง จำกัด (มหาชน) ปี 2557
ได้จัดทำขึ้นเพื่อเปิดเผยนโยบายกลยุทธ์ แนวทางดำเนินงาน
และผลการดำเนินงานของประเด็นความยั่งยืนด้านเศรษฐกิจ สังคมและสิ่งแวดล้อมที่สำคัญต่อบริษัทฯ
และผู้มีส่วนได้เสีย โดยครอบคลุมผลการดำเนินงานระหว่างวันที่ 1 มกราคม 2557 ถึง 31
ธันวาคม 2557 รายงานความยั่งยืนถูกจัดทำขึ้นทุกปี ฉบับนี้เป็นฉบับที่ 2
โดยจัดทำขึ้นตามแนวทางการรายงาน รุ่นที่ 4 ของ Global Reporting Initiative (GRI)

รายงานฉบับนี้สอดคล้องกับแนวทางการรายงานของ GRI รุ่นที่ 4 ระดับ Core
และวิธีการวัดผลหลักการคำนวณและสมมติฐานที่ใช้ในการประมาณข้อมูลจะถูกแสดงไว้ในหัวข้อที่เกี่ยวข้องกับข้อมูลนั้นๆ
โดยไม่มีการกล่าวซ้ำถึงข้อมูลที่ได้รายงานในปีที่ผ่าน

ขั้นตอนในการกำหนดเนื้อหารายงานมีขั้นตอนดังต่อไปนี้

ขั้นตอนที่ 1 การระบุประเด็น (Identification)

ระบุประเด็น (aspect) ที่มีความสำคัญต่อความยั่งยืนต่อบริษัทฯ
โดยดูที่ลักษณะการประกอบธุรกิจของบริษัทประเด็นความคาดหวังของผู้มีส่วนได้ส่วนเสีย
และประเด็นความยั่งยืนของอุตสาหกรรมการผลิตไฟฟ้า

บริษัทฯ จำแนกผู้มีส่วนได้เสีย ด้วยการพิจารณาจากความเกี่ยวข้องกับพันธกิจ กลยุทธ์
ค่านิยมของบริษัทฯ หรือได้รับผลกระทบทั้งด้านบวกและด้านลบจากการดำเนินธุรกิจ
ตลอดจนผู้ที่มีความสนใจต่อการดำเนินธุรกิจของบริษัทฯ โดยแบ่งเป็น 11 กลุ่ม
และมีกระบวนการสร้างความผูกพันและสะท้อนความคาดหวังของแต่ละกลุ่ม ดังรายละเอียดต่อไปนี้

[]

[]

[]

ขั้นตอนที่ 2 การจัดลำดับความสำคัญ (Prioritization)

การจัดลำดับความสำคัญของประเด็นโดยคำนึงถึงผลที่มีต่อการประเมินและตัดสินใจของผู้มีส่วนได้เสีย
และความสำคัญด้านเศรษฐกิจ สังคมและสิ่งแวดล้อมต่อธุรกิจของบริษัทฯ เป็นสำคัญ
การจัดลำดับความสำคัญจะดำเนินการโดยหน่วยงานกลางและหน่วยงานที่เป็นเจ้าของข้อมูล

ขั้นตอนที่ 3 การทวนสอบประเด็น (Validation)

ทบทวนประเด็นโดยหน่วยงานกลางของบริษัทฯ ที่รับผิดชอบการจัดทำรายงาน
เพื่อให้มั่นใจว่าการระบุประเด็นครบถ้วนและสอดคล้องกับหลักการระบุคุณภาพรายงาน

ขั้นตอนที่ 4 การตรวจสอบ (Review)

สัมภาษณ์ผู้มีส่วนได้เสียหลังการจัดพิมพ์รายงานฉบับนี้
เพื่อนำมุมมองมาปรับเนื้อหาของรายงานฉบับถัดไปให้สอดคล้องกับประเด็นความสนใจของผู้มีส่วนได้เสีย

[]

[]

10.2 ความรับผิดชอบต่อสิ่งแวดล้อม

1. การบริหารจัดการก๊าซเรือนกระจก

การลดการปล่อยก๊าซเรือนกระจกเป็นหนึ่งในภารกิจที่บริษัทฯให้ความสำคัญ
และได้เริ่มดำเนินการศึกษาข้อมูลการปล่อยก๊าซเรือนกระจกของกลุ่มบริษัทฯ
เพื่อกำหนดแนวทางในการกำหนดเป้าหมายการลดการปล่อยก๊าซเรือนกระจกในระยะยาวให้แล้วเสร็จภายในปี
2558 การผลิตพลังงานไฟฟ้าของโรงไฟฟ้าหลักทั้ง 3 แห่งของกลุ่มบริษัทฯ ได้แก่ โรงไฟฟ้าราชบุรี
โรงไฟฟ้าราชบุรีเพาเวอร์ และโรงไฟฟ้าไตรเอนเนอจี้ ในปี 2557 ใช้เชื้อเพลิงก๊าซธรรมชาติ
192,573 ล้านลูกบาศก์ฟุต น้ำมันเตา 86.1 ล้านลิตร และน้ำมันดีเซล 16.7 ล้านลิตร
ผลิตเป็นพลังงานไฟฟ้ารวม 22.9 ล้านเมกะวัตต์-ชั่วโมง และปล่อยก๊าซเรือนกระจกเท่ากับ 11.3
ล้านตันคาร์บอนไดออกไซด์เทียบเท่า (tCO2e) หรือคิดเป็นความเข้มการปล่อยก๊าซเรือนกระจก
(Greenhouse gas intensity) 0.495 ตันคาร์บอนไดออกไซด์เทียบเท่าต่อเมกะวัตต์-ชั่วโมง

การลดการปล่อยก๊าซเรือนกระจก

กลุ่มบริษัทฯ ยังคงมุ่งมั่นดำเนินกิจกรรมการลดการปล่อยก๊าซเรือนกระจก
ด้วยการเพิ่มประสิทธิภาพการผลิต และการลดการใช้พลังงานไฟฟ้า
โดยโรงไฟฟ้าหลักอย่างโรงไฟฟ้าราชบุรีได้กำหนดแผนงานอนุรักษ์พลังงานไฟฟ้าในระยะเวลา 5 ปี
(2556-2560) ที่ต้องจัดทำโครงการอนุรักษ์พลังงานไฟฟ้าให้ได้ 1,192 เมกะวัตต์-ชั่วโมง
เทียบเท่าประหยัดพลังงานไฟฟ้าสะสมให้ได้ 3,576 เมกะวัตต์-ชั่วโมง ภายในปี 2560 โดยในปี
2557 มีเป้าหมายในการประหยัดพลังงานไฟฟ้า 715 เมกะวัตต์-ชั่วโมง
ซึ่งสามารถดำเนินการได้บรรลุเป้าหมายลดใช้พลังงานไฟฟ้าได้ 4,881 เมกะวัตต์-ชั่วโมง
จากการปรับปรุงประสิทธิภาพการผลิต และการลดใช้พลังงานไฟฟ้า

การปรับปรุงประสิทธิภาพการผลิต

ปี 2557 กลุ่มบริษัทฯ ได้จัดทำโครงการปรับปรุงประสิทธิภาพการผลิต
และสามารถลดการใช้ปริมาณพลังงานไฟฟ้าลง 4,652 เมกะวัตต์-ชั่วโมง คิดเป็นค่าใช้จ่ายที่ลดลง
9,768,702 บาท และคิดเป็นปริมาณก๊าซเรือนกระจกที่ลดลง 2,425 ตัน
คาร์บอนไดออกไซด์เทียบเท่า ตัวอย่างโครงการปรับปรุงประสิทธิภาพการผลิตในรอบปีที่ผ่านมา
ได้แก่

โครงการเพิ่มประสิทธิภาพ Turbine Cycle

ในปี 2557 โรงไฟฟ้าราชบุรีได้ดำเนินโครงการเพิ่มประสิทธิภาพกังหันไอน้ำ (Steam Turbine
Cycle Efficiency) ของโรงไฟฟ้าพลังความร้อนราชบุรี เครื่องที่ 1-2
โดยการควบคุมอุณหภูมิหอระบายความร้อน (Cooling Tower Basin) ด้วยการเดินเครื่องพัดลม
(Cooling Tower Fan) เต็มจำนวน (20 ตัว) ในช่วงเวลา 24.00-08.00 น.
ส่งผลให้ลดการใช้พลังงานความร้อน 6,785,023 เมกะจูลต่อปี
เทียบได้เป็นพลังงานไฟฟ้าที่ประหยัดได้ 1,885 เมกะวัตต์-ชั่วโมงต่อปี
คิดเป็นการลดการปล่อยก๊าซเรือนกระจก 983 ตันคาร์บอนไดออกไซด์เทียบเท่า
ซึ่งคำนวณเป็นค่าใช้จ่ายที่ลดลงเท่ากับ 5,600,000 บาทต่อปี

โครงการประหยัดเชื้อเพลิง

โครงการประหยัดเชื้อเพลิงที่ใช้ในการรักษาระดับอุณหภูมิ (Keep Warm Condition)
ของโรงไฟฟ้าพลังความร้อนราชบุรี หน่วยที่ 1
โดยเปลี่ยนแหล่งการใช้ไอน้ำจากโรงไฟฟ้าพลังความร้อนหน่วยที่ 2
เป็นการใช้แหล่งไอน้ำจากโรงไฟฟ้าพลังความร้อนร่วมชุดที่ 1-3
ซึ่งมีประสิทธิภาพความร้อนสูงกว่าแทน ทำให้ลดการใช้ไอน้ำลงได้ 1,000 ตัน
เทียบเป็นการลดใช้พลังงานไฟฟ้าได้ 1,343 เมกะวัตต์-ชั่วโมงต่อปี ลดการปล่อยก๊าซเรือนกระจก
700 ตันคาร์บอนไดออกไซด์เทียบเท่า และคิดเป็นค่าใช้จ่ายที่ลดลงได้ 1,375,032 บาทต่อปี

โครงการประหยัดพลังงานโดยการปรับปรุงจุดเก็บตัวอย่างวัดค่าน้ำในกระบวนการ Start up

โครงการปรับปรุงจุดเก็บตัวอย่างวัดค่าน้ำ ทำให้สามารถเก็บตัวอย่างน้ำที่กำลังผลิต 200 เมกะวัตต์
แทนการเดินเครื่องที่กำลังผลิต 300 เมกะวัตต์ได้ ลดการใช้พลังงานไฟฟ้าได้เท่ากับ 240
เมกะวัตต์-ชั่วโมง หรือเท่ากับลดการปล่อยก๊าซเรือนกระจก 125 ตันคาร์บอนไดออกไซด์เทียบเท่า
คิดเป็นค่าใช้จ่ายที่ลดลงเท่ากับ 693,600 บาทต่อครั้งในการเดินเครื่อง (Start up)

การลดการใช้พลังงาน

การลดการใช้พลังงานภายในโรงไฟฟ้าปี 2557 กลุ่มบริษัทฯ มีการดำเนินโครงการต่างๆ
เพื่อลดการใช้พลังงานได้ 15,960 เมกะวัตต์-ชั่วโมงและการปล่อยก๊าซเรือนกระจกได้ 1,334
ตันคาร์บอนไดออกไซด์เทียบเท่า ยกตัวอย่างเช่น

1) โครงการเปลี่ยนหลอดไฟถนนในพื้นที่โรงไฟฟ้าราชบุรีจากหลอด HID 250W เป็นหลอด LED
100 W ทำให้ลดการใช้พลังงานไฟฟ้าได้ 437 เมกะวัตต์-ชั่วโมงต่อปี ลดค่าใช้จ่าย 1,444,422
บาทต่อปี และลดก๊าซเรือนกระจก 254 ตันคาร์บอนไดออกไซด์เทียบเท่าต่อปี

2) โครงการปรับปรุงระบบปรับอากาศอาคารสำนักงานบริษัท ผลิตไฟฟ้าราชบุรี จำกัด
จากระบบแบบรวมศูนย์เป็นแบบแยกส่วน ทำให้ลดการใช้พลังงานไฟฟ้าได้ 120
เมกะวัตต์-ชั่วโมงต่อปี ลดค่าใช้จ่าย 300,000 บาทต่อปี และลดก๊าซเรือนกระจก 70
ตันคาร์บอนไดออกไซด์เทียบเท่าต่อปี

3) โครงการเปลี่ยนหลอดไฟฟ้าบริเวณอาคารกังหันก๊าซกังหันไอน้ำ
และทางเข้าโรงไฟฟ้าของโรงไฟฟ้าราชบุรีเพาเวอร์จากหลอด HPS 1,000 W และ HPS 250 W
เป็นหลอด LED ลดการใช้พลังงานไฟฟ้าได้ 671 เมกะวัตต์-ชั่วโมงต่อปี ลดค่าใช้จ่าย 2,927,716
บาทต่อปี และลดก๊าซเรือนกระจก 390 ตันคาร์บอนไดออกไซด์เทียบเท่าต่อปี

การลดการใช้พลังงานในอาคารสำนักงานใหญ่

บริษัทฯ ได้มีกิจกรรมรณรงค์เพื่อให้เกิดการใช้พลังงานอย่างคุ้มค่า
โดยมีเป้าหมายลดการใช้พลังงานและทรัพยากรของอาคารสำนักงาน ร้อยละ 10 เมื่อเทียบกับปี
2556
โดยกระตุ้นให้พนักงานมีส่วนร่วมในการค้นหาวิธีการลดการใช้พลังงานและทรัพยากรจากกระบวนการปฏิบัติงานของตนเอง
ในปี 2557 บริษัทฯมีปริมาณการใช้ไฟฟ้าและน้ำลดลง 571 เมกะวัตต์-ชั่วโมงและ 5,105
ลูกบาศก์เมตร คิดเป็นร้อยละ 21 และ 19 ตามลำดับ เทียบได้กับการลดการปล่อยก๊าซเรือนกระจก
332 ตันคาร์บอนไดออกไซด์เทียบเท่า ส่งผลให้ลดค่าใช้จ่ายในสำนักงานได้รวม 1.98 ล้านบาท
ซึ่งเป็นไปตามเป้าหมายการลดการใช้ทรัพยากรและพลังงานลงร้อยละ 10 จากปี 2556
โดยเป็นผลจากการดำเนินโครงการลดการใช้พลังงาน ได้แก่ โครงการสำนักงานสีเขียว
และโครงการส่งเสริมการปรับปรุงประสิทธิภาพการใช้พลังงานในอาคาร เป็นต้น

การผลิตพลังงานไฟฟ้าจากพลังงานทดแทน

ในปี 2557 บริษัทฯ มีกำ
ลังการผลิตพลังงานไฟฟ้าจากแหล่งพลังงานทดแทนทั้งในและต่างประเทศทั้งสิ้น 143.45 เมกะวัตต์
ซึ่งคิดเป็นการลดปริมาณการใช้น้ำมันดิบ 76.4 ล้านลิตรต่อปี
หรือคิดเป็นปริมาณการปล่อยก๊าซเรือนกระจกลดลง 226,029 ตันคาร์บอนไดออกไซด์เทียบเท่า
โดยกำ หนดเป้าหมายการพัฒนากำ ลังผลิตจากแหล่งพลังงานทดแทนทั้ง
ในและต่างประเทศของกลุ่มบริษัทฯ ให้ได้ 500 เมกะวัตต์ ภายในปี 2560

การลดการปล่อยก๊าซเรือนกระจกจากคู่ธุรกิจ

บริษัทฯ
ยังคงมุ่งมั่นที่จะลดการปล่อยก๊าซเรือนกระจกในทางอ้อมจากการเลือกดำเนินธุรกิจกับคู่ค้าที่มีนโยบายและการดำเนินงานที่เป็นมิตรต่อสิ่งแวดล้อมอย่างจริงจังและต่อเนื่องมาตั้งแต่ปี
2556
ด้วยตระหนักว่าการจัดซื้อจัดหาสินค้าและบริการที่เป็นมิตรต่อสิ่งแวดล้อมมีส่วนช่วยลดผลกระทบที่จะเกิดขึ้นต่อสิ่งแวดล้อมและการเปลี่ยนแปลงสภาพภูมิอากาศจากกระบวนการผลิตของคู่ค้าอันเป็นผลจากการใช้สินค้าและบริการของกลุ่มบริษัทฯ

สำหรับผลิตภัณฑ์ที่เป็นมิตรต่อสิ่งแวดล้อมที่จะช่วยลดการปล่อยก๊าซเรือนกระจกที่บริษัทฯ จัดหามี 2
ประเภท สำคัญ คือ อะไหล่และอุปกรณ์ของโรงไฟฟ้า
เป็นสินค้านำเข้าที่ผลิตจากผู้ผลิตชั้นนำที่ได้รับการยอมรับในอุตสาหกรรมผลิตไฟฟ้าระดับสากล
มีกระบวนการผลิตที่รับผิดชอบต่อสิ่งแวดล้อมเป็นอย่างดีซึ่งช่วยลดผลกระทบในทางอ้อมจากการดำเนินงานของบริษัทฯที่จะส่งผลต่อปัญหาการเปลี่ยนแปลงสภาพภูมิอากาศให้ได้มากขึ้น
และสินค้าและบริการของสำนักงานที่มีการรับรองผลิตภัณฑ์หรือบริการที่เป็นมิตรต่อสิ่งแวดล้อมหรือมีระบบการจัดการสิ่งแวดล้อมตามมาตรฐานสากล
บริษัทฯ กำหนดเป้าหมายจัดซื้อสินค้าที่เป็นมิตรต่อสิ่งแวดล้อมให้ได้ร้อยละ 25 ภายในปี 2560

การส่งเสริมการลดการปล่อยก๊าซเรือนกระจกในชุมชน

โครงการขยายผลแผนพลังงานชุมชนที่ดำเนินการร่วมกับสำนักงานพลังงานจังหวัด กระทรวงพลังงาน
เป็นโครงการที่สนับสนุนเทคโนโลยีการลดการใช้พลังงาน เช่น หลอดประหยัดพลังงาน
เตาซุปเปอร์อั้งโล่ เป็นต้น เริ่มดำเนินการตั้งแต่ปี 2554 ในพื้นที่ตำบลท่าราบ อำเภอเมือง
ตำบลบ้านสิงห์ อำเภอโพธาราม จังหวัดราชบุรี และป่าชุมชนจังหวัดราชบุรี และขยายผลเพิ่มอีก 3
ตำบล ได้แก่ ตำบลน้ำพุ อำเภอเมือง จังหวัดราชบุรี ตำบลท่าไม้รวก อำเภอท่ายาง
จังหวัดเพชรบุรี และตำบลหนองโรง อำเภอพนมทวน จังหวัดกาญจนบุรี ในปี 2557
โดยมีเป้าหมายให้ชุมชนลดการใช้พลังงานลงร้อยละ 5

จากการขยายผลสนับสนุนเทคโนโลยีพลังงานชุมชนทั้งหมดพบว่า สามารถส่งเสริมเทคโนโลยีจำนวน
242 ชิ้น ให้กับครัวเรือนทั้งสิ้น 234 ครัวเรือน และกลุ่มอาชีพ 8 กลุ่ม
เฉพาะเทคโนโลยีในโครงการของตำบลบ้านสิงห์ ตำบลท่าราบ และป่าชุมชน จำนวน 46 ชิ้น
คิดเป็นปริมาณพลังงานความร้อนที่ลดลง 708,175 เมกะจูลต่อปี
เท่ากับปริมาณการปล่อยก๊าซเรือนกระจกที่ลดลง 76 ตันคาร์บอนไดออกไซด์เทียบเท่าต่อปี
และลดค่าใช้จ่ายด้านพลังงานลงทั้งสิ้น 38,880 บาทต่อปี ส่วนโครงการขยายผลใน 3 จังหวัด
อยู่ระหว่างการเก็บข้อมูลเพื่อประเมินผลการประหยัดพลังงาน จะแล้วเสร็จในปี 2558

การปลูกฝังจิตสำนึกเพื่อปรับเปลี่ยนพฤติกรรม

การสร้างจิตสำนึกเพื่อให้เกิดการปรับเปลี่ยนพฤติกรรมในการใช้พลังงานและทรัพยากรธรรมชาติอย่างเหมาะสมเพื่อบรรเทาปัญหาการเปลี่ยนแปลงสภาพภูมิอากาศ
บริษัทฯ ได้ดำเนินกิจกรรมให้ความรู้ทั้งกับผู้ปฏิบัติงานและ ผู้มีส่วนได้เสียภายนอก ได้แก่
เยาวชนและผู้นำป่าชุมชนในโครงการ “คนรักษ์ป่า ป่ารักชุมชน”
เพื่อสร้างความเข้าใจที่ถูกต้องในการใช้พลังงานและทรัพยากรธรรมชาติ
ตลอดจนการมีส่วนช่วยในการรักษาพื้นที่ป่าเพื่อเป็นแหล่งกักเก็บก๊าซเรือนกระจกของเยาวชนและผู้นำจากป่าชุมชน

ภายหลังการร่วมกิจกรรมผู้ปฏิบัติงาน เยาวชน และผู้นำป่าชุมชน รวม 326 คน มีความรู้
ความเข้าใจเกี่ยวกับการใช้พลังงานและทรัพยากรธรรมชาติอย่างถูกวิธีมากยิ่งขึ้น
โดยเฉพาะเยาวชนกล้ายิ้มที่มีการเปลี่ยนแปลงพฤติกรรมการใช้พลังงานและทรัพยากรธรรมชาติตลอดกระบวนการค่าย
และเยาวชนร้อยละ 63
ได้นำแผนงานโครงการด้านสิ่งแวดล้อมที่ระดมความคิดในค่ายกลับไปดำเนินการร่วมกับชุมชน เช่น
กิจกรรมปลูกป่าชายเลนการคัดแยกขยะ รีไซเคิล
ซึ่งถือเป็นกิจกรรมที่ช่วยลดการปล่อยและเพิ่มแหล่งกักเก็บก๊าซเรือนกระจกด้วย

การเพิ่มแหล่งกักเก็บก๊าซเรือนกระจก

นอกเหนือจากความพยายามในการลดการปลดปล่อยก๊าซเรือนกระจกผ่านงานดำเนินงานทั้งในทางตรงและทางอ้อมแล้วบริษัทฯ
ยังคงส่งเสริมโครงการเพิ่มแหล่งกักเก็บก๊าซเรือนกระจกหรือการชดเชยคาร์บอนอย่างต่อเนื่องด้วย
โดยดำเนินการภายในพื้นที่โรงไฟฟ้า คือ โครงการเพิ่มพื้นที่สีเขียว
และโครงการที่ดำเนินการภายนอก ได้แก่ โครงการคนรักษ์ป่า
ป่ารักชุมชนกิจกรรมเสริมสร้างความเข้มแข็งป่าชุมชนจังหวัดราชบุรี
และโครงการปลูกป่าต้นน้ำสร้างแหล่งกักเก็บคาร์บอนฯ ในพื้นที่จังหวัดน่านในปี 2557
การดำเนินการดังกล่าวสามารถสนับสนุนการเพิ่มแหล่งกักเก็บก๊าซเรือนกระจกในพื้นที่ป่าได้รวม
138,749 ไร่ คิดเป็นก๊าซเรือนกระจกที่กักเก็บได้รวม 277,498 ตันคาร์บอน-ไดออกไซด์เทียบเท่า

การจัดทำแผนลดก๊าซเรือนกระจกระยะยาวจากโรงไฟฟ้า

ในปี 2557 บริษัทฯ
ได้เริ่มดำเนินการพัฒนาแผนลดก๊าซเรือนกระจกระยะยาวของโรงไฟฟ้าที่ใช้เชื้อเพลิงฟอสซิลเป็นเชื้อเพลิงหลัก
(บริษัทฯ ถือหุ้น 99.99%) ได้แก่ โรงไฟฟ้าราชบุรีและโรงไฟฟ้าไตรเอนเนอจี้
โดยเป็นการศึกษาวิเคราะห์ข้อมูลที่เกี่ยวข้อง
เพื่อประเมินศักยภาพความสามารถของโรงไฟฟ้าพร้อมทั้งเชื่อมโยงกับแผนกลยุทธ์ของบริษัทฯ ทั้งนี้
บริษัทฯคาดหมายว่า แผนดังกล่าวจะแล้วเสร็จในปี 2558

นอกจากนี้ ในปี 2558
โรงไฟฟ้าราชบุรีจะเข้าร่วมโครงการนำร่องระบบการซื้อขายใบอนุญาตปล่อยก๊าซเรือนกระจกภาคสมัครใจของประเทศไทย
(Thailand Voluntary EmissionTrading Scheme; Thailand V-ETS)
ขององค์การบริหารจัดการก๊าซเรือนกระจก (องค์การมหาชน)
ที่ดำเนินการร่วมกับศูนย์บริหารวิชาการแห่งจุฬาลงกรณ์มหาวิทยาลัย โดยจะนำระบบ
Measurement, Reporting, and Verification System; MRV
และกฎการดำเนินงานสำหรับระบบ Thailand V-ETS
เข้ามาทวนสอบการจัดการก๊าซเรือนกระจกของโรงไฟฟ้า
ซึ่งสอดคล้องกับแนวคิดการบริหารจัดการก๊าซกระจกระยะยาวของกลุ่มบริษัทฯ
และสะท้อนถึงความรับผิดชอบของบริษัทฯ
ในฐานะผู้ผลิตไฟฟ้าที่มีบทบาทสำคัญที่ต้องการสนับสนุนการลดก๊าซเรือนกระจกของประเทศ
ภายใต้กรอบการเจรจาอนุสัญญาสหประชาชาติว่าด้วยการเปลี่ยนแปลงสภาพภูมิอากาศ
ที่ประเทศไทยจะต้องเริ่มดำเนินการลดก๊าซเรือนกระจกให้ได้ตามเป้าหมายตั้งแต่ปี 2563 เป็นต้นไป

ความเสี่ยงและโอกาสจากการเปลี่ยนแปลงสภาพภูมิอากาศ

การเปลี่ยนแปลงสภาพภูมิอากาศซึ่งเป็นต้นเหตุของภัยธรรมชาติ
โดยเฉพาะอุทกภัยและภัยแล้งที่ทวีความรุนแรงและส่งผลกระทบต่อคุณภาพชีวิตและสิ่งแวดล้อมมากขึ้นทุกขณะบริษัทฯ
ได้ตระหนักและบรรจุประเด็นดังกล่าวเป็นปัจจัยความเสี่ยงที่ต้องประเมินผลกระทบในการดำเนินธุรกิจ
แม้ว่าโดยทั่วไปการพัฒนาโครงการโรงไฟฟ้าจะมีการประเมินและวิเคราะห์ผลกระทบทั้งด้านสิ่งแวดล้อมและสังคมอย่างรอบด้าน
ตลอดจนมีการออกแบบโครงการให้สามารถรองรับภัยทางธรรมชาติ ได้แก่น้ำท่วม ภัยแล้ง
และแผ่นดินไหว ได้ในระดับที่ไม่ส่งผลต่อความพร้อมจ่ายของโรงไฟฟ้า
หรือก่อให้เกิดความเสียหายทางด้านการเงิน

ในปี 2557 คณะกรรมการบริหารความเสี่ยงของบริษัทฯ
ได้นำประเด็นผลกระทบจากการเปลี่ยนแปลงสภาพภูมิอากาศ
เข้าไปพิจารณาในการดำเนินงานของกลุ่มบริษัทฯ
โดยเฉพาะการพัฒนาโครงการใหม่และมาตรการป้องกันปัญหาของโรงไฟฟ้าที่เดินเครื่องเชิงพาณิชย์แล้ว
โดยให้มีการกำหนดแนวทางบริหารจัดการความเสี่ยงดังกล่าวของโรงไฟฟ้าแต่ละแห่งอย่างเหมาะสม
เพื่อป้องกันผลกระทบจากปัญหาการเปลี่ยนแปลงสภาพภูมิอากาศที่อาจกระทบต่อการเติบโตและความยั่งยืนของบริษัทฯ
ในอนาคต

การจัดการความเสี่ยงเรื่องน้ำ

บริษัทฯ
มีการเฝ้าติดตามสถานการณ์และตรวจสอบข้อมูลสถิติปริมาณน้ำของลุ่มน้ำที่เป็นแหล่งน้ำดิบของโรงไฟฟ้าหลักในประเทศของกลุ่มบริษัทฯ
คือ ลุ่มแม่น้ำแม่กลอง และในสปป.ลาวคือ แม่น้ำงึมอย่างต่อเนื่อง

การจัดการความเสี่ยงจากอุทกภัย

บริษัทฯ ประเมินความเสี่ยงจากอุทกภัยตั้งแต่การเลือกพื้นที่ตั้งโครงการ
โดยศึกษาปัญหาและศักยภาพของพื้นที่เป็นข้อมูลในการออกแบบและวางผังพื้นที่โครงการ
ทั้งนี้โรงไฟฟ้าทุกแห่งต้องสร้างระบบระบายน้ำรอบพื้นที่ อ่างเก็บน้ำดิบ อ่างรับน้ำฝนภายในพื้นที่
รวมทั้งคันดินกั้นน้ำรอบพื้นที่โรงไฟฟ้า
ซึ่งถือเป็นมาตรการแก้ไขและป้องกันผลกระทบสิ่งแวดล้อมที่กำหนดไว้ในรายงานการศึกษาวิเคราะห์ผลกระทบสิ่งแวดล้อม
ทั้งนี้จากเหตุการณ์อุทกภัยครั้งใหญ่ในประเทศไทยเมื่อปี 2554 โรงไฟฟ้าในกลุ่มบริษัทฯ
ที่ตั้งอยู่ในพื้นที่ภาคกลาง
ได้ดำเนินการปรับปรุงและเพิ่มมาตรการป้องกันผลกระทบอย่างครบถ้วนทุกแห่งแล้ว

โรงไฟฟ้าที่ได้เดินเครื่องผลิตพลังงานไฟฟ้าแล้ว

โรงไฟฟ้าราชบุรีและโรงไฟฟ้าราชบุรีเพาเวอร์
มีการจัดทำคู่มือและแผนรองรับเหตุฉุกเฉินกรณีเกิดอุทกภัย
พร้อมทำการอบรมและชี้แจงให้ผู้เกี่ยวข้องได้รับทราบถึงบทบาทหน้าที่ที่รับผิดชอบต่อแผนรองรับเหตุฉุกเฉิน
เพื่อให้สามารถแก้ไขปัญหาได้ทันท่วงที รวมทั้งมีการฝึกซ้อมแผนฯ เป็นระยะๆ
เพื่อให้กระบวนการผลิตพลังงานไฟฟ้าสามารถตอบสนองความต้องการของประเทศได้อย่างต่อเนื่อง
โดยในปี 2557 ไม่พบเหตุการณ์ที่เป็นผลกระทบต่อกระบวนการผลิตแต่อย่างใด

โรงไฟฟ้าที่อยู่ระหว่างการก่อสร้าง

โรงไฟฟ้าราชบุรีเวอลด์ โคเจนเนอเรชั่น ในนิคมอุตสาหกรรมจังหวัดราชบุรี
กำลังการผลิตติดตั้งจำนวน 2 ชุด ชุดละ 117 เมกะวัตต์
ได้คำนึงถึงความเสี่ยงการเกิดน้ำท่วมที่อาจกระทบต่อกระบวนการผลิตไฟฟ้า
จึงได้ศึกษาและประเมินผลกระทบจากน้ำท่วมในปี 2556
และจัดทำระบบป้องกันน้ำท่วมทั้งใต้ดินและบนดินในช่วงเดือนเมษายน-สิงหาคม 2557
ส่วนใต้ดินใช้ระบบ Soil Cement เพื่อป้องกันน้ำซึมจากใต้ดิน
และใช้ระบบปั๊มเพื่อสูบน้ำออกกรณีเกิดน้ำท่วม ส่วนบนดินทำเขื่อนรอบพื้นที่โครงการความสูง 2 เมตร
เพิ่มจากระดับน้ำท่วมสูงสุดในอดีตอีก 0.5 เมตรรวมความสูงเขื่อนอยู่ที่ 6.5
เมตรจากระดับน้ำทะเล ใช้งบประมาณดำเนินการ 50 ล้านบาท
เพื่อสร้างความต่อเนื่องในการผลิตไฟฟ้าให้มากขึ้น รวมทั้งลดค่าใช้จ่ายด้านประกันภัยในกรณีน้ำท่วม
และสร้างความเชื่อมั่นให้กับผู้มีส่วนได้เสียในการผลิตไฟฟ้าได้อย่างต่อเนื่องด้วย

การจัดการความเสี่ยงจากภัยแล้ง

จากการประเมินความเสี่ยงด้านภัยแล้งของโรงไฟฟ้าที่ตั้งอยู่ในจังหวัดราชบุรีและใช้น้ำจากแม่น้ำแม่กลองอย่างต่อเนื่องมาตั้งแต่ปี
2544
จนถึงปัจจุบันยังไม่พบสัญญาณที่แสดงถึงปัญหาการขาดแคลนน้ำในลุ่มน้ำเพราะป่าต้นน้ำยังมีความอุดมสมบูรณ์มาก
โดยปริมาณน้ำยังคงสามารถเกื้อกูลการใช้ประโยชน์ของชุมชนและภาคเกษตรกรรมได้ตามปกติ
สำหรับการบริหารจัดการน้ำในการผลิตพลังงานไฟฟ้าจากเขื่อน
บริษัทใช้หลักเกณฑ์การควบคุมระดับน้ำในเขื่อน (Rule Curve)
ในการจัดการความเสี่ยงจากอุทกภัยและภัยแล้งเพื่อวางแผนการผลิตไฟฟ้าในระยะสั้นและระยะยาวอย่างมีประสิทธิภาพ
และให้เป็นไปตามเงื่อนไขในสัญญาซื้อขายไฟฟ้า

โรงไฟฟ้าที่ได้เดินเครื่องผลิตพลังงานไฟฟ้าแล้ว

ในการผลิตพลังงานไฟฟ้าของโรงไฟฟ้าพลังน้ำน้ำงึม 2 ในแขวงเวียงจันทน์ สปป.ลาว
พบว่าปริมาณน้ำท่าในแต่ละปีมีปริมาณไม่แน่นอน
และภาวะภัยแล้งอาจส่งผลกระทบต่อการผลิตได้ในกรณีที่เป็นปีที่แห้งแล้ง (Drought Year)
และน้ำในเขื่อนอยู่ในระดับต่ำจนไม่สามารถผลิตไฟฟ้าในระดับต่ำสุดที่กำ หนดในสัญญาซื้อขายไฟฟ้าได้
โรงไฟฟ้าสามารถแจ้งหยุดการผลิตไฟฟ้าล่วงหน้าได้ 2 ครั้ง ตลอดอายุสัญญา อย่างไรก็ตาม
โรงไฟฟ้าได้กำหนดแผนการจัดการต้นน้ำร่วมกับกระทรวงพลังงานและบ่อแร่ สปป.ลาว
โดยมีการประชุมวางแผนงานและงบประมาณ พร้อมทั้งติดตามประเมินผลทุกปี
ซึ่งเป็นมาตรการป้องกันความเสี่ยงจากการขาดแคลนน้ำในระยะยาว

โรงไฟฟ้าที่อยู่ระหว่างการก่อสร้าง

โรงไฟฟ้าหงสา ใน สปป.ลาว ที่อยู่ระหว่างการก่อสร้างโครงการ กำ ลังผลิตติดตั้ง 1,878
เมกะวัตต์ ใช้ถ่านหินลิกไนต์เป็นเชื้อเพลิง
มีความเสี่ยงในเรื่องการขาดแคลนน้ำจากการใช้น้ำในเขื่อนน้ำเลือกที่ความจุ 16.4
ล้านลูกบาศก์เมตรและอาจกระทบกับการใช้ประโยชน์ของชุมชน
โรงไฟฟ้าจึงได้จัดหาแหล่งน้ำดิบจากเขื่อนน้ำแก่น ความจุ 19 ล้านลูกบาศก์เมตร
และส่งน้ำด้วยระบบปั๊มไว้เพิ่มเติมพร้อมกับการก่อสร้างโรงไฟฟ้า
เพื่อเสริมความมั่นคงในการผลิตและป้องกันผลกระทบต่อการใช้ประโยชน์แหล่งน้ำของชุมชน โดยกำ
หนดเป็นนโยบายในการบริหารจัดการแหล่งน้ำร่วมกับภาครัฐ

2. การจัดการสิ่งแวดล้อม

ในการแสดงความรับผิดชอบต่อสิ่งแวดล้อมและชุมชนกลุ่มบริษัทฯ
ยังคงรักษามาตรฐานกระบวนการผลิตพลังงานไฟฟ้าที่สร้างผลกระทบให้น้อยที่สุด ด้วยตระหนักดีว่า
การผลิตพลังงานไฟฟ้านั้น ใช้ทรัพยากรธรรมชาติและก่อกำ
เนิดผลกระทบที่มีนัยสำคัญต่อสิ่งแวดล้อมและสังคมโดยรวม
แม้ไฟฟ้าที่ผลิตช่วยเอื้อประโยชน์ต่อเศรษฐกิจ และคุณภาพชีวิตของคนในสังคมก็ตามบริษัทฯ
จึงมุ่งเน้นการจัดการที่เข้มงวดทั้งในด้านคุณภาพอากาศที่ต้องควบคุมประสิทธิภาพการเผาไหม้เชื้อเพลิงและการควบคุมมลสารที่เกิดขึ้น
ด้านคุณภาพน้ำที่มุ่งเน้นการควบคุมปริมาณการใช้น้ำดิบและคุณภาพน้ำที่ระบายออกสู่สิ่งแวดล้อม
และการจัดการของเสียมุ่งสู่การลดปริมาณการใช้ การใช้ซ้ำ และการนำกลับมาใช้ใหม่
ตลอดจนการลดปริมาณของเสียอันตรายที่ต้องนำไปฝังกลบให้เป็นศูนย์

โรงไฟฟ้าทุกแห่งของบริษัทฯ
ปฏิบัติตามกฎหมายและข้อกำหนดด้านสิ่งแวดล้อมที่เกี่ยวข้องในทุกประเทศที่เข้าไปดำเนินธุรกิจ
รวมถึงปฏิบัติตามมาตรการแก้ไขและป้องกันผลกระทบสิ่งแวดล้อมที่ได้รับความเห็นชอบจากหน่วยงานกำ
กับดูแลด้านสิ่งแวดล้อมอย่างเคร่งครัด และต้องมีการติดตามตรวจสอบและรายงานผลแก่หน่วยงานกำ
กับดูแลทราบตามกำหนดระยะเวลาที่กฎหมายบัญญัติไว้ ในปี 2557 กลุ่มบริษัทฯได้ปฏิบัติตามกฎหมาย
ระเบียบข้อบังคับเกี่ยวกับการจัดการคุณภาพสิ่งแวดล้อมของประเทศที่กิจการกลุ่มบริษัทฯ
ดำเนินการตามบทบัญญัติที่กำ หนดไว้อย่างถูกต้อง
จึงไม่มีกรณีหรือประเด็นที่เกี่ยวข้องกับการไม่ปฏิบัติหรือละเมิดกฎหมายและค่าปรับแต่อย่างใด

ด้วยพันธกิจที่มุ่งเน้นความเป็นเลิศในการดำเนินงานระดับสากลและรับผิดชอบต่อสังคมและสิ่งแวดล้อม
บริษัทฯ ได้มีการปรับปรุงพัฒนาการดำเนินงาน รวมทั้งนำมาตรฐานต่างๆ
มาใช้เพื่อยกระดับการจัดการคุณภาพสิ่งแวดล้อมให้มีประสิทธิภาพมากขึ้นและเป็นที่เชื่อถือและยอมรับของทุกภาคส่วนทั้งในประเทศและนานาประเทศมากขึ้น
โดยมาตรฐานที่นำมาใช้ ได้แก่

[] การจัดการคุณภาพสิ่งแวดล้อมของโรงไฟฟ้า

เชื้อเพลิงและน้ำถือเป็นวัตถุดิบที่สำคัญและใช้มากที่สุดในกระบวนการผลิตพลังงานไฟฟ้า
โดยโรงไฟฟ้าหลักของกลุ่มบริษัทฯ ที่ตั้งอยู่ในประเทศไทย ได้แก่ โรงไฟฟ้าราชบุรี
โรงไฟฟ้าไตรเอนเนอจี้ และโรงไฟฟ้าราชบุรีเพาเวอร์ กำลังการผลิตรวม 4,695 เมกะวัตต์
ใช้ก๊าซธรรมชาติจากแหล่งยานาดา และเยตากุนจากสหภาพเมียนมาร์เป็นเชื้อเพลิงหลัก
นอกจากนี้ยังใช้น้ำมันเตาและน้ำมันดีเซล
เป็นเชื้อเพลิงสำรองสำหรับโรงไฟฟ้าพลังความร้อนและโรงไฟฟ้าพลังความร้อนร่วม ตามลำดับ
ซึ่งจะมีกระบวนการในการดูแลและควบคุมผลกระทบสิ่งแวดล้อมโดยเฉพาะคุณภาพอากาศที่แตกต่างกันไปในแต่ละระบบ

คณะกรรมการบริหารและคณะทำงานด้านสิ่งแวดล้อมประจำโรงไฟฟ้า
จะมีหน้าที่ในการกำกับดูแลและติดตามการดำเนินงานเดินเครื่องและบำรุงรักษาของโรงไฟฟ้าแต่ละแห่ง
เพื่อให้มั่นใจว่าการดำเนินการต่างๆ
อยู่ภายใต้เงื่อนไขและหลักเกณฑ์ของกฎหมายและข้อกำหนดต่างๆ
รวมถึงนโยบายและข้อบังคับของบริษัทฯ โดยมีเป้าหมายสูงสุด คือ
การผลิตไฟฟ้าที่เป็นมิตรกับสิ่งแวดล้อม ที่ใช้ทรัพยากรให้เกิดประโยชน์สูงสุด
ขณะเดียวกันก็จัดการป้องกันผลกระทบจากการผลิตไฟฟ้าทั้งในเรื่องอากาศน้ำ
และของเสียให้เกิดน้อยที่สุด

คุณภาพอากาศและวัสดุเหลือใช้

คุณภาพอากาศ

กลุ่มบริษัทฯ ให้ความสำคัญต่อการควบคุมปริมาณมลสารของโรงไฟฟ้า ได้แก่
ก๊าซออกไซด์ของไนโตรเจน ก๊าซซัลเฟอร์ไดออกไซด์ และฝุ่นละออง
ที่เกิดขึ้นจากการเผาไหม้ในกระบวนการผลิตให้อยู่ในเกณฑ์มาตรฐานควบคุม
โดยมีระบบที่ใช้ในการควบคุมดังนี้

ระบบป้องกันและควบคุมมลสารในกระบวนการผลิตของโรงไฟฟ้าพลังความร้อนร่วม

ระบบการเผาไหม้เชื้อเพลิงแบบ Dry Low N0x
Burnerสามารถควบคุมการเกิดก๊าซออกไซด์ของไนโตรเจนในกรณีที่ใช้ก๊าซธรรมชาติเป็นเชื้อเพลิง
ในกรณีที่ใช้น้ำมันดีเซลเป็นเชื้อเพลิงสำรองจะใช้ระบบฉีดน้ำปลอดแร่ธาตุ (Demineralized
Water)
เข้าไปในห้องเผาไหม้เพื่อควบคุมอุณหภูมิให้อยู่ต่ำกว่าจุดที่จะทำให้เกิดก๊าซออกไซด์ของไนโตรเจน

ระบบป้องกันและควบคุมมลสารในกระบวนการผลิตของโรงไฟฟ้าพลังความร้อน

-   ระบบการเผาไหม้เชื้อเพลิงแบบ Low N0x Burner
    ทำให้ก๊าซออกไซด์ของไนโตรเจนอยู่ในระดับต่ำ
    และใช้เทคโนโลยีการนำก๊าซร้อนจากการเผาไหม้หมุนเวียนกลับมาใช้ใหม่ (Flue Gases
    Re-circulation)

-   ระบบกำจัดก๊าซซัลเฟอร์ไดออกไซด์ (Flue Gas Desulfurization; FGD)
    กรณีที่ใช้น้ำมันเตาเป็นเชื้อเพลิง

ระบบตรวจวัดคุณภาพอากาศ

-   ระบบตรวจวัดปริมาณมลสารในอากาศจากปล่องโรงไฟฟ้าทุกปล่องแบบอัตโนมัติอย่างต่อเนื่อง
    (Continuous Emission Monitoring Systems: CEMs)

-   ระบบตรวจวัดคุณภาพอากาศในบรรยากาศทั่วไปแบบ ต่อเนื่องถาวร (Ambient Air
    Quality Monitoring Systems: AAQMs)
    ในบริเวณพื้นที่ชุมชนรอบโรงไฟฟ้าโรงไฟฟ้าราชบุรีและโรงไฟฟ้าราชบุรีเพาเวอร์ จำนวน 5
    สถานี

ระบบป้องกันและควบคุมมลสารในกระบวนการผลิตตลอดจนระบบตรวจติดตามคุณภาพอากาศจากการเผาไหม้ของโรงไฟฟ้าทุกแห่งที่ได้ออกแบบและติดตั้งตั้งแต่ก่อสร้างโรงไฟฟ้ายังคงได้รับการบำรุงรักษาและสอบเทียบความถูกต้องแม่นยำในการตรวจวัดค่าตามแผนงานที่กำหนดไว้
เพื่อให้มั่นใจว่าระบบควบคุมคุณภาพอากาศยังคงทำงานได้อย่างเต็มประสิทธิภาพและปริมาณมลสารอยู่ในเกณฑ์มาตรฐานควบคุม
ในกรณีที่ปริมาณมลสารเริ่มมีค่าสูงผิดปกติ สัญญาณเตือนในห้องควบคุมการเดินเครื่องจะปรากฏขึ้น
เพื่อให้เจ้าหน้าที่เดินเครื่องได้ทำการตรวจสอบระบบควบคุมและระบบตรวจวัด
หากผลการตรวจวัดถูกต้อง จะติดต่อศูนย์ควบคุมระบบกำลังไฟฟ้าเพื่อขอลดกำลังการผลิตลง
หรือพิจารณาหยุดเดินเครื่องจนกว่าปริมาณมลสารจะมีค่าอยู่ในเกณฑ์มาตรฐานกำหนด

ในปี 2557
ค่าความเข้มข้นของมลสารที่ระบายออกจากโรงไฟฟ้าราชบุรีมีค่าเฉลี่ยดีกว่าเกณฑ์มาตรฐานตามประกาศกระทรวงอุตสาหกรรม
พ.ศ. 2547 ซึ่งส่วนใหญ่เดินเครื่องโดยใช้ก๊าซธรรมชาติเป็นหลัก
โดยค่าก๊าซซัลเฟอร์ไดออกไซด์ที่ระบายออกจากโรงไฟฟ้าพลังความร้อนราชบุรี
กรณีที่เดินเครื่องโดยใช้น้ำมันเตานั้น
ระบบกำจัดก๊าซซัลเฟอร์ไดออกไซด์ยังคงรักษาประสิทธิภาพการกำจัดได้ต่อเนื่องเฉลี่ยร้อยละ 97.3
(ประสิทธิภาพติดตั้งร้อยละ 97.2)

การจัดการวัสดุเหลือใช้

ในการจัดการของเสียของโรงไฟฟ้าเน้นกระบวนการนำกลับมาใช้ใหม่หรือสร้างประโยชน์ให้ได้มากที่สุด
โดยคัดเลือกบริษัทรับกำจัดของเสียที่มีวิธีการนำกลับไปใช้ประโยชน์ได้ใหม่
และเป็นผู้ได้รับอนุญาตกำจัดวัสดุที่ไม่ใช้แล้ว ตามประกาศกระทรวงอุตสาหกรรม เป็นลำดับแรก
ตลอดจนมีการติดตามและประเมินวิธีการกำจัดของผู้รับกำจัดที่สถานรับกำจัด
เพื่อให้มั่นใจว่าวัสดุที่ไม่ใช้แล้วจากโรงงานจะได้รับการจัดการอย่างถูกต้องและเหมาะสม
เป็นไปตามกฎหมายอย่างเคร่งครัด

สำหรับขยะทั่วไปและขยะรีไซเคิล
โรงไฟฟ้าแต่ละแห่งจะดำเนินการว่าจ้างหน่วยงานท้องถิ่นดำเนินการตามหลักสุขาภิบาลสำหรับยิปซั่มที่เป็นผลพลอยได้จากกระบวนการกำจัดก๊าซซัลเฟอร์ไดออกไซด์ของโรงไฟฟ้าพลังความร้อนราชบุรี
กรณีใช้น้ำมันเตาเป็นเชื้อเพลิง จะถูกเก็บไว้ในบ่อเก็บยิปซั่มที่มีการใช้วัสดุพลาสติกชนิดหนา (HDPE)
รองก้นบ่อ และมีระบบตรวจสอบคุณภาพน้ำใต้ดินทุก 6 เดือน
เพื่อรอจำหน่ายให้กับคู่ค้าที่สามารถนำไปใช้เป็นวัตถุดิบในกระบวนการผลิตอื่นต่อไป

ในปี 2557 โรงไฟฟ้าหลักของบริษัทฯ มีปริมาณของเสียที่เกิดขึ้นทั้งหมดรวม 10,444 ตัน
เป็นของเสีย ไม่อันตราย 10,146 ตันและของเสียอันตราย 298.21 ตัน
แบ่งเป็นของเสียอันตรายที่นำกลับไปใช้ประโยชน์ได้ 297.8 ตัน และฝังกลบอย่างปลอดภัย 0.41
ตัน โดยในปี 2558 มีเป้าหมายในการกำจัดของเสียอันตรายด้วยวิธีฝังกลบให้เป็นศูนย์

การจัดการน้ำ

น้ำถือเป็นวัตถุดิบหลักในกระบวนการผลิตไฟฟ้า
บริษัทฯจึงใส่ใจและให้ความสำคัญต่อการบริหารจัดการน้ำ
ด้วยการติดตามการดำเนินงานของหน่วยงานผู้รับผิดชอบในการกำกับดูแลการเดินเครื่องผลิตพลังงานไฟฟ้าของโรงไฟฟ้าแต่ละแห่งในกลุ่มบริษัทฯ
โดยครอบคลุมการใช้น้ำอย่างมีประสิทธิภาพเพื่อลดการใช้น้ำในกระบวนการผลิต
และการควบคุมคุณภาพและการจัดการน้ำทิ้งเพื่อป้องกันผลกระทบต่อแหล่งน้ำธรรมชาติและการใช้ประโยชน์ของชุมชน

การลดการใช้น้ำในกระบวนการผลิต

บริษัทฯ คำนึงถึงการใช้น้ำในการดำเนินธุรกิจ
อันอาจส่งผลกระทบต่อการใช้น้ำของชุมชนและระบบนิเวศ
จึงจัดให้มีการประเมินปริมาณการใช้น้ำและผลกระทบที่อาจเกิดขึ้น โดยโรงไฟฟ้าราชบุรี
โรงไฟฟ้าไตรเอนเนอจี้ และโรงไฟฟ้าราชบุรีเพาเวอร์ใช้น้ำจากแม่น้ำแม่กลอง
ทั้งนี้ปริมาณการใช้น้ำจากแม่น้ำแม่กลองของโรงไฟฟ้าทั้ง 3 แห่ง รวม 33.06 ล้านลูกบาศก์เมตร
คิดเป็นร้อยละ 1.2 ของปริมาณน้ำในแม่น้ำ
ซึ่งไม่ส่งผลกระทบต่อการใช้ประโยชน์แหล่งน้ำของชุมชนและระบบนิเวศของแหล่งน้ำ
จากสถิติการใช้น้ำของโรงไฟฟ้าทั้งสามแห่ง ตั้งแต่ปี 2544 ถึงปัจจุบัน
พบว่าแหล่งน้ำมีปริมาณเพียงพอรองรับปริมาณการใช้น้ำของโรงไฟฟ้าได้
โดยไม่มีความเสี่ยงจากการขาดแคลนน้ำและไม่เกิดปัญหาแย่งชิงน้ำใช้กับชุมชนแต่อย่างใด

ในการใช้น้ำของโรงไฟฟ้า ระบบหล่อเย็นถือเป็นกระบวนการที่ต้องใช้น้ำมากที่สุดกว่าร้อยละ 75
ของปริมาณน้ำทั้งหมดในกระบวนการผลิต
ดังนั้นโรงไฟฟ้าทุกแห่งจึงให้ความสำคัญในการบริหารการใช้น้ำในระบบหล่อเย็นให้เกิดประโยชน์สูงสุด
เพื่อลดการใช้ทรัพยากรน้ำจากธรรมชาติ ได้แก่
การควบคุมให้น้ำระบบหล่อเย็นใช้หมุนเวียนให้ได้จำนวนรอบมากที่สุด
โดยสามารถใช้ได้ตามเป้าหมายที่กำหนดคือ 4-6 รอบ (ระบบกรด) และ 3-4รอบ (ระบบด่าง)
ก่อนปล่อยลงสู่บ่อพักน้ำ การติดตามปริมาณการใช้น้ำต่อกำลังการผลิต การคิดค้นวิธีนำน้ำกลับมาใช้ซ้ำ
การปรับปรุงคุณภาพน้ำเพื่อนำกลับมาใช้ใหม่ เป็นต้น

ในปี 2557 มีสัดส่วนปริมาณน้ำที่กลับมาใช้ซ้ำนอกเหนือจากในระบบหล่อเย็นมากขึ้น เป็น 973,702
ลูกบาศก์เมตร คิดเป็นร้อยละ 3 ของปริมาณน้ำที่สูบจากแหล่งน้ำธรรมชาติเข้ามาใช้ในโรงไฟฟ้า
เพิ่มขึ้นจากปี 2556 ที่ร้อยละ 2.8 โดยการนำน้ำกลับมาใช้ซ้ำนี้
นอกจากจะทำให้มีปริมาณการสูบน้ำดิบลดลงแล้ว ยังช่วยลดพลังงานไฟฟ้าที่ใช้ในการสูบน้ำ
และลดปริมาณน้ำทิ้งที่จะระบายออกสู่สิ่งแวดล้อมด้วย

การควบคุมคุณภาพและจัดการน้ำทิ้ง

น้ำทิ้งในโรงไฟฟ้ามาจาก 2 แหล่งใหญ่ คือ น้ำผ่านกระบวนการผลิตไฟฟ้า
และน้ำใช้แล้วจากอาคารสำนักงาน
น้ำทิ้งจากกระบวนการผลิตไฟฟ้าส่วนใหญ่เป็นน้ำจากระบบหล่อเย็นที่ใช้ในการแลกเปลี่ยนอุณหภูมิเท่านั้น
ซึ่งน้ำที่ใช้แล้วจะถูกส่งเข้าสู่ระบบบำบัด
โดยการตกตะกอนและลดอุณหภูมิให้ใกล้เคียงกับสภาพธรรมชาติ
พร้อมทั้งตรวจสอบคุณภาพก่อนปล่อยออกจากโรงไฟฟ้า
เพื่อป้องกันผลกระทบต่อความหลากหลายทางชีวภาพของแหล่งรองรับน้ำ
ส่วนน้ำใช้ในอาคารที่บำบัดจนได้มาตรฐานแล้วจะถูกนำไปใช้ในระบบรดน้ำต้นไม้
โดยคุณภาพน้ำทิ้งของโรงไฟฟ้าหลักในปี 2557
ยังคงมีค่าอยู่ในเกณฑ์ที่ดีกว่ามาตรฐานน้ำทิ้งตามประกาศกระทรวงอุตสาหกรรม
และกรมชลประทานอย่างต่อเนื่อง

การยอมรับด้านการจัดการสิ่งแวดล้อมที่ดี

จากการดำเนินงานด้านสิ่งแวดล้อมที่เข้มข้นและจริงจังในปีที่ผ่านมาของโรงไฟฟ้าราชบุรี
โรงไฟฟ้าไตรเอนเนอจี้ โครงการระบบรับส่งน้ำมันเตาสำหรับโรงไฟฟ้าพลังความร้อนราชบุรี
หน่วยที่ 1 และ 2 และอาคารสำนักงาน บริษัท ผลิตไฟฟ้าราชบุรีโฮลดิ้ง จำกัด (มหาชน)
ทำให้ได้รับรางวัลสถานประกอบการที่ปฏิบัติตามมาตรการในรายงานการวิเคราะห์ผลกระทบสิ่งแวดล้อมและมีการจัดการสภาพแวดล้อม
ประจำปี 2557 (EIA Monitoring Awards 2014)
จากสำนักงานนโยบายและแผนทรัพยากรธรรมชาติและสิ่งแวดล้อม นอกจากนี้ โรงไฟฟ้าราชบุรี
โรงไฟฟ้าไตรเอนเนอจี้ และโรงไฟฟ้าราชบุรีเพาเวอร์
ยังได้รับการรับรองระบบการจัดการสิ่งแวดล้อมตามมาตรฐาน ISO14001 มาตั้งแต่ปี 2545, 2546
และ 2552 ตามลำดับ ต่อเนื่องจนถึงปัจจุบัน

การพัฒนาโครงการใหม่กับการดูแลสิ่งแวดล้อม

การพัฒนาโครงการใหม่เป็นแผนงานสำคัญในการขับเคลื่อนบริษัทฯ ไปสู่การเป็นบริษัทฯ
พลังงานครบวงจรที่มุ่งเน้นการสร้างมูลค่าในเอเชียแปซิฟิก ในการพัฒนาโรงไฟฟ้า บริษัทฯ
ถือปฏิบัติตามกฎหมายอย่างเคร่งครัด
โดยเฉพาะขั้นตอนของการจัดทำรายงานการวิเคราะห์ผลกระทบสิ่งแวดล้อม
ที่จะต้องดำเนินการตามหลักเกณฑ์ วิธีการ และระเบียบปฏิบัติที่ทางหน่วยงานที่เกี่ยวข้องกำ หนดไว้
ตลอดจนการรับฟังความคิดเห็นของผู้ที่ได้รับผลกระทบทั้งทางบวกและทางลบจากโครงการและผู้มีส่วนได้เสียต่างๆ
ให้ครบถ้วนทุกภาคส่วน ประกอบด้วย ประชาชนสถาบันการศึกษา สาธารณสุข ศาสนสถาน
องค์กรปกครองส่วนท้องถิ่นและท้องที่ ผู้ทรงคุณวุฒิ นักวิชาการ ผู้นำทางความคิดหรือปราชญ์ชาวบ้าน
องค์กรพัฒนาเอกชน กลุ่มอาชีพต่างๆ รอบพื้นที่ตั้งโครงการ ตลอดจนหน่วยงานราชการทั้งส่วนกลาง
ส่วนภูมิภาค และท้องถิ่น

รูปแบบการรับฟังความคิดเห็นที่ดำเนินการมีตั้งแต่การประชุมอย่างเป็นทางการ การประชุมกลุ่มย่อย
การปรึกษาหารือเฉพาะกลุ่มแบบไม่เป็นทางการ การสัมภาษณ์ การใช้แบบสอบถามทั้งนี้
ประเด็นการหารือเน้นหนักในเรื่องผลกระทบในมิติด้านสิ่งแวดล้อม สังคม
และเศรษฐกิจทั้งด้านบวกและลบของโครงการรวมทั้งผลกระทบด้านจิตใจ

ประเด็นสำคัญที่ผู้มีส่วนได้เสียให้ความสนใจและคาดหวังให้โครงการดำเนินการอย่างจริงจังและต่อเนื่อง
ได้แก่ การจัดการคุณภาพอากาศ และการจัดการน้ำ ซึ่งบริษัทฯ
ตอบสนองต่อประเด็นดังกล่าวด้วยการนำประเด็นของชุมชนไปใช้กำ
หนดคุณสมบัติของเครื่องจักรและเทคโนโลยีของโรงไฟฟ้า
รวมทั้งระบบการควบคุมและป้องกันคุณภาพสิ่งแวดล้อมที่มีมาตรฐานระดับสากล
อีกทั้งยังเป็นปัจจัยใช้ในการกำ
หนดมาตรการป้องกันและแก้ไขผลกระทบสิ่งแวดล้อมในรายงานการวิเคราะห์ผลกระทบสิ่งแวดล้อมด้วย
เช่น กำ หนดปริมาณน้ำ เพื่อป้องกันผลกระทบในการแย่งชิงน้ำใช้กับชุมชน นอกจากนี้
ผลกระทบทางบวกในมิติเศรษฐกิจและสังคม
ก็เป็นประเด็นที่ชุมชนและผู้มีส่วนได้เสียให้ความสำคัญมาก
โดยเฉพาะประโยชน์ที่ชุมชนและท้องถิ่นจะได้รับจากโครงการ ซึ่งทุกโครงการของบริษัทฯ
มีการจัดทำแผนงานพัฒนาชุมชนที่ตั้งอยู่บนความต้องการของชุมชนเป็นหลักจดทะเบียนจัดตั้งกิจการในท้องถิ่น
มีการจ้างงานและการจัดซื้อในท้องถิ่น
รวมทั้งการสมทบกองทุนพัฒนาไฟฟ้าตามปริมาณการผลิตและชนิดของเชื้อเพลิงที่ใช้ในแต่ละโครงการ
ทั้งนี้ มาตรการต่างๆ ที่โครงการได้กำ หนดขึ้นเป็นที่ยอมรับของผู้มีส่วนได้เสียที่เกี่ยวข้อง
ส่งผลให้การพัฒนาโครงการใหม่ของกลุ่มบริษัทฯดำเนินการได้สำเร็จตามแผนงาน

โครงการใหม่ที่รายงานการวิเคราะห์ผลกระทบสิ่งแวดล้อมผ่านการพิจารณาเห็นชอบจากหน่วยงานกำ
กับดูแลและหน่วยงานท้องถิ่นแล้ว
จึงจะสามารถดำเนินการขออนุญาตประกอบกิจการและก่อสร้างโครงการได้
ทุกโครงการต้องถือปฏิบัติตามมาตรการป้องกันและแก้ไขผลกระทบสิ่งแวดล้อม
รวมทั้งมาตรการติดตามตรวจสอบคุณภาพสิ่งแวดล้อมที่กำ หนดไว้ในรายงานฯ
ทั้งในระยะก่อสร้างและการดำเนินงานตลอดอายุของโรงไฟฟ้าอย่างเคร่งครัดสำหรับการพัฒนาโครงการใหม่ในต่างประเทศ
บริษัทฯ ได้ใช้แนวทางปฏิบัติดังกล่าวนี้เป็นพื้นฐาน และปรับให้สอดคล้องกับกฎหมาย ระเบียบข้อกำ
หนดต่างๆ ของแต่ละประเทศอย่างเคร่งครัด

การพัฒนาโครงการใหม่ที่บริษัทฯ ร่วมลงทุนในช่วง 5 ปีที่ผ่านมา บริษัทฯ
ได้ดำเนินการจัดทำรายงานการวิเคราะห์ผลกระทบสิ่งแวดล้อม
ซึ่งผ่านการพิจารณาเห็นชอบจากหน่วยงานที่เกี่ยวข้องจำนวน 6 โครงการ ได้แก่

1)  โครงการโรงไฟฟ้าพลังความร้อนหงสา กำลังการผลิตติดตั้ง 1,878 เมกะวัตต์ ตั้งอยู่ใน
    สปป.ลาว

2)  โครงการโรงไฟฟ้าราชบุรีเวอลด์ โคเจนเนอเรชั่น กำลังผลิตติดตั้ง 234 เมกะวัตต์
    ตั้งอยู่ในนิคมอุตสาหกรรมราชบุรี

3)  โครงการท่อส่งก๊าซธรรมชาติไปยังโรงไฟฟ้าราชบุรีเวอลด์ โคเจนเนอเรชั่น

4)  โครงการพลังงานน้ำเซเปียน เซน้ำน้อย ใน สปป.ลาวขนาดกำลังการผลิต 410 เมกะวัตต์

5)  โครงการผลิตไฟฟ้านวนคร กำ ลังผลิตติดตั้ง 132 เมกะวัตต์
    ตั้งอยู่ในเขตส่งเสริมอุตสาหกรรม นวนคร จังหวัดปทุมธานี

โครงการท่อส่งก๊าซธรรมชาติไปยังโรงผลิตไฟฟ้านวนคร

การศึกษาและวิเคราะห์ผลกระทบสิ่งแวดล้อมโครงการโรงไฟฟ้าราชบุรีเวอลด์โคเจนเนอเรชั่นโครงการโรงไฟฟ้าราชบุรีเวอลด์
โคเจนเนอเรชั่น ตั้งอยู่ที่อำเภอโพธาราม จังหวัดราชบุรี กำ ลังการผลิตติดตั้ง 234 เมกะวัตต์
กระแสไฟฟ้าส่วนใหญ่จำหน่ายให้กับการไฟฟ้าฝ่ายผลิตแห่งประเทศไทย
ส่วนไฟฟ้าที่เหลือและไอน้ำจำหน่ายให้กับลูกค้าภายในนิคมอุตสาหกรรมราชบุรี

การผลิตของโครงการเป็นระบบโคเจนเนอเรชั่นใช้ก๊าซธรรมชาติ
ซึ่งเป็นเชื้อเพลิงที่สะอาดเป็นมิตรกับสิ่งแวดล้อมเป็นเชื้อเพลิงหลัก มีจำนวน 2 ชุด
แต่ละชุดประกอบด้วย เครื่องผลิตไฟฟ้ากังหันก๊าซ จำนวน 2 ชุด เครื่องผลิตไอน้ำแรงดันสูง จำนวน
2 เครื่อง และเครื่องผลิตไฟฟ้ากังหันไอน้ำ จำนวน 1 เครื่อง

รายงานวิเคราะห์ผลกระทบสิ่งแวดล้อมโครงการโรงไฟฟ้าราชบุรีเวอลด์ โคเจนเนอเรชั่น
ได้รับการพิจารณาและอนุมัติจากสำนักงานนโยบายและแผนทรัพยากรธรรมชาติและสิ่งแวดล้อมเมื่อเดือนพฤศจิกายน
2555 และโครงการโรงไฟฟ้าชุดที่ 1 ได้เดินเครื่องเชิงพาณิชย์เมื่อเดือนพฤศจิกายน 2557
และชุดที่ 2 กำหนดเดินเครื่องเชิงพาณิชย์ เดือนมีนาคม 2558

โครงการดังกล่าวได้ปฏิบัติตามมาตรการป้องกันและแก้ไขผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อมอย่างเคร่งครัด
จนทำให้การก่อสร้างโครงการราบรื่นและสามารถจัดการคุณภาพสิ่งแวดล้อม ได้แก่ อากาศ
น้ำทิ้งของเสีย เสียง ให้อยู่ในเกณฑ์มาตรฐานที่กฎหมายกำหนดไว้นอกจากนี้โครงการฯ
ยังได้จัดทำรายงานการติดตามตรวจสอบคุณภาพสิ่งแวดล้อม เสนอต่อหน่วยงานที่เกี่ยวข้องทุกๆ 6
เดือนต่อเนื่องตั้งแต่เริ่มดำเนินการก่อสร้างโครงการ
อีกทั้งการดำเนินงานพัฒนาคุณภาพชีวิตชุมชนโดยรอบโครงการเพื่อสร้างการยอมรับของชุมชนและสังคมด้วย

11. การควบคุมภายในและการบริหารจัดการความเสี่ยง

กิจกรรมต่างๆ ขององค์กร และเป็นกระบวนการที่ต้องสร้างให้มีขึ้นในองค์กร
โดยได้รับความสนับสนุนจากคณะกรรมการบริษัทฯ ผู้บริหารและผู้ปฏิบัติงานทุกระดับ
โดยมีวัตถุประสงค์หลักเพื่อให้กิดความมั่นใจอย่างสมเหตุสมผลในเรื่องการดำเนินงาน
(Operation) การรายงานทางการเงิน (Financial Reporting)
และการปฏิบัติให้เป็นไปตามกฎระเบียบ และนโยบาย (Compliance with Applicable Laws
andRegulations)

บริษัทฯ ตระหนักถึงความสำคัญของการควบคุมภายในอย่างต่อเนื่องเสมอมา
โดยคณะกรรมการบริษัทฯ ได้มอบหมายให้คณะกรรมการตรวจสอบ
สอบทานและติดตามประเมินความเพียงพอของระบบการควบคุมภายในที่ฝ่ายบริหารจัดให้มีขึ้น
เพื่อให้มั่นใจว่าการดำเนินงานของบริษัทฯ มีประสิทธิภาพและประสิทธิผล
รายงานทางการเงินมีคุณภาพและมีความเชื่อถือ ตลอดจนบริษัทฯ
มีการดำเนินธุรกิจสอดคล้องหรือเป็นไปตามบทบัญญัติ ข้อกำหนดของกฎหมาย หรือระเบียบ
นโยบายต่างๆ ของบริษัทฯ โดยมีฝ่ายตรวจสอบภายในทำหน้าที่สอบทานการดำเนินกิจกรรมต่างๆ
ของกลุ่มบริษัทฯ รวมถึงการให้คำปรึกษาและข้อเสนอแนะเกี่ยวกับระบบการควบคุมภายใน
ตลอดจนทำการประเมินความเพียงพอ
เหมาะสมของระบบควบคุมภายในเสนอคณะกรรมการตรวจสอบเป็นประจำทุกปี

ในปี 2557 มีการประชุมคณะกรรมการตรวจสอบรวม 6 ครั้ง โดยเป็นการประชุมร่วมกับฝ่ายบริหาร
ผู้สอบบัญชี
และฝ่ายตรวจสอบภายในคณะกรรมการได้ปฏิบัติตามกฎหมายและขอบเขตหน้าที่ที่คณะกรรมการบริษัทฯ
มอบหมาย ตามระเบียบบริษัทฯ ว่าด้วย คณะกรรมการตรวจสอบพ.ศ. 2551 ทั้งนี้
คณะกรรมการตรวจสอบไม่เคยได้รับรายงานจากผ้สู
อบบัญชีเกี่ยวกับข้อบกพร่องในระบบการควบคุมภายในของบริษัทฯ ที่เป็นสาระสำคัญ
แต่อย่างใดในการประชุมคณะกรรมการบริษัทฯ ครั้งที่ 13/2557 เมื่อวันที่ 19 ธันวาคม 2557
คณะกรรมการบริษัทฯ มีความเห็นต่อระบบการควบคุมภายในเช่นเดียวกับคณะกรรมการตรวจสอบ
โดยสรุปสาระสำคัญดังนี้

1.  องค์กรและสภาพแวดล้อม

-   บริษัทฯ ให้ความสำคัญต่อระบบการควบคุมภายใน
    โดยการจัดให้มีสภาพแวดล้อมที่เอื้อต่อระบบการควบคุมภายใน มีการกำหนดวิสัยทัศน์ พันธกิจ
    และเป้าหมายการดำเนินธุรกิจที่ชัดเจน
    วัดผลได้เพื่อเป็นแนวทางในการปฏิบัติงานของฝ่ายบริหารและพนักงาน

-   บริษัทฯ มีการจัดโครงสร้างองค์กร สายการบังคับบัญชา รวมถึงการกำหนดอำนาจการอนุมัติ
    ตลอดจนหน้าที่ความรับผิดชอบอย่างชัดเจนตามลำดับชั้น มีการกำหนดตัวชี้วัด (Key
    Performance Indicators: KPI)
    เพื่อเป็นแนวทางในการปฏิบัติงานและติดตามประเมินผล

-   บริษัทฯ กำหนดจรรยาบรรณทางธุรกิจ และหลักการกำกับดูแลกิจการที่ดีให้กรรมการ ผู้บริหาร
    และพนักงานยึดถือเป็นแนวปฏิบัติ

-   มีระเบียบ คำสั่ง สำหรับใช้เป็นแนวทางการปฏิบัติงานในเรื่องต่างๆ เช่น การบัญชี การเงิน
    การงบประมาณ การจัดซื้อจัดจ้าง การบริหารงานบุคคล การบริหารเงินลงทุน เป็นต้น
    โดยมีการประกาศให้พนักงานทุกคนได้รับทราบและปฏิบัติตาม
    รวมถึงการกำหนดบทลงโทษหากฝ่าฝืน

2.  การประเมินความเสี่ยงและการบริหารจัดการความเสี่ยง

บริษัทฯ มีการประเมินความเสี่ยงอย่างต่อเนื่องและสม่ำเสมอ(Ongoing)
โดยมีคณะทำงานบริหารความเสี่ยง (ประกอบด้วยผู้บริหารระดับสูงจากทุกสายงาน)
และฝ่ายวางแผนเป็นผู้รับผิดชอบและกำหนดวัตถุประสงค์ของการบริหารความเสี่ยง
การจำแนกปัจจัยเสี่ยง โอกาสและผลกระทบ
ตลอดจนมาตรการที่ใช้เพื่อบริหารความเสี่ยงให้อยู่ในระดับที่ยอมรับได้
โดยจะประสานงานและประชุมร่วมกับสายงานต่างๆทุกไตรมาสเพื่อประเมินความเสี่ยงและผลกระทบภายหลังจากที่ใช้มาตรการดำเนินการแล้ว
จะนำเสนอต่อคณะกรรมการบริหารความเสี่ยงและคณะกรรมการบริษัทฯ
เพื่อพิจารณาเป็นประจำทุกไตรมาสรายละเอียดของการประเมินความเสี่ยง
และการบริหารจัดการความเสี่ยง แสดงไว้ในรายงานประจำปี หัวข้อ “ปัจจัยความเสี่ยง”

3.  กิจกรรมควบคุม

เพื่อให้มั่นใจว่า นโยบายและแนวทางที่คณะกรรมการและฝ่ายบริหารกำหนดไว้
ได้รับการปฏิบัติตอบสนอง บริษัทฯ จึงจัดให้มีระบบการควบคุมด้านการบัญชีการเงิน การดำเนินงาน
และการกำกับดูแลการปฏิบัติงานดังนี้

-   มีการกำหนดขอบเขต อำนาจ หน้าที่ และระดับวงเงินอนุมัติรายการประเภทต่างๆ
    อำนาจการสั่งจ่ายเช็คของผู้บริหารระดับต่างๆไว้อย่างชัดเจน
    เป็นลายลักษณ์อักษรในระเบียบและคำสั่งบริษัทฯ

-   การทำธุรกรรมที่เข้าเงื่อนไข เป็นรายการที่เกี่ยวโยงกัน
    จะต้องผ่านการพิจารณาเห็นชอบจากคณะกรรมการตรวจสอบก่อน
    และได้รับอนุมัติให้ดำเนินการจากผู้มีอำนาจอนุมัติ
    ซึ่งไม่เป็นผู้มีส่วนได้เสียโดยคำนึงถึงประโยชน์สูงสุดของบริษัทฯ เป็นสำคัญ

-   มีการติดตามดูแลการดำเนินงานของบริษัทในเครืออย่างสม่ำเสมอ
    โดยมีสายงานรองกรรมการผู้จัดการใหญ่บริหารสินทรัพย์รับผิดชอบในการติดตามผลการดำเนินงาน
    สำหรับการกำหนดทิศทางดำเนินงานเป็นไปตามระเบียบว่าด้วยหลักเกณฑ์การกำกับดูแลบริษัทย่อย
    บริษัทในเครือ และบริษัทร่วมทุน ที่กำหนดให้คณะกรรมการบริษัทฯ
    กำหนดนโยบายผ่านทางผู้แทนบริษัทฯ
    และให้ผู้แทนบริษัทฯจัดทำรายงานผลการดำเนินงานเสนอคณะกรรมการบริษัทฯ
    เป็นรายไตรมาส

4.  ระบบสารสนเทศและการสื่อสารข้อมูล

บริษัทฯ ให้ความสำคัญต่อระบบสารสนเทศและการสื่อสารข้อมูล
ซึ่งถือเป็นเครื่องมือสำคัญในการดำเนินธุรกิจของบริษัทฯ
ฝ่ายบริหารจึงได้จัดให้มีช่องทางการสื่อสารภายในองค์กรที่มีประสิทธิภาพ ดังนี้

-   คณะกรรมการชุดต่างๆ จะได้รับหนังสือเชิญประชุม
    และเอกสารประกอบที่มีข้อมูลที่จำเป็นและเพียงพอ
    ก่อนการประชุมล่วงหน้าในระยะเวลาที่เหมาะสม มีการบันทึกข้อซักถาม คำชี้แจง
    ความเห็นข้อสังเกต และข้อเสนอแนะของกรรมการแต่ละท่านในแต่ละเรื่องที่พิจารณา
    รวมทั้งสรุปมติ ความเห็นของที่ประชุมไว้ในรายงานการประชุมเพื่อเป็นข้อมูลอ้างอิงภายหลัง

-   กำหนดให้มีการประชุมระหว่างกรรมการผู้จัดการใหญ่กับผู้บริหารของแต่ละสายงานแยกครั้ง
    และประชุมร่วมกับผู้บริหารตั้งแต่ระดับผู้อำนวยการฝ่ายขึ้นไป เป็นประจำทุกเดือน
    เพื่อติดตามความก้าวหน้าของงาน การแก้ไขปัญหา
    และเพื่อให้ข้อมูลที่สำคัญและเพียงพอต่อการปฏิบัติงาน และสื่อสารไปยังผู้บริหารทุกระดับ

-   ผู้บริหารสายงานการเงินและบัญชี ร่วมกับผู้สอบบัญชี
    มีการนำเสนอข้อมูลต่อคณะกรรมการตรวจสอบ
    เพื่อทบทวนการจัดทำบัญชีตามมาตรฐานการบัญชีที่รับรองทั่วไป
    รวมถึงมาตรฐานการบัญชีสากลที่มีการปรับเปลี่ยน

-   บริษัทฯ จัดให้มีระบบการจัดเก็บข้อมูล เอกสารประกอบการบันทึกบัญชี
    การจัดทำรายงานทางการเงิน และเอกสารสำคัญต่างๆไว้ครบถ้วน เป็นหมวดหมู่
    และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้

-   บริษัทฯ จัดช่องทางการสื่อสารภายในผ่านระบบ Intranet และ Lotus Note
    ผู้ปฏิบัติงานทุกคนจะสามารถได้รับข้อมูลสารสนเทศที่เกี่ยวข้องกับนโยบาย ระเบียบ คำสั่ง
    และประกาศต่างๆ ของบริษัทฯ

-   บริษัทฯ มีการเปิดเผยข้อมูลสารสนเทศผ่านระบบของ ตลท. และผ่านทาง
    www.ratch.co.th เพื่อให้บุคคลภายนอก ผู้ถือหุ้น นักลงทุนหรือผู้ที่สนใจ
    สามารถรับข้อมูลสารสนเทศของบริษัทฯ ได้ตลอดเวลา

5.  ระบบการติดตาม

-   บริษัทฯ มีการกำหนดเป้าหมายในการดำเนินธุรกิจตามแผนกลยุทธ์และแผนธุรกิจ
    โดยจะกำหนดเป้าหมายและตัวชี้วัดให้กับทุกสายงานและจะมีการประเมินผลการดำเนินงานเปรียบเทียบกับเป้าหมายรวมทั้งมีการวิเคราะห์เพื่อหาสาเหตุของความแตกต่าง
    (ถ้ามี) ผลกระทบที่เกิดขึ้น แผนงานรองรับ
    และวิธีการดำเนินการเพื่อแก้ไขหรือลดผลกระทบดังกล่าว เพื่อนำเสนอให้คณะกรรมการบริษัทฯ
    รับทราบในทุกๆ ไตรมาส

-   ฝ่ายตรวจสอบภายใน มีการสอบทานความเพียงพอ
    เหมาะสมของระบบการควบคุมภายในผ่านทางแผนการตรวจสอบประจำปี
    ที่ได้รับการอนุมัติจากคณะกรรมการตรวจสอบ
    และรายงานผลการตรวจสอบให้คณะกรรมการตรวจสอบทราบอย่างสม่ำเสมอ

รายงานคณะกรรมการตรวจสอบ

คณะกรรมการตรวจสอบของ บริษัท ผลิตไฟฟ้าราชบุรีโฮลดิ้ง จำกัด (มหาชน)
ประกอบด้วยกรรมการอิสระจำนวน 4 ท่าน ได้แก่ เรืออากาศเอกศิริเดช จุลเปมะ
เป็นประธานกรรมการตรวจสอบ นายสาธิต รังคสิริ นายชวลิต พิชาลัย และนางสาวปิยะธิดา
ประดิษฐบาทุกา เป็นกรรมการตรวจสอบ โดยมีนายพรชัย จำนงค์เดช
ผู้อำนวยการฝ่ายตรวจสอบภายใน ทำหน้าที่เลขานุการคณะกรรมการ ในระหว่างปี 2557
มีการเปลี่ยนแปลงกรรมการตรวจสอบตามมติคณะกรรมการบริษัทฯ ครั้งที่ 4/2557 โดยแต่งตั้ง
นายชวลิต พิชาลัย เป็นกรรมการตรวจสอบแทน นางสาวรัตนา ตรีพิพัฒน์กุล ตั้งแต่วันที่ 22 เมษายน
2557 กรรมการตรวจสอบทุกท่านมีคุณสมบัติของกรรมการอิสระ
และกรรมการตรวจสอบครบถ้วนตามที่กำหนดไว้ในระเบียบบริษัทฯ ว่าด้วยคณะกรรมการบริษัท พ.ศ.
2556 และระเบียบบริษัทฯ ว่าด้วยคณะกรรมการตรวจสอบ พ.ศ. 2551
ซึ่งสอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย

ในปี 2557 คณะกรรมการตรวจสอบได้มีการประชุมรวม 6
ครั้งโดยมีวาระการประชุมร่วมกันระหว่างคณะกรรมการตรวจสอบและผู้สอบบัญชีโดยไม่มีฝ่ายบริหารเข้าร่วมประชุมด้วย
1 ครั้ง (รายละเอียดการเข้าประชุมของกรรมการตรวจสอบแต่ละท่าน
ปรากฏอยู่ในตารางการเข้าร่วมประชุมของคณะกรรมการในหัวข้อโครงสร้างการจัดการ)
การประชุมกรรมการตรวจสอบทุกครั้ง จะมีฝ่ายบริหารของบริษัทฯ บริษัทย่อย
และผู้สอบบัญชีเข้าร่วมประชุมด้วยทุกครั้งเพื่อร่วมเสนอข้อมูล
รับฟังความคิดเห็นและข้อเสนอแนะที่เป็นประโยชน์ต่อการบริหารงาน
ผลจากการประชุมแต่ละครั้งได้นำเสนอต่อคณะกรรมการของบริษัทฯ
และบริษัทย่อยเพื่อทราบทุกครั้งในรอบปีที่ผ่านมา
คณะกรรมการตรวจสอบดำเนินกิจกรรมที่สำคัญสรุปได้ดังนี้

-   สอบทานความถูกต้อง ครบถ้วน ความเชื่อถือได้ของงบการเงินรายไตรมาส
    และงบการเงินประจำปีของบริษัทฯ
    และบริษัทย่อยก่อนที่จะนำเสนอคณะกรรมการของแต่ละบริษัท

-   พิจารณาข้อมูลการนำมาตรฐานการบัญชีใหม่
    มาตรฐานการรายงานทางการเงินใหม่ที่มีการปรับปรุงที่เกี่ยวข้องกับบริษัทฯ
    โดยพิจารณาร่วมกับผู้สอบบัญชีในการนำมาตรฐานการบัญชีใหม่ที่มีผลบังคับใช้ในปี 2557
    มาปฏิบัติ

-   สอบทานความเพียงพอของระบบการควบคุมภายใน เพื่อให้มั่นใจว่าการดำเนินงานของบริษัทฯ
    เป็นไปอย่างมีประสิทธิภาพประสิทธิผล และสามารถบรรลุเป้าหมายตามที่กำหนดไว้

-   สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัทฯ

-   สอบทานรายการที่อาจมีความขัดแย้งทางผลประโยชน์ให้เป็นไปตามกฎหมายและกฎระเบียบตามที่คณะกรรมการกำกับตลาดทุน
    และหน่วยงานอื่นๆ ที่เกี่ยวข้องกำหนด
    โดยรายการที่เป็นรายการเกี่ยวโยงหรือรายการที่อาจมีความขัดแย้งทางผลประโยชน์จะต้องนำเสนอคณะกรรมการตรวจสอบเพื่อพิจารณาให้ความเห็นชอบก่อนที่จะนำเสนอคณะกรรมการบริษัทฯ
    เพื่อพิจารณาต่อไป และฝ่ายบริหารได้รายงานความเคลื่อนไหวของรายการต่างๆ
    ต่อคณะกรรมการตรวจสอบเพื่อทราบทุกไตรมาส

-   พิจารณาข้อมูลระบบงานบริหารความเสี่ยง
    โดยได้รับสรุปรายงานผลการดำเนินงานของคณะทำงานบริหารความเสี่ยง
    ทั้งนี้ปัจจัยความเสี่ยงที่สำคัญของบริษัทฯ ได้แสดงไว้ในรายงานประจำปีแล้ว

-   กำกับดูแลงานตรวจสอบภายใน
    เพื่อให้มั่นใจว่าการดำเนินงานตรวจสอบภายในเป็นไปอย่างมีประสิทธิภาพและประสิทธิผล
    โดยให้ความเห็นชอบแผนการตรวจสอบประจำปี
    รับทราบรายงานผลการตรวจสอบและให้ความเห็นในเรื่องการควบคุมภายในให้รัดกุมเพียงพอที่จะป้องกันหรือลดความเสี่ยงที่อาจจะเกิดขึ้นได้
    รวมทั้งเสนอแนะแนวทางการดำเนินงาน การติดตามผล และการปรับปรุงแก้ไข
    เพื่อให้งานตรวจสอบภายในดำเนินการอย่างเหมาะสมและมีประสิทธิผล

โดยสรุป คณะกรรมการตรวจสอบมีความเห็นว่า
งบการเงินของบริษัทฯและบริษัทย่อยได้จัดทำขึ้นตามหลักการบัญชีที่รับรองทั่วไป
มีการเปิดเผยข้อมูลอย่างเพียงพอ มีความถูกต้อง ครบถ้วน เชื่อถือได้
ระบบการควบคุมภายในมีประสิทธิภาพและประสิทธิผลเพียงพอ มีการแบ่งแยกอำนาจหน้าที่โดยชัดเจน
ทั้งนี้ไม่พบจุดอ่อน หรือข้อบกพร่องที่เป็นสาระสำคัญ ซึ่งสอดคล้องกับการประเมินของผู้สอบบัญชี
การดำเนินธุรกิจของบริษัทฯ
และบริษัทย่อยเป็นไปโดยสอดคล้องกับกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย หรือกฎหมายอื่นที่เกี่ยวข้อง

อนึ่ง คณะกรรมการตรวจสอบได้พิจารณาให้ความเห็นชอบในการแต่งตั้งนายวัยวัฒน์ กอสมานชัยกิจ
(ผู้สอบบัญชีรับอนุญาตเลขที่ 6333) หรือนายเจริญ ผู้สัมฤทธิ์เลิศ (ผู้สอบบัญชีรับอนุญาตเลขที่ 4068)
หรือนายเอกสิทธิ์ ชูธรรมสถิตย์ (ผู้สอบบัญชีรับอนุญาตเลขที่ 4195) แห่งบริษัท เคพีเอ็มจี ภูมิไชย
สอบบัญชี จำกัด เป็นผู้สอบบัญชี ของบริษัทฯ และบริษัทย่อย ประจำปี 2558
โดยมีค่าธรรมเนียมในการสอบบัญชีรวมเป็นเงิน 2,223,000 บาท (รวม Out-of-pocket)
โดยค่าสอบบัญชีเฉพาะส่วนของบริษัทฯ คิดเป็นเงิน 810,000 บาท ทั้งนี้
คณะกรรมการตรวจสอบได้เสนอเรื่องดังกล่าวต่อคณะกรรมการบริษัทฯ
เพื่อนำเสนอขออนุมัติจากที่ประชุมผู้ถือหุ้นต่อไป

[]

เรืออากาศเอก ......................................................

(ศิริเดช จุลเปมะ)

ประธานกรรมการตรวจสอบ

12. รายการระหว่างกัน

[]

[]

[]

[]

[]

[]

[]

[]

[]

[]

[]

[]

[]

[]

[]

[]